Petition Protection from growing incidence of Rape and Murder in Assam-Addressal of the issue\nPradyut Borah 0\nProtection from growing incidence of Rape and Murder in Assam-Addressal of the issue\n568 people have signed this petition.\tAdd your name now!\nPradyut Borah0Comments\n568 people have signed. Add your voice!\nপ্ৰতি মাননীয় মুখ্যমন্ত্ৰী ,অসম\nবিষয়:বৰ্তমান অসমত ভয়াবহ ভাবে বৃদ্ধি পোৱা ধর্ষণ আৰু হত্যা আদি ঘটনাৰ পৰা ৰাইজক সুৰক্ষিত কৰক আৰু অসমত খিলঞ্জীয়াৰ ভূমি আৰু ৰাজনৈতিক অধিকাৰ সুনিশ্চিত কৰি অস্তিত্ব বচাবলৈ আবেদন।\nমহোদয়,,আমি খুব উদ্বিগ্নতাৰে লক্ষ্য কৰিছো যে আজি কিছুদিনৰ পৰা অসমত নাৰী ধর্ষণ আৰু হত্যাৰ ঘটনা ভয়াবহ ভাবে বৃদ্ধি পাইছে। চিন্তনীয় কথা এযাও যে এই ঘটনাৰ বলি অধিকাংশ নাৰী অসমৰ খিলঞ্জীয়া। এই কথাই অসমৰ খিলঞ্জীয়া লোকসকলক ক্ষোভিত আৰু ভীতি গ্ৰস্ত কৰিছে। এনেকুৱা পৰিস্থিতি হৈছে যে পৰিয়াল সহ অসমতে কৰবাত যাবলৈ আজিকালি চিন্তা কৰিব লগীয়া ,ছোৱালীজনী বা মহিলা গৰাকী বাহিৰলৈ ওলাই গলে ঘৰ উভতি নহালৈকে পৰিয়ালটো চিন্তিত হৈ থাকে। ঘৰত পত্নী আৰু সন্তানক এৰি থৈ পুৰুষ জনে বাহিৰত উদ্বিগ্নতাৰে সময় পাৰ কৰিব লগা হয়,,জানোচা তেওঁৰ অনুপস্থিতিত কেনেবাকৈ ঘৰত অঘটন ঘটে। কিছু দিন আগতে NRC ঘোষণা হোৱাৰ আগতে টেট শিক্ষায়ত্ৰী সকলক নিৰাপদ স্থানলৈ বদলি কৰিবলৈ চৰকাৰৰ ফালৰ পৰা উদ্যোগ লব লগা হৈছিল । নিৰাপদ স্থান মানে,,অসম খন অসমীয়াৰ বাবে নিৰাপদ নহলে কোন খন ঠাই অসমীয়াৰ বাবে নিৰাপদ হব??কত আছো আমি,,আমি কি স্বাধীন দেশৰ নাগৰিক নহয়??? কিয় আজি আমি আমাৰ পৈত্ৰিক ভেটিতে মুক্ত মনেৰে বিচৰণ কৰিব নোৱাৰা হৈছো??? মহোদয়, এই নাৰী ধর্ষণ আৰু হত্যাৰ ঘটনা সাধাৰণ হিচাপে নলব,,এয়া সাধাৰণ আইন শৃংখলা জনিত পৰিস্থিতি নহয়। সন্দেহ হৈছে ইয়াত গভীৰ ষড়যন্ত্ৰ লুকাই আছে। আমাৰ অসমীয়া সমাজত নাৰীৰ মৰ্যাদা বহুত ওপৰত। নাৰী সকলক এইদৰে চিকাৰৰ লক্ষ্য কৰি আমাৰ অসমীয়া সমাজ খনকে ভীতি গ্ৰস্ত কৰিব খোজা হৈছে। নাৰী সকলক আক্ৰমণ কৰি পুৰুষ সকলক বাধ্য কৰা হৈছে নিৰাপদ স্থানলৈ পৰিয়ালক স্থানতৰ কৰিবলৈ। এইদৰে আমি আমাৰ পূৰ্বপুৰুষৰ ভেটি সমূহ এৰি দিব লগা হৈছে অন্যক। আজি বহু গাঁও আছে যিবোৰৰ নাম খিলঞ্জীয়া কিন্তু এজনো খিলঞ্জীয়া নাই । উদাৰণ আছে তেনে গাঁওৰ যিবিলাক ষাঠি দশকতে উঠি যাব লগা হল নিৰাপদ ঠাইলৈ । ইমান দিনে এই খিলঞ্জীয়াক খেদা কাৰ্য্য সৰু সুৰা অপৰাধাৰে সম্পন্ন কৰা হৈছিল,,এতিয়া সেই অপৰাধ চৰম পৰ্য্যায় পাইছে গৈ।\nঅসমীয়া খিলঞ্জীয়া ইতিমধ্যে 11খন জিলাত সংখ্যালঘূ হল আৰু বেছি দিন নালাগিব গোটেই অসমতে খিলঞ্জীয়া সংখ্যালঘূ হবলৈ। হয়তো খুব বেছি 20 টা বছৰ। হয়তো অসমীয়া জাতি থাকিব,ভাষা থাকিব,নাম থাকিব কিন্তু নাথাকিব তাত অসমীয়াৰ মাত মতাৰ অধিকাৰ । হয়তো অসমীয়া ভাষাটো থাকিব ( ভাষা থাকিব ভাবিছো কাৰণ বাংলাদেশৰ প্ৰবজিত ন অসমীয়া সকলে অসমীয়া মাধ্যম লৈছে) , কিন্তু অসমীয়া ভাষাৰে মুৰ দাঙি কথা কবলৈ খিলঞ্জীয়া অসমীয়াৰ সাহস নাথাকিব। হয়তো বিহু থাকিব কিন্তু নাথাকিব বিহুৰ উছাহ অসমীয়াৰ গাত। এটা যান্ত্ৰিক প্ৰদৰ্শনী মূলক অনুষ্ঠান হৈ ৰব বিহু। নামঘৰ হয়তো থাকিব কিন্তু তাত বৰসবাহ আৰু ভাওনা পাতিবলৈ হয়তো ৰাইজে আৰক্ষীৰ পৰা সুৰক্ষা বিচাৰিব লাগিব। মেজি হয়তো থাকিব কিন্তু সেই মেজি চৌহদৰ ভিতৰলৈ সোমাই আহিব ,পথাৰত গোট খাবলৈ সাহস নাথাকিব। হয়তো পথাৰ থাকিব ,খেতিত থাকিব অসমীয়া ধানৰ কঠীয়া,কিন্তু সেই ধান দাবলৈ যাব নোৱাৰিব খিলঞ্জীয়া গাভৰু ,বোৱাৰী।\nএই বিলাক কথা প্ৰতিজন অসমীয়াই মৰ্মে মৰ্মে উপলব্ধি কৰি জাতি মাটি ভেটি ৰক্ষাৰ বাবে আপোনাক আৰু আপোনাৰ দলক বিপুল সংখ্যা গৰিষ্ঠতাৰে চৰকাৰ কৰিবলৈ পঠালে । মাননীয় মুখ্যমন্ত্ৰী মহোদয়,,আপোনাক আমি জাতিৰ নায়কৰ আসন দিছো ,,আপোনাৰ চৰকাৰৰ ওপৰতে শেষ ভৰসা আমাৰ । উন্নয়ন ,উন্নতি এটা স্বাভাৱিক প্ৰক্ৰিয়া,,কিন্তু অসমীয়াৰ অস্তিত্ব সংকটত পৰাটো এটা অস্বাভাৱিক প্ৰক্ৰিয়া । আপুনি আমাক এই অস্বাভাৱিক প্ৰক্ৰিয়াৰ পৰা উদ্ধাৰ কৰক,,অসমীয়া জাতি বচাওক। বাকী উন্নয়ন ,উন্নতি হৈ থাকিব, কাৰণ অসমীয়াই যদি নাথাকে এই উন্নয়ন কাৰ বাবে?? আমি আজি নিজৰ মাতৃ ভূমিতে শংকিত নিজৰ আৰু উত্তৰ পুৰুষৰ ভবিষ্যতকলৈ , ইয়াতকৈ দুখৰ কথা কি হব পাৰে এটা জাতিৰ বাবে??\nমাননীয় মুখ্যমন্ত্ৰী মহোদয়,,আমি কেইটামান পদক্ষেপ আপুনি লোৱাতো আশা কৰিছো।\n1.আজি গোটেই ৰাজ্য জুৰি ক্ষোভৰ উদ্গীৰণ হৈছে,,ধর্ষণ আৰু হত্যাকাৰীক ফাঁচী দিয়াৰ দাবী উত্থাপন হৈছে। আমি জানো যে ধর্ষণকাৰী দোষীক ফাঁচী দিয়াৰ IPC ৰ অধীনৰ আইন প্ৰণয়ন কৰাৰ অধিকাৰ ৰাজ্য চৰকাৰৰ নাথাকে,,কিন্তু কেন্দ্ৰ চৰকাৰলৈ প্ৰস্তাবতো প্ৰেৰণ কৰিব পাৰে।আশা কৰো সেই দায়িত্ব আপুনি পালন কৰিব আৰু ৰাইজৰ ইচ্ছাৰ কথা কেন্দ্ৰীয় চৰকাৰক জনাব । নহলে ৰাইজৰ ধৈৰ্যৰ বান্ধ চিঙি গৈ চুবুৰীয়া নাগালেণ্ড আৰু অৰুণাচলৰ দৰে ৰাইজে আইন হাতত তুলি লোৱাৰ পৰিস্থিতি উদ্ভৱ হব পাৰে। যদি সেয়া অসমত হয় তেন্তে সি ভয়ানক ৰূপ হব,,হয়তো সেয়া সাম্প্ৰদায়িক সংঘাটৰ ৰূপ লব আৰু গোটেই দেশতে বিয়পি পৰিব।\n2.মহোদয়,, 18 বছৰৰ তলৰ নাবালিকাৰ ধর্ষনৰ দোষীক কঠোৰ শাস্তি দিয়াৰ বাবে POSCO আইন 2012 ৰ অধীনত ৰাজ্য চৰকাৰে নিজা ববীয়া আইন প্ৰণয়ন কৰিব পাৰে আৰু চুবুৰীয়া আৰুণাচলতো তেনে অপৰাধীক ফাঁচীৰ দিয়াৰ আইন প্ৰণয়ন কৰিবলৈ উদ্যোগ লৈছে। আমি অনুৰোধ জনাইছো অসমতো নাবালিক ধর্ষণকাৰীক ফাঁচী দিয়াৰ আইন প্ৰণয়ন কৰক । সিদিনা নগাঁওৰ পঞ্চম শ্ৰেণীৰ ছাত্ৰী গৰাকীক ধর্ষণ কৰি জুই জ্বলাই দিয়াৰ দৰে ঘটনাৰ দোষীৰ শাস্তি ফাঁচীও কম হে হয়।\n3: মহোদয় ,আমি নিৰাশাৰে লক্ষ্য কৰিছো যে অসমত ধর্ষণ আৰু হত্যাৰ গোচৰৰ বিচাৰ প্ৰক্ৰিয়া বৰ মন্থৰ গতিত হয়। ইয়াৰ কাৰণ আদালতত আৰক্ষী বিভাগে সময়ত চার্জ ছিট দিব নোৱাৰা হোৱা বাবে শুনা যায়। আজিলৈকে শিক্ষায়ত্ৰী অৰ্ণমাই বৰাৰ গোচৰৰ ৰায়দান এবছৰ উকলি যোৱাৰ পাছতো একো আগ বঢ়া নাই। 2015 চনত মাৰ্ঘেৰিটাৰ কলেজৰ ছাত্ৰী থুকিং টিখকৰ ধর্ষণ কৰি ভাবে নিৰ্মম হত্যা কৰা পাঁচটা বাংলাদেশী মূলৰ অপৰাধী হাতে লুটে ধৰাৰ পাছতো আজি পৰ্যন্ত বিচাৰৰ ৰায়দান নহল। এনেকুৱা শত সহস্ৰ অপৰাধৰ উদাহৰণ আছে যাৰ আজিও বিচাৰ হোৱা নাই। অথচ কেৰেলাত অসমৰে এনেকুৱা এজন বাংলাদেশী মূলৰ অপৰাধীয়ে ধর্ষণ কৰাৰ গোচৰৰ ফাঁচীৰ ৰায়দান খুব কম সময়ত হোৱা বাতৰিত আহিছিল। এই মন্থৰ বিচাৰ প্ৰক্ৰিয়াই ৰাইজক হতাশ কৰিছে আৰু দোষীক উদগনি যোগাইছে। গতিকে প্ৰতিখন জিলা সদৰত ধর্ষণ আৰু হত্যাৰ গোচৰৰ বাবে ফাষ্ট ট্ৰেক আদালত স্থাপন কৰিবলৈ অনুৰোধ জনালো।\n4: অসম আৰক্ষীৰ ওপৰত বিভিন্ন কামৰ হেঁচাৰ কথা আমি দেখিছো,,সেইকাৰণে তেওঁলোকে সময়ত এইবিলাক গোচৰৰ ব্যৱস্থা লবলৈ অসমৰ্থ হয় কেতিয়াবা। গতিকে এনে গোচৰৰ ব্যৱস্থা লবলৈ সুকীয়া শক্তিশালী ৰেপিড একচন দল আৰক্ষী বিভাগত গঠন কৰিবলৈ অনুৰোধ জনালো যাতে ভৱিষ্যতে এইবিলাক কাৰ্য্য কৰাৰ কথা সপোনতো ভাবিবলৈ দুৰ্বৃত্তই সাহস গোটাব নোৱাৰে ।\nমহোদয়,,আজি কেইবছৰ মান আগতে অপৰাধীক ধৰিবলৈ যাওতে এজন কৰ্তব্যৰত আৰক্ষী বিষয়াক সন্দেহ যুক্ত নাগৰিকে মৰিয়াই হত্যা কৰিছিল। আৰু বিষয়া সহ আন কেইবাজনকো প্ৰহাৰ কৰিছিল। অসমত যদি শান্তি ৰাক্ষক আৰক্ষী সুৰক্ষিত নহয় তেন্তে ৰাইজ কি সুৰক্ষিত হব ?? নাজানো সেই আৰক্ষী জনৰ পৰিয়ালে কিবা চৰকাৰী সাহায্য পালে নে নাপালে। কিন্তু এইবিলাক কথাই আৰক্ষীৰ মনোবলত আঘাট কৰে নিশ্চয়। আমি আশা কৰো আপুনি মহোদয়ে অত্যাধুনিক ৰূপত আৰক্ষী বিভাগটো গঢ় দিয়ক যাতে তেওঁলোকে নিজৰ লগতে ৰাইজৰো সুৰক্ষা দিবলৈ পূৰ্ণ সক্ষম হয়।\n5: মহোদয়,অসমত আই এছ আই, জামাতুল মোজাহিদিন বাংলাদেশ আৰু মৌলাবাদী শক্তি , এন জি অ কিছুমানে কাম কৰি আছে বাতৰি কাকতত পাই আহিছো। আমাৰ সন্দেহ যে সাম্প্ৰতিক অসমত হোৱা এইবিলাক ঘটনাৰ আঁৰত এইবিলাক শক্তিৰ হাতো থাকিব পাৰে। কাৰণ চিৰিয়াৰ পৰিস্থিতি ,ৰোহিঙিয়া আদি সমস্যাক লৈ বৰ্হি শক্তিয়ে অহৰহ ৰাইজক উচটাই আছে শুনিব পাইছো। গতিকে মহোদয়ে শীঘ্ৰে এই মৌলাবাদী বিদেশী শক্তি সমূহ চিনাক্ত কৰি কৰায়ত্ত কৰাৰ ব্যৱস্থা লব আশা কৰিলো।\n6: মহোদয় অসমত ভূমি বেদখল , চুৰি ,ডকাইতি আদিৰ লগতে উদ্বেগজনক ভাবে বৃদ্ধি পোৱা ঘটনাতো হল লাভ জিহাদ। মহোদয়,,আমি প্ৰেমত বিশ্বাসী,,আমাৰ ভাৰতীয় পৰম্পৰা ই প্ৰেমক উচ্চ স্থান দিয়ে। কিন্তু প্ৰেমৰ নামত চলনা কৰি নিজৰ নাম ঠিকনা মিছাকে কৈ ছোৱালী সমূহক ব্লেক মেইল কৰি বিবাহ কৰোৱা কাৰ্যক কোনো সচেতন নাগৰিকে সমৰ্থন কৰিব নোৱাৰে। বহু সময়ত দেখা যায় এই প্ৰতাৰণা কৰি কৰি বিবাহ কৰি অসাধু চক্ৰক বিক্ৰী কৰি দিয়ে। বহু সময়ত নাবালিকা ছোৱালীকো এই পাক চক্ৰত ফচোৱা দেখা যায়। সঁচা প্ৰেম আমিও আদৰণি জনাও,,কিন্তু ছদ্ম নাম পৰিচয়েৰে শিক্ষিত আৰু অৱস্থাপন্ন ঘৰৰ ছোৱালীক ফুচলাই অশিক্ষিত বদমাছ প্ৰকৃতিৰ লোকেও পলুৱাই নিয়া দেখা যায়। আমাৰ মধ্যবিত্ত পৰিয়াল বিলাক আজিকালি সীমিত,হয়তো এজন বা দুজন সন্তান । সেই সন্তান যদি দুষ্ট চক্ৰৰ হাতত পৰে পৰিয়াল টোৱে বাকী জীৱন কি লৈ জীয়াই থাকিব মহোদয় ?আজিকালি সামাজিক মাধ্যমৰ ব্যাপক প্ৰসাৰৰ ফল স্বৰূপে আমাৰ বিবাহিত মহিলাও ইয়াৰ চিকাৰ হব পাৰে,হয়তো তেওঁ কাৰোবাৰ পত্নী,মাতৃ বা বোৱাৰিও হব পাৰে। এটা পৰিয়ালত তেনে এটা ঘটনা ঘটিলে কি হব পাৰে ভাবিব লগীয়া,,সামাজিক আস্থা আৰু বান্ধোন শেষ হৈ যাব। সেয়ে মহোদয়ে এই বিষয়ৰ ওপৰতো বিহিত ব্যৱস্থা লব আশা কৰিলো। সামাজিক মাধ্যম আৰু ইয়াৰ ভুৱা ব্যৱহাৰকাৰীৰ ওপৰত নজৰ ৰখাৰ ব্যৱস্থা কৰিব আশা কৰিলো। আৰু লগতে সমাজিক মাধ্যমৰ যোগেদি বিদেশৰ পৰা প্ৰচাৰ কৰা প্ৰৰোচনা মূলক বাতৰি সমূহতো নজৰ ৰখাৰ ব্যৱস্থা কৰে যেন।\n7:মহোদয় , অসমত খিলঞ্জীয়াৰ ভূমি অধিকাৰ ৰক্ষা কৰাৰ এয়াই শেষ সময়। আমি যদি এতিয়া কিবা নকৰো কালৰ বুকুত আমি অসমৰ ইতিহাসৰ সবাটোতকৈ কলংকিত পুৰুষ আখ্যা পাম আৰু উত্তৰ পুৰুষে চিৰদিন আমাক ধিক্কাৰ দিব। গতিকে শীঘ্ৰে ব্ৰহ্ম আয়োগৰ প্ৰতিবেডনৰ ওপৰত ব্যৱস্থা লওক । নহলে এদিন অসমীয়া সকলেও বাংলাদেশৰ পৰা খেদা খোৱা চাকমা আৰু হাজং শৰণাৰ্থী সকলৰ দৰে অথবা তিৰৱতী শৰণাৰ্থীক সকলৰ দৰে অথবা কাশ্মীৰৰ পৰা খেদা খোৱা শৰণাৰ্থী সকলৰ দৰে অৱস্থা হব আমাৰ,পাহাৰে ভৈয়ামে,সাগৰে মৰুৱে আশ্ৰয়ভিক্ষা বিচাৰি ঘূৰি ফুৰিব লাগিব আমি। এইটো গতিত থাকিলে আমাৰ উত্তৰ পুৰুষে ভৰি দিবলৈ ভেটি নাথাকিব অসমত । গতিকে শীঘ্ৰে খিলঞ্জীয়া ভূমি অধিকাৰ আৰু ৰাজনৈতিক অধিকাৰ সুৰক্ষিত কৰক অসম চৰকাৰে।\nসদৌ শেষত মহোদয় আপোনাক অসমীয়াৰ বাপতি সাহোন ৰঙালী বিহুৰ আন্তৰিক শুভেচ্ছা আৰু আশাকৰো যাতে আপোনাৰ বলিষ্ঠ নেতৃত্বত অসম বাসীয়েও ৰঙালীত মুকলি মনেৰে ৰং কৰিবলৈ সুবিধা পাব চিৰদিন। ।\n2.Pradyut K. Borah\n( ৰাইজৰ স্বাক্ষৰ সমূহ অন লাইন ভাবে সংগ্ৰহ কৰা হৈছে আৰু আবেদনৰ লগত মন্তব্য সহ সংলগ্ন কৰি দিয়া হৈছে)


দুৰ্গা পূজা - অসমীয়া ৱিকিপিডিয়া\nবগ বজাৰ সৰ্বজনীন দুৰ্গা প্ৰতিমা, ২০১০\nশাৰদোৎসৱ, বিজয়া দশমী,\nআহিনৰ শুক্ল পক্ষ অথবা চ'তৰ শুক্ল পক্ষ\nবড়িষা, কলকাতায় জলাশয়ে নবপত্ৰিকা স্নান\nসাধাৰণতে আহিনৰ শুক্ল পক্ষৰ ষষ্ঠ তম দিন তথা ষষ্ঠীৰ পৰা আৰম্ভ হৈ দশমী পৰ্যন্ত থাকে এই দুৰ্গোৎসৱ। এই পাঁচ দিন যথাক্ৰমে দুৰ্গা ষষ্ঠী, মহাসপ্তমী, মহাষ্টমী, মহানৱমী আৰু বিজয়া দশমী নামে জনাজাত। এই পক্ষটোক দেৱীপক্ষ নামেৰেও জনা যায়। পূৰ্বৱৰ্তী অমাবস্যাৰ দিনা এই দেৱীপক্ষৰ সূচনা হয় আৰু ইয়াক মহালয়া বুলিও জনা হয়। আৰু পুৰ্ণিমাৰ দিনাক লক্ষ্মী পূজাৰ দিন হিচাপে গণ্য কৰা হয়।\n1 পৌৰাণিক উপাখ্যান\n1.1 ব্ৰহ্মবৈবৰ্ত পুৰাণ\n1.2 দেৱী ভাগৱত পুৰাণ\n2 মূৰ্তি সমূহ\nপৌৰাণিক উপাখ্যান[সম্পাদনা কৰক]\nকলকাতাৰ একোটা পূজামণ্ডপত মহাষষ্টীৰ দেৱী প্ৰতিমা, ২০০৬\nব্ৰহ্মবৈবৰ্ত পুৰাণ[সম্পাদনা কৰক]\nদেৱী ভাগৱত পুৰাণ[সম্পাদনা কৰক]\nদেৱী ভাগৱত অনুসৰি ব্ৰহ্মাৰ মানস পুত্ৰ মনুৱে পৃথিৱীৰ শাসনভাৰ পাই ক্ষীৰদধি তীৰত দেৱী দুৰ্গাৰ মৃণ্ময় মূৰ্তী নিৰ্মাণ কৰি আৰাধনা কৰে। আৰু এই সময় খিনিত তেওঁ তিনি বাগ্ভব বীজ জপ কৰে লগতে আহাৰ আৰু শ্বাস গ্ৰহণ পৰিত্যাগ কৰি বছৰ বছৰ ধৰি তেওঁ ঘোৰ তপস্যা কৰে। আৰু তাতে দেৱী দুৰ্গা প্ৰসন্ন হৈ মনুৰ আগত উপস্থিত হৈ মনুক বৰ দিলে “হে মহাবাহু, তোমাৰ প্ৰাৰ্থনা সিদ্ধ হওক। মই তোমাৰ সকলো প্ৰাৰ্থনীয় বিষয় দান কৰিছোঁ। বৎস! তোমাৰ ৰাজ্য নিষ্কণ্টক হওক আৰু তুমি পুত্ৰ লাভ কৰা। ”\nএটা দুৰ্গা প্ৰতিমা,২০০৯\nমূৰ্তি সমূহ[সম্পাদনা কৰক]\n‘দ’-আখৰে দৈত্য নাশ, ‘ঊ’-কাৰে বিঘ্ননাশক, ‘ৰেফ’ ৰোগনাশক, ‘গ’-আখৰে পাপনাশক, আৰু ‘অ’-কাৰে ভয় তথা শত্ৰুনাশক। অৰ্থাৎ, দৈত্য, বিঘ্ন, ৰোগ, পাপ আৰু ভয়-শত্ৰুৰ পৰা যিয়ে ৰক্ষা কৰে সেয়ে দুৰ্গা। দেৱী দুৰ্গা হ’ল সৃষ্টিৰ আদি। পিতামহ ব্ৰহ্মা, ভগৱান বিষ্ণু আৰু ভগৱান শংকৰে তেখেতৰে শক্তিৰে এই সৃষ্টিৰ সৃজন, পালন-পোষণ আৰু সংহাৰ কৰে। আই দুৰ্গা দেৱীৰ ৰূপ ন বিধ। শাস্ত্ৰত বৰ্ণনা কৰা মতে সেইবোৰৰ নাম আৰু বৈশিষ্ট্য হ’ল-\nউত্তৰ কলিকতাৰ কাশীপুৰৰ এটা মণ্ডপত তাপসীবেশীৰে সিংহবাহিনী মহিষমৰ্দিনী\nদেৱী দুৰ্গাৰ বাহন সিংহ।\nমহিষাসুৰ মহিষাসুৰ এটা অসুৰ। তেওঁ দেৱী প্ৰতিমাৰ ভৰিৰ তলত থাকে। মহিষাসুৰ অসুৰ হ’লেও দুৰ্গোৎসৱৰ সময়ত তেওঁক পূজা কৰাৰ থল আছে।\nগণেশ : গণেশ সিদ্ধিৰ দেৱতা। গণেশ পূজা নকৰাকে অন্য কোনো পূজা কৰাৰ বিধান নাই।\nলক্ষ্মী : লক্ষ্মী হৈছে শ্ৰী, সমৃদ্ধি আৰু বিকাশৰ প্ৰতীক।\nসৰস্বতী :সৰস্বতী জ্ঞানৰ প্ৰতীক।\nকাৰ্তিক : কাৰ্তিক সৌন্দৰ্য্যৰ প্ৰতীক।\n↑ প্ৰবন্ধ শব্দাঞ্জলিত দুৰ্গা পূজা, হৰিপদ ভৌমিক, নতুন বাংলাৰ মুখ পত্ৰিকা, আহিন ১৪১৪, অক্টোবৰ ২০০৭, পৃ. ১৬৩ দ্ৰঃ\n↑ প্ৰবন্ধ শব্দাঞ্জলিতে দুৰ্গাপূজা, হৰিপদ ভৌমিক, নতুন বাংলাৰ মুখ পত্ৰিকা, আহিন ১৪১৪, অক্টোবৰ ২০০৭, পৃ. ১৬৩-৬৪ দ্ৰঃ\n↑ শব্দকল্পদ্ৰুম ৩। ১৬৬৬; পূজা-বিজ্ঞান, স্বামী প্ৰমেয়ানন্দ, উদ্বোধন কাৰ্যালয়, কলকাতা, ১৯৯৯, পৃষ্ঠা ৪৪ পৰা উদ্ধৃত\n↑ মহিষাসুৰ, সঞ্জয় ভুঁইয়া, বৰ্তমান পত্ৰিকা (বৰ্তমান দেওবাৰ), ২৮ ছেপ্তেম্বৰ, ২০০৮ দ্ৰঃ\nৱিকিমিডিয়া কমন্সত দুৰ্গা পূজা সম্পৰ্কীয় মিডিয়া ফাইল আছে।\nদুৰ্গা পূজা বিষয়ে Curlie (DMOZ)-ত থকা তথ্য\n"https://as.wikipedia.org/w/index.php?title=দুৰ্গা_পূজা&oldid=303716"ৰ পৰা অনা হৈছে\nএই পৃষ্ঠাখন ১২ অক্টোবৰ, ২০২১ তাৰিখে ১৬:২৩ বজাত অন্তিম সংশোধন কৰা হৈছিল।


Antiplatt in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Antiplatt ar byavahar, ppali, parshwakriya, upkaar, kriya-pratikriya aaru satarkatabani\nAntiplatt ৰ মূল্য আৰু পেকৰ চাইজ - Antiplatt Price and Pack Size in Assamese - Antiplatt ar mulya aaru pakor size\nAntiplatt की जानकारी\nAntiplatt ৰ লাভ আৰু ব্যৱহাৰসমূহ- Antiplatt Benefits & Uses in Assamese- Antiplatt ar laabh aaru byavaharsamuh\nAntiplatt ৰ পালি আৰু সেয়া কেনেদৰে ল'ব- Antiplatt Dosage & How to Take in Assamese - Antiplatt ar paali aaru xeya kenedore lobo\nAntiplatt ৰ পাৰ্শ্চক্ৰিয়াসমূহ- Antiplatt Side Effects in Assamese- Antiplatt ar parshwakriyasamuh\nAntiplatt সংক্ৰান্ত সতৰ্কতাবাণীসমূহ- Antiplatt Related Warnings in Assamese- Antiplatt xonkranta xatarkatabanisamuh\nঅইন দৰৱৰ সৈতে Antiplattৰ গুৰুতৰ ক্ৰিয়া-প্ৰতিক্ৰিয়া- Severe Interaction of Antiplatt with Other Drugs in Assamese- Oinor xoite Antiplatt ar gurutor kriya-pratikriya\nAntiplatt মতভেদসমূহ- Antiplatt Contraindications in Assamese- Antiplatt nishedhsamuh\nAntiplatt ৰ বিষয়ে সততে সোধা প্ৰশ্নসমূহ- Frequently asked Questions about Antiplatt in Assamese- Antiplatt ar bikhoye satate xodha prashnasamuh\nখাদ্য আৰু মদৰ সৈতে Antiplatt ক্ৰিয়া-প্ৰতিক্ৰিয়া- Antiplatt Interactions with Food and Alcohol in Assamese- khadya aaru modor xoite Antiplatt kriya-pratikriya\nAntiplatt ৰ লাভ আৰু ব্যৱহাৰসমূহ - Antiplatt Benefits & Uses in Assamese - Antiplatt ar laabh aaru byavaharsamuh\nAntiplatt তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAntiplatt ৰ পালি আৰু সেয়া কেনেদৰে ল'ব - Antiplatt Dosage & How to Take in Assamese - Antiplatt ar paali aaru xeya kenedore lobo\nAntiplatt-ৰ উপাদানসমূহ - Antiplatt Active Ingredients in Assamese - Antiplatt-ar upadaansamuh\nAntiplatt ৰ পাৰ্শ্চক্ৰিয়াসমূহ - Antiplatt Side Effects in Assamese - Antiplatt ar parshwakriyasamuh\nগৱেষণাৰ ভিত্তিত, Antiplatt ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAntiplatt সংক্ৰান্ত সতৰ্কতাবাণীসমূহ - Antiplatt Related Warnings in Assamese - Antiplatt xonkranta xatarkatabanisamuh\nAntiplatt-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAntiplattৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Antiplatt ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nAntiplatt-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAntiplatt ৰ স্তন্যপায়ী মহিলাৰ ক্ষেত্ৰত অতি সীমিত ক্ষতিকাৰক প্ৰভাৱ থাকিব পাৰে। তেনে ক্ষতিকাৰক প্ৰভাৱ থাকিলেও নিজে নিজে আঁতৰি যায়।\nবৃক্কত Antiplatt কি প্ৰভাৱ দেখা গৈছে?\nAntiplattৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Antiplatt কি প্ৰভাৱ দেখা গৈছে?\nAntiplattৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Antiplatt ৰ কি প্ৰভাৱ দেখা গৈছে?\nহৃদয় ৰ বাবে Antiplatt কেতিয়াবাহে ক্ষতিকাৰক।\nঅইন দৰৱৰ সৈতে Antiplattৰ গুৰুতৰ ক্ৰিয়া-প্ৰতিক্ৰিয়া - Severe Interaction of Antiplatt with Other Drugs in Assamese - Oinor xoite Antiplatt ar gurutor kriya-pratikriya\nAntiplatt তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAntiplatt মতভেদসমূহ - Antiplatt Contraindications in Assamese - Antiplatt nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Antiplatt লোৱা অনুচিত যাতে -\nAntiplatt ৰ বিষয়ে সততে সোধা প্ৰশ্নসমূহ - Frequently asked Questions about Antiplatt in Assamese - Antiplatt ar bikhoye satate xodha prashnasamuh\nএই Antiplatt-এ অভ্য়াস বা নিচাৰ সৃষ্টি কৰে নেকি?\nনহয়, আপনি Antiplattৰ প্ৰতি আসক্ত নহয়।\nAntiplatt আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Antiplatt লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Antiplattৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Antiplatt ক্ৰিয়া-প্ৰতিক্ৰিয়া - Antiplatt Interactions with Food and Alcohol in Assamese - khadya aaru modor xoite Antiplatt kriya-pratikriya\nখাদ্য আৰু Antiplattৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Antiplattয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Antiplattৰ মাজৰ প্ৰতিক্ৰিয়া\nAntiplattৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nAntiplatt ৰ অনুকল্প - Substitutes for Antiplatt in Assamese\nআপুনি বা আপোনাৰ পৰিয়ালৰ কোনোবাই Antiplatt লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Antiplatt ব্যৱহাৰ কৰিছিল নেকি?\nআপুনি কিমান পৰিমাণে Antiplatt সেৱন কৰিছিল?\nআপুনি Antiplatt ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Antiplatt সেৱন কৰে?


COVID-19: বাৰিষাত মেলেৰিয়া, ডেংগুৱে কোৰোণাৰ বিপদাশংকা বৃদ্ধি কৰিব পাৰে, এই সময়ত কেনেকৈ সুৰক্ষিত থাকিব– News18 assam\nCOVID-19: বাৰিষাত মেলেৰিয়া, ডেংগুৱে কোৰোণাৰ বিপদাশংকা বৃদ্ধি কৰিব পাৰে, এই সময়ত কেনেকৈ সুৰক্ষিত থাকিব\nমেলেৰিয়া আৰু ডেংগু ৰোগীৰ ক্ষেত্ৰত কোভিড১৯ৰ প্ৰভাৱ কি হ'ব? তেওঁলোকৰ অধিক বিপদাশংকা আছে নেকি ?\nLast Updated : June 26, 2021, 16:32 IST\nকোৰোণা সংহাৰ অব্যাহত থকাৰ সময়তে ইতিমধ্যে দেশৰ ভিন্ন প্ৰান্তত বাৰিষাৰ প্ৰভাৱ পৰিছে । সাধাৰণতে সকলোৱে বাৰিষাত নিজৰ স্বাস্থ্যৰ বিষয়ে সতৰ্ক হোৱা দেখা যায়, কিন্তু কোৰোণাৰ বাবে ইতিমধ্যেই সতৰ্কিত হৈ আছে সকলো । এই কঠিন পৰিস্থিতিত বহু স্বাস্থ্যগত প্ৰশ্ন উত্থাপিত হয়, যাক চিকিৎসক বা বিশেষজ্ঞসকলে সমাধান কৰিব পাৰে। এনে পৰিস্থিতিত, কোভিড১৯ বিশেষজ্ঞ আৰু প্ৰখ্যাত এপিডেমিঅ'লজিষ্ট ড. চন্দ্ৰকান্ত লাহাৰিয়াই বৰষুণ আৰু কোৰোণাৰ মাজত নিজকে কেনেদৰে সুৰক্ষিত কৰিব লাগে বৰ্ণনা কৰে এনেদৰে ।\nবাৰিষাকালত কোভিড১৯ আৰু অন্যান্য সংক্ৰামক ৰোগৰ আঁতৰি থাকিবলৈ কি কৰিব ?\nবৰষুণে মেলেৰিয়া, ডেংগু, চিকুনগুনিয়াৰ দৰে ৰোগৰ আশংকা বৃদ্ধি কৰে। ই ভেকুৰ, খাদ্য আৰু পানীৰ দ্বাৰা হোৱা ৰোগ আৰু ছালৰ অন্যান্য সংক্ৰমণৰ আশংকাও কৰে। এইক্ষেত্ৰত কোভিড সম্বন্ধীয় সজাগতাৰ লগতে যিমান সম্ভৱ সোনকালে টিকাকৰণ কৰাব আৰু পৰিষ্কাৰ-পৰিচ্ছন্নতাৰ ওপৰত বিশেষ যত্ন ল'ব। পৰিষ্কাৰ আৰু যিমান সম্ভৱ সদায়ে ফিল্টাৰ কৰা বা উতলা পানী খাব। ৰন্ধাৰ আগতে পাচলি আৰু ফলবোৰ ভালদৰে ধুব। কেঁচা বা বাকলি উলিওৱা ফল নাখাব। মহ পৰিহাৰ কৰিবলৈ আঁঠুৱাৰ ব্যৱহাৰ কৰিব। খিৰিকী আৰু দুৱাৰবোৰ জালৰ সৈতে বন্ধ কৰিব লাগিব। চাৰিওফাল পৰিষ্কাৰ কৰি ৰখাৰ লগতে পানী জমা হ'বলৈ নিদিব। প্ৰথম বৰষুণৰ পিছত হঠাতে পৰিৱৰ্তিত ঋতুত ফ্লুৰ আশংকা বৃদ্ধি পায়। কিন্তু এই ঘটনাবোৰ গুৰুত্বসহকাৰে লওক আৰু আপোনাৰ জ্বৰ হ'লে চিকিৎসকৰ ওচৰলৈ যাওক।\nবৰষুণৰ সময়ত বাহিৰলৈ যাবলৈ কি সাৱধানতা অৱলম্বন কৰা উচিত?\nসম্পূৰ্ণ হাত থকা কাপোৰ পিন্ধিব আৰু যিমান সম্ভৱ শৰীৰটো ঢাকি ৰাখিবলৈ চেষ্টা কৰিব। যদি শৰীৰৰ যিকোনো অংশ খোলা থাকে, তাত মহ নিবাৰণ প্ৰয়োগ কৰক। যদি আপুনি বাহিৰলৈ যায়, আপোনাৰ সৈতে অতিৰিক্ত মাস্ক এখন লৈ যাব, কিয়নো যদি আপুনি বৰষুণত তিতে, ভিজা মাস্কে আপোনাক বীজাণুৰ পৰা সুৰক্ষিত কৰিব নোৱাৰিব। বাহিৰত পানী খোৱা পৰিহাৰ কৰিব আৰু পানীৰ বটল এটা আপোনাৰ ওচৰত ৰাখিব। ভৰি পৰিষ্কাৰ আৰু শুকান কৰি ৰাখিব আৰু বাৰিষাৰ সময়ত ভেঁকুৰৰ সংক্ৰমণ আঁতৰত থকা চেষ্টা কৰিব।\nঋতুগত ফ্লু আৰু কোভিড১৯ৰ মাজৰ পাৰ্থক্য?\nসাধাৰণ কোভিড১৯ আৰু ঋতুকালীন ফ্লুৰ লক্ষণবোৰৰ ভিতৰত আছে জ্বৰ, ঠাণ্ডা, কাঁহ, উশাহ চুটি হোৱা, ভাগৰ, ডিঙিত অসুবিধা, নাকেৰে পানী ওলোৱা, পেশীৰ বিষ বা শৰীৰৰ বিষ আৰু মূৰৰ বিষ। যদি আপুনি এনে কোনো লক্ষণ দেখিছে, লগে লগে ৰেপিড এণ্টিজেন পৰীক্ষা বা আৰটি-পিচিআৰ পৰীক্ষা কৰক। বিশেষকৈ কোভিড১৯ ৰোগীৰ সৈতে সম্পৰ্কত থকাসকলে পৰীক্ষাটোৰ যত্ন লোৱা উচিত। অৱশ্যে, কোভিড১৯-ৰ ফলত সোৱাদ হেৰুওৱা আৰু শুঙিব পৰা শক্তি হেৰুওৱা বা অক্সিজেন পৃথকীকৰণ হ্ৰাস হোৱা, উশাহ চুটি হোৱা আদি সমস্যা হ'ব পাৰে। এই লক্ষণবোৰে পোনপটীয়াকৈ কোভিড১৯লৈ আঙুলিয়াই দিব পাৰে।\nএই ৰোগবোৰতো কোভিডৰ দৰে জ্বৰ, অস্থিৰতা, মূৰৰ বিষ, আৰু উশাহ চুটি হোৱাৰ দৰে সমস্যা থাকিব পাৰে। এই দুয়োটাৰ ফলত মৃদু ঊৰ্ধ্ব শ্বাসতন্ত্ৰৰ লক্ষণ গুৰুতৰ ৰোগ হ'ব পাৰে। ইয়াৰ উপৰি, আগৰে পৰা থকা মেলেৰিয়েন এনিমিয়াৰ বাবে এই ৰোগীসকলৰ কোভিড১৯ৰ অধিক বিপদাশংকা থাকে। দুয়োটা ৰোগৰ ফলত শৰীৰত তেজ গোট খাব পাৰে, যাৰ ফলত পালমোনাৰী থ্ৰম্বোচিছ হোৱাৰ আশংকা বৃদ্ধি হয়। দুয়োটা সমস্যাতে চাইটোকিনৰ প্ৰদাহো হ'ব পাৰে। ডেংগু ৰোগীয়ে নিষ্ক্ৰিয় ৰোগ প্ৰতিৰোধ সঁহাৰি প্ৰদৰ্শন কৰে আৰু অন্যান্য সংক্ৰমণৰ বাবে উপযুক্ত পৰিস্থিতি সৃষ্টি কৰে। মেলেৰিয়া থকা এলেকাবোৰত কোভিড ঘটনা কম হোৱা সত্ত্বেও সহঃ সংক্ৰমণৰ তীব্ৰতা অতি বেছি আৰু সেয়েহে ইয়াৰ ওপৰত অধিক গুৰুত্ব দিয়াৰ প্ৰয়োজন আছে ।\nতৃতীয় ঢৌৱে শিশুসকলৰ ওপৰত বিশেষ প্ৰভাৱ পেলাব নেকি? অভিভাৱকসকলে কি সুৰক্ষা ব্যৱস্থা লোৱা উচিত?\nকোভিড১৯ৰ কোনো ঢৌৱে যে শিশুসকলক পৃথকে প্ৰভাৱিত কৰিব পাৰে, ইয়াক লৈ কোনো বৈজ্ঞানিক প্ৰমাণ নাই। এতিয়ালৈকে আমি দেখিছোঁ যে শিশুসকল ভাইৰাছৰ দ্বাৰা অধিক গুৰুতৰভাৱে প্ৰভাৱিত হোৱা নাই। ইয়াৰ কাৰণ হ'ব পাৰে যে তেওঁলোকৰ বিশেষ ৰিচেপ্টৰ নাই। ইতিমধ্যে অসুস্থ শিশুসকলক অধিক যত্নৰ প্ৰয়োজন, কিয়নো তেওঁলোকৰ গুৰুতৰ ৰোগৰ আশংকা অধিক। অৱশ্যে, কোভিডৰ লগতে শিশুৰ ক্ষেত্ৰত মাল্টি-ছিষ্টেম ইনফ্লেমেটৰী চিণ্ড্ৰোমৰ ঘটনা দেখা গৈছে, কিন্তু মনত ৰাখিব যে এনে ঘটনা বিৰল। সেয়েহে অভিভাৱকসকলে গুৰুত্ব দিব লাগে যাতে পাঁচ বছৰৰ অধিক বয়সৰ শিশুৱে মাস্ক পিন্ধে, ভিৰৰ মাজলৈ যোৱাটো পৰিহাৰ কৰে, পানী খাই থাকে আৰু পুষ্টিকৰ খাদ্য খাই থাকে । আন কোনো অসুবিধাৰ পৰা আঁতৰত থাকিবলৈ শিশুটোক নিয়মীয়াকৈ টিকাকৰণ কৰি থাকিব। বিশেষকৈ দুবছৰীয়া শিশুক মাাস্ক পিন্ধাব নালাগে।\nমহিলাসকলৰ ভেক্টৰজনিত ৰোগৰ আশংকা অধিক নেকি? যদি হয়, বাৰিষাই মহিলাৰ স্বাস্থ্যত কেনেদৰে প্ৰভাৱ পেলায়?\nগৰ্ভৱতী মহিলাৰ কিছুমান ৰোগৰ আশংকা সৰ্বাধিক। ইয়াৰ উপৰিও, মহিলাসকলৰ ভেক্টৰ-জনিত ৰোগৰ আশংকা থাকে। মনত ৰাখিব যে এতিয়া কোভিড১৯ৰ ফলত মহিলাসকলৰ গুৰুতৰ ৰোগ হোৱাৰ খবৰ পোৱা গৈছে। ভাৰতত প্ৰসূতি আৰু স্ত্ৰীৰোগ বিশেষজ্ঞ ফেডাৰেচনে গৰ্ভৱতী মহিলাসকলক ভেকচিন প্ৰাথমিকতাত ৰখাৰ পৰামৰ্শ দিছে।\nবাৰিষাকালত, বৃদ্ধসকলৰ গাঁঠিৰ বিষ, উশাহ-নিশাহত অসুবিধা আৰু হজমৰ সমস্যা হোৱাৰ সম্ভাৱনা অধিক হয়, ইয়ে কোভিড১৯ ৰ ভাবুকি সৃষ্টি কৰিব পাৰে নেকি?\n৬০ বছৰ বা অধিক বয়সৰ লোকৰ স্বাস্থ্য ভাল নাথাকে, ৰোগ প্ৰতিৰোধ প্ৰণালী দুৰ্বল হয়, হাত-ভৰি লেহেম হয়, বহু ৰোগৰ সম্ভাৱনা বৃদ্ধি হয় আৰু স্বাস্থ্যক লৈ উপেক্ষা কৰে। এনে পৰিস্থিতিত, এই জনসংখ্যাত ৰোগ হোৱাৰ আশংকা অধিক বৃদ্ধি হয়। ৬০ বছৰৰ অধিক বয়সৰ জনসংখ্যাই মজলীয়াৰ পৰা গুৰুতৰ কোভিড১৯ ৰোগৰ আশংকা বৃদ্ধি কৰে। বৰষুণৰ সময়ত অতিৰিক্ত ৰোগে কোভিড১৯ৰ আশংকা বৃদ্ধি কৰে।\nকোভিড সংক্ৰমণৰ ফলত টাইফয়েড জ্বৰ হ'ব পাৰে নেকি? বিপদাশংকা হ্ৰাস কৰিবলৈ কি কৰা উচিত?\nটাইফয়েড হৈছে চালমোনেলা টাইফিৰ ফলত হোৱা বেক্টেৰিয়াৰ সংক্ৰমণ। ইয়াক জ্বৰ, অস্থিৰতা, মূৰৰ বিষ, ডায়েৰীয়া আৰু পেটৰ সমস্যাৰ দ্বাৰা চিনাক্ত কৰিব পাৰি। কোভিড১৯ ৰোগীয়ে এতিয়া গেষ্ট্ৰোইনটেস্টাইনেল লক্ষণ দেখুৱাবলৈ লৈছে, যিবোৰ টাইফয়েডৰ দৰে দেখা যায় আৰু নিদানিক ৰোগ নিৰ্ণয় কঠিন কৰি তোলে।\nFirst published: June 26, 2021, 16:30 IST\nCovid 19Health Alert


xukhdukh.com July 05, 2013 goodnews,\nধৰ্ম নিৰপেক্ষ শাসনৰ পক্ষত আতচবাচী\n১. ধৰ্ম নিৰপেক্ষ শাসনৰ দাবীত সহমত ৰাখি মুছলিম ব্ৰাডাৰহোডৰ নেতা ম’ৰ্চিক আঁতৰাই ইজিপ্তৰ শাসন দখল কৰিলে সেনাবাহিনীয়েঃ অন্তবৰ্তীকালীন শাসক ৰূপে মানি ল’লে উচ্চতম ন্যায়ালয়ৰ মুখ্য ন্যায়াধীশ এডলি মানছৌৰক ৷ ইজিপ্তৰ আকাশত বিজয়োৎসৱৰ আতচবাজী ৷\n২. নাগৰিক পঞ্জী বিষয়ক আছুৰ সৈতে চৰকাৰৰ বৈঠকত আছুৰ সকলো দাবী মানি ল’লে মন্ত্ৰী গোটেঃ অচিৰেই ৰাজ্যত আৰম্ভ হব নাগৰিকপঞ্জী উন্নীতকৰণৰ কাম, পিছে নুন্যতম তিনি বছৰৰ আগেয়ে সম্পূৰ্ণ নহয় বুলি জনালে মন্ত্ৰীগোটে ৷\n৩. তিনিচুকীয়াত অনুষ্ঠিত হয় সৰ্বভাৰতীয় যাদু উৎসৱঃ নাজিৰাৰ জে এন বৰুৱাই লাভ কৰিলে অসমৰ শ্ৰেষ্ঠ যাদুকৰৰ সন্মান ৷\n৪. ভাষা জননীৰ প্ৰথম ছহিদৰ ৫৩বছৰীয়া স্মৰণ অনুষ্ঠান ৰঞ্জিত বৰপূজাৰীৰ সোঁৱৰণত শতাধিক চাকিৰ পোহৰত উজলিল কটনৰ ছেকেণ্ড মেছ ৷\n৫. হীৰুদাৰ মৃত্যু বাৰ্ষিকীক কবিতাৰ দিন হিচাবে প্ৰত্যেক বছৰে পালন কৰিব অসমীয়া সাহিত্য সন্মিলনীয়েঃ তেজপুৰত হব কেন্দ্ৰীয় ভাৱে উদযাপন ৷\n৬. ছেবাৰ আমূল সংস্কাৰ সাধনৰ দাবীত দিনোজোৰা প্ৰতিবাদত বহিল আছু নেতৃবন্দঃ দাবী কৰিলে ছেৱাৰ অধ্যক্ষ আৰু সচিবৰ অপসাৰণো ৷ শ্ৰীনাথ বৰুৱা কমিটিৰ সংস্কাৰৰ পৰামৰ্শৱলী নীতিগত ভাৱে মানি লবলৈ সন্মতি দিলে শিক্ষা বিভাগে ৷\n৭. হীৰুদাৰ জীৱনাৱসানৰ এবছৰঃ ৰাজ্য -জুৰি স্মৰণ কৰিলে অলেখ গুণমুগ্ধই ৷\n৮. উন্মোচিত হ’ল নষ্টালজিক সোঁৱৰণেৰে চাহিল দত্ত আৰু নীতিন দাসৰ গীতৰ শ্ৰব্য এলবাম "স্কুল": গুৱাহাটীৰ ৰবীন্দ্ৰ ভৱনত দুয়ো শিল্পীক আশীষ দিলে বহু জ্যেষ্ঠ শিল্পীয়ে ৷\n৯. অসম ফুটবল সন্থাৰ উদ্যোগতচলিত মাহৰ তৃতীয় সপ্তাহৰ পৰা ৰাজ্যৰ চাৰিটা স্থানত সমান্তৰাল ভাৱে আৰম্ভ হ’ব সুজিত নাৰ্জাৰী ট্ৰফী ৷\n১০. মাৰ্ঘেৰিটাত ৰাজ্যিক প্ৰাথমিক শিক্ষক সন্মিলনীৰ অধিৱেশনৰ সভাত ভাগ ল’লে অসম সাহিত্য সভাৰ সভাপতি ইমৰাণ শ্বাহেঃ ক’লে- শিক্ষকৰ ওপতে ন্যস্ত অসমৰ ভৱিষ্যত ৷\n১১. ঢেকীয়াজুলিৰ শিঙৰী উচ্চতৰ মাধ্যমিক বিদ্যালয়ত বিশ্ব প্ৰকৃতি নিধিৰ প্ৰকৃতি সজাগতা সভাঃ জৈৱ-বৈচিত্ৰ্যৰ ওপৰত ভাষণ প্ৰদান কৰে তেজপুৰ কেন্দ্ৰীয় বিশ্ববিদ্যালয়ৰ জৈৱ-প্ৰযুক্তিবিদ্যাৰ প্ৰাধ্যাপক ডঃ তাপস মেধিয়ে, লগতে প্ৰদৰ্শিত হয় দুখনকৈ তথ্য চিত্ৰৰো ৷\n১২. অসম সাহিত্য সভাৰ উদ্যোগত ধেমাজিত আয়োজিত হৈছে চিত্ৰ ভাস্কৰ্য কৰ্মশালাঃ প্ৰদৰ্শিত হব শিল্পকলা বিষয়ক তথ্যচিত্ৰ, লগতে আয়োজিত হৈছে আলোচনা চক্ৰও৷ সভাই অচিৰেই ডিব্ৰুগড়, যোৰহাট আদিতো এনে কৰ্মশালা পাতিব বুলি সূত্ৰত প্ৰকাশ\n১৩. শিক্ষা ব্যৱস্থাত প্ৰয়োজন হৈছে ব্যাপক সংস্কাৰৰ পৰামৰ্শ দিলে উচ্চতম ন্যায়ালয়েঃ ক’লে- উদেশ্যে পূৰণত ব্যৰ্থ হৈছে শিক্ষা ব্যৱস্থা, শিক্ষিতৰ হাৰ বৃদ্ধিৰ বিপৰীতে সমাজে হেৰুৱাইছে সামাজিক মূল্যবোধ ৷\n১৪. ঝংকাৰ শইকীয়াৰ হত্যাৰ প্ৰতিবাদৰ ৰোল সমগ্ৰ অসমতঃ অপশক্তিৰ বিৰুদ্ধে একত্ৰিত হ’ল কাৰ্বি-আংলংৰ ছাত্ৰ সংগঠন নেতৃত্ব ৷ অৱশেষত ঘোষিত হ’ল দণ্ডাধীশ পৰ্যায়ৰ তদন্তঃ অপৰাধীৰ সন্ধান পোৱা বুলি দাবী কৰিলে আৰক্ষীয়ে ৷\n১. চিকিৎসা সেৱাৰ বাবে হাহাকাৰ কৰিছে খনামুখবাসীয়েঃ এৰাবাৰীলৈ পৰ্যবসিত হৈছে চৰকাৰী চিকিৎসালয় ৷\n২. আলোচনাত বহা সকলে অসমৰ বাবে একো কৰিব নোৱাৰে বুলি সাংবাদিকক আছুতীয়া সাক্ষাৎকাৰত ক’লে পৰেশ বৰুৱাই ৷\n৩. দেশৰ ১৪খন ৰাজ্যই গঠন কৰিলে নদী-বান্ধ সুৰক্ষা সংস্থাঃ ৪৫০০ বৃহৎ নদী বান্ধক লৈ দেশত নাই কোনো দুৰ্যোগ ব্যৱস্থাপনাৰ জৰুৰী প্লেন, যি কোনো মুহুৰ্তেত জলবোমাৰ ৰোষত পৰিব পাৰে সমগ্ৰ দেশ৷\n৪. বাংলাদেশক যিমান মাটি দিছে সিমান ভাৰতেও পাব লাগিব বুলি দাবী কৰিলে ৰাজনাথ সিঙেঃ মৃতমুখী অগপৰ সতে মিত্ৰতাৰ সম্ভাৱনা কৰিলে নুই৷\n৫. বজাৰত মাছ মাংসৰ অত্যাধিক চৰাদামত জুৰুলা হৈছে ৰাইজঃ খাদ্য আৰু যোগান বিভাগৰ নাই কোনো কাৰ্যকৰী ব্যৱস্থা ৷\n৬. ৰেড এলাৰ্টৰ মূলতে মুখ্যমন্ত্ৰীক দিয়া ভুল তথ্যঃ বতৰ বিজ্ঞান কেন্দ্ৰৰ বাৰ্তাক লৈ ল’ৰা-ধেমালি, চাৰি খন জিলাত ভুলতে ৰেড এলাৰ্ট জাৰি হোৱাৰ ঘটনা ৷\n৭. গাড়ীসহ অসমৰ দুই যুৱক অপহৃত হ’ল নগালেণ্ড সীমান্ততঃ সন্ধানহীন যুৱকক লৈ সীমান্তত পুনৰ উত্তেজনা বৃদ্ধি ৷\n৮. কৃষি বিভাগে যোগান ধৰা বীজৰ পৰা গজা গছত নালাগিল গুটিঃ কৃষকৰ মূৰত ঋণৰ বোজা পৰিল ৰহাৰ কৃষি বিভাগৰ উদ্যোগত ৷\n৯. উত্তৰাখণ্ডত ১২২৭টাকৈ শিশু সন্ধানহীনঃ সন্ধান দিওঁতালৈ পৰিয়ালে ঘোষণা কৰিলে পাঁচ লাখ টকা পৰ্যন্ত পুৰস্কাৰ ঘোষণা৷\nগেটত নটিফেকেচন নকৰাকৈয়ে মাদ্ৰাছা প্ৰাদেশিকীকৰণৰ প্ৰক্ৰিয়া আৰম্ভ কৰাৰ উঠিল অভিযোগ ৷\nঅস্তিত্বৰ সংকটত ঐতিহাসিক ৰাজমাও পুখুৰীঃ সংৰক্ষণত গুৰুত্ব দিয়া নাই পুৰাতত্ব বিভাগে, এবচৰতে কমিল পাঁচ ফুট গভীৰতা ৷


বিহু আৰু বৰ্তমান অসমীয়া (টিকেন্দ্ৰজিৎ কোঁ‌চ ৰাজবংশী) - সাহিত্য ডট অৰ্গ\nমই উজনি নহয় , নহয় মই নামনিৰ । মই অসমীয়া । আগতেও কৈছো মই অসমখনক ভালপাও মোৰ সংস্কৃতিক ভালপাওঁ |\nআজি মোৰ বাইশ বছৰ হ’ব । আজিলৈকে আমাৰ ঘৰত বা গাৱত বা আমাৰ অঞ্চলত বহাগৰ বিহুটিক বহাগ বিহুৰ ৰীতি-নিয়মেৰে পালন কৰি অহা দেখিছো । মাঘৰ বিহুটিক মাঘৰ বিহুৰ ৰীতি নিয়মেৰে । কাতি বিহুটিক কাতি বিহুৰ ৰীতি নিয়মেৰে । আজিলৈকে আমি কোনো দিনে বহাগৰ বিহুটিক মাঘৰ বিহু পতা নাই বা মাঘৰ বিহুটিক বহাগৰ ।\nমাঘৰ বিহু বুলি ঘৰলৈ যাম উৰুকা দিনাখন । সিদিনাখন আমি ঢোল নবজাও । মাছ বিচৰা আদি কাম কৰিম । উৰুকা ৰাতি চৈধ্যখন আঞ্জাৰে ভাত সাঁজ খাবহে চেষ্টা কৰিম । চুঙাপিঠাৰ বাহ বিচাৰি যাম । সন্ধিয়া গোসাইক সেৱা জনাই চুঙাপিঠা সেক দিম ।\nআমাৰ ককাদেউতাহ’তে কৈ গৈছে বহাগ বিহুৰ আগত ঢোলত চাব দিব নাপায় । আৰু আমি নিদিও । আহিলে দেখিব আমাৰ অঞ্চলৰ সকলোৰে ঢোল ওপৰত আৰি থোৱা আছে মাঘৰ বিহু বুলি পাগলৰ দৰে বহাগৰ বিহু সাঁজি বজাই থকা নাই | তাৰ সলনি আমাৰ গাৱলৈ আহিলে কোমল ৰ’দৰ পৰশত ঢেঁকীৰ শব্দহে শুনিব ।\nদুবছৰ আগলৈ আমি যেতিয়া ভেলাঘৰ বনাইছিলো তেতিয়া আমি কোনো ধৰণৰ গড় বা ৰং ঘৰ ইত্যাদি সাজি জ্বলাই দিয়া নাছিলো । তাৰ পৰিবৰ্তে এটা ভেলাঘৰ বনাইছিলো ভোজ খাব বুলি উৰুকাৰ আগ দিনাখন । নিয়ম মতে ভেলাঘৰত উৰুকা দিনাখন সকলোৱে ভোজ-ভাত খায় ৰাতিয়ে জ্বলাই দিয়ে । আমি বাহৰ অভাৱৰ বাবে তেনে নকৰো । পাৰিলে সৰুকৈ এটা মেজি নবনোৱাও নহয় । কিন্তু ভেলাঘৰ বনাই মাঘৰ বিহুক জীয়াই ৰাখিব আমি আমাৰ সম্পদ সমূহ নিজে জ্বলাই অনাঅসমীয়াক নেদেখাও । আজিলে আমি আমাৰ সংস্কৃতিক হত্যা কৰা নাই |\nহে মহান অসমীয়া নিউজ চেনেল কেইটা । মহান সেইসকল অসমীয়া আপোনালোককে মোৰ এটা সৰল মিনিতি আছিলে পাৰিলে এবাৰ মন দিব ।\nআপোনালোকে আজি মাঘৰ বিহুটিক বহাগৰ বিহু ৰূপ দি কি বুজাব খুজিছে ? এইয়া বুজাব খুজিছে নেকি যে আপোনালোকে আমাৰ সংস্কৃতিক সকলোৰে মাজলৈ লৈ গৈছে । নাই তেনেকুৱা একো কৰা নাই | বৰঞ্চ আপোনালোকে এটা জাতিক এটা সংস্কৃতিক হত্যা কৰিবহে অপ চেষ্টা কৰিছে । কিয় আপোনালোকে মাঘৰ বিহুক কৃত্ৰিম ৰূপ দিছে । কিয় ৰঙালী বিহুক মাঘৰ বিহুৰ লগত সংযোগ কৰিছে । কিয় বিহু তিনিটিৰ ঐতিয্য ম্লান কৰিব লৈছে । নে তিনিটা বিহু হোৱাত অসুবিধা হৈছে যাব বাবে একলগ কৰি এটা বিহু সাঁজিছে । আপোনালোকলে অনুৰোধ অসমীয়া জাতিটোক হত্যা নকৰিব আৰু আমাক আমাৰ নিজৰ সংস্কৃতিৰ মাজত জীয়াই থাকিব দিয়ক । সেইসকল অসমীয়াক গৰিহণা দিছো যিসকলে এই নিউজ চেনেল কেইটাক অসমীয়া বিহুক ৰিমিস্ক কৰাত সহায় কৰিছে ।\nআমাৰ ৰংঘৰ,শৰাইখন , জাপিটো বৰ আদৰৰ । এশিঙীয়া গড়টি আমাৰ চিনাকী । কিন্তু টিভিত উঠাৰ বাবে এই সম্পদসমূহক সকলোৰে আগত জ্বলাই কি বুজাব খুজিছে আপোনালোকে ? প্ৰশংসা ল’ব খুজিছা নে অসমীয়া জাতিক হত্যা কৰিব খুজিছা সেইয়া কওক ।\nআপোনালোকক কাতৰ অনুৰোধ বিহুৰ ঐতিহ্য হনন নকৰিব । বিহুক বিকৃত ৰূপ নিদিব । নিজৰ লাভৰ বাবে এটা জাতিক হত্যা নকৰিব । আমি বৰ দোমোজাত পৰো যেতিয়া মাঘৰ বিহু আৰু বহাগ বিহুৰ মাজত প্ৰাৰ্থক্য বুজাব লগা হয় । যিহেতু আপোনালোকৰ কৃপাত কোনটো কি বিহু ধৰিবকে নোৱাৰা হ’ল ।\nশেষত কথা এষাৰ কও …… ককাই কৈছিল বহাগৰ আগত ঢোলত চাপৰ দিয়া অশুভ ।


জাগিছে মহিলা শক্তি! নিশাৰ আন্ধাৰত মহিলাক শ্লীলতাহানিৰ চেষ্টা কৰা এটা লম্পটক দিলে উচিত শিক্ষা numaligarh-incident-group-of-women-hit-a-man-who-try-to-molest-awoman-tvpronab– News18 Assam\nজাগিছে মহিলা শক্তি! নিশাৰ আন্ধাৰত মহিলাক শ্লীলতাহানিৰ চেষ্টা কৰা এটা লম্পটক দিলে উচিত শিক্ষা\nUpdated:October 18, 2020, 5:00 PM IST\nমহিলাক অশালীন ব্যৱহাৰ কৰিবলৈ গৈ দশা বেয়া হ’ল এজন লোকৰ।\nLast Updated: October 18, 2020, 5:00 PM IST\nসমগ্ৰ দেশত ক্ৰমাত্ বৃদ্ধি পাইছে নাৰীজনিত অপৰাধ। শেহতীয়াকৈ বহু কেইটা ধৰ্ষণৰ ঘটনাই কঁপাই তুলিছে সমগ্ৰ দেশ। অসমতো বাঢ়িছে নাৰীজনিত অপৰাধৰ ঘটনা। তাৰ মাজতে নুমলীগড়ত সংঘটিত হোৱা ঘটনাই এতিয়া সৰ্বত্ৰ চৰ্চা লাভ কৰিছে। মহিলাক অশালীন ব্যৱহাৰ কৰিবলৈ গৈ দশা বেয়া হ’ল এজন লোকৰ।\nৰাস্তাৰ মাজতে আঁঠু কঢ়াই, চেন্দেলৰ মালা পিন্ধাই লপা থপা দিয়ে লম্পটটোক। আনকি কাটি দিয়ে চুলি। ঘটনাটো সংঘটিত হৈছিল নুমলীগড়ৰ কেন্দুগুৰি অঞ্চলত। শনিবাৰে নিশা বাবাই নামৰ এজন বিবাহিত পুৰুষে নিশাৰ আন্ধাৰৰ সুযোগ লৈ এগৰাকী মহিলাৰ ঘৰত প্ৰৱেশ কৰি শ্লীলতাহানিৰ চেষ্টা কৰিছিল। লগে লগে সাহসী মহিলাগৰাকীয়ে বাবাইক ধৰি প্ৰহাৰ কৰে।\nদেওবাৰে পুৱা গাঁৱৰ মহিলা ওলাই গৈ বাবাইক চেন্দেলৰ মালা পিন্ধাই, চুলি কাটি ৰাজহুৱা শাস্তি প্ৰদান কৰি ভৱিষ্যতে এনে কাম নকৰিবলৈ সকীয়াই দিয়ে। পিছত নুমলীগড় আৰক্ষী ঘটনাস্থলীত উপস্থিত হৈ ধুৰন্ধৰ বাবাইক থানালৈ লৈ যায় । পূৰ্বতেও লোকজনে আন মহিলাৰ ঘৰত নিশা প্ৰৱেশ কৰাৰ অভিযোগ উঠিছে।\nFirst published: October 18, 2020, 4:52 PM IST


অনুৰাগ তোমাৰ বাবে~অণুগল্প-পূৰৱী তালুকদাৰ\nby©AdminPosted at Tuesday, December 22, 2020\nমালিগাঁও ৰে'ল ষ্টেচনত বঙাইগাঁওলৈ বুলি টিকটটো কাটি প্ৰণৱে কামৰূপ এক্সপ্ৰেছৰ খালী ডবা বিচাৰি খৰ খোজেৰে আগবাঢ়িল । এনেতে সি দেখিলে তাৰ বিপৰীত দিশৰ পৰা শাৰী পৰিহিতা এগৰাকী মহিলা দহ আৰু বাৰ বছৰীয়া দুজনী ছোৱালীৰ সৈতে আহি আছে। দূৰৈৰ পৰাই মহিলা গৰাকী তাৰ চিনাকী চিনাকী যেন লাগিল। "এৰা! হয়েই , এয়া দেখোন কবিতা।" শিৰত ডাঠকৈ লোৱা সেন্দুৰখিনি দূৰৈৰ পৰাই জিলিকি উঠিছিল। সি অনুমান কৰিলে ছোৱালী দুজনী নিশ্চয় তাইৰেই। কবিতাইও দূৰৰ পৰাই প্ৰণৱক চিনি পাইছিল , যদিও সি আগতকৈ অকণমান শকত হ'ল।\nপ্ৰায় চৈধ‍্য বছৰৰ মুৰত সিহঁতৰ দেখা দেখি। দূৰৰ পৰাই দুয়ো-দুয়োকে চালে যদিও ওচৰ পোৱাত মাতিবলৈ কাৰো সাহস নহ'ল। কেনেকৈনো হ'ব একেলগে একেখন কলেজতে পঢ়িলেও প্ৰণৱে কবিতাৰ লগত কোনোদিনে কথা পাতি পোৱা নাছিল। আনকি দুয়ো দুয়োৰে ঘৰ ক'ত সেয়াওঁ নাজানিছিল। কিন্তু দুয়ো দুয়োৰে চকুৰ ভাষা ভালদৰেই বুজি পাইছিল । কিয় জানো কিবা এক অজান ভয়ত দুয়োৰে মনৰ কথা মনতে ৰৈ গ'ল ।\nসজল চকুৰে তলমুৰ কৰি দুয়ো দুয়োৰে কাষেৰে পাৰ হৈ গ'ল। বুকুত লৈ গ'ল নীৰৱ প্ৰেমৰ এপাচি যন্ত্ৰনা। দুয়োৰে মনত এটাই প্ৰশ্ন - "মনৰ কথাবোৰ কিয় এবাৰো নকলা ??" দুখোজমান গৈ সি উভতি চাই দেখিলে তাইও তাৰ পিনে উভতি চাইছে , যি চাৱনিত সি দেখিছিল তাৰ প্ৰতি থকা তাইৰ গভীৰ অনুৰাগ । তাৰ অন্তৰখনে হাহাকাৰ কৰি উঠিল । এবাৰ যদি তাৰ মনৰ কথাবোৰ প্ৰকাশ কৰিব পাৰিলেহেঁতেন ! হয়তো...\nট্ৰেইনখনে দীঘল উকি এটা মাৰি সময়ৰ সংকেত দিলে ।\nLabels#অণুগল্প, #পূৰৱী তালুকদাৰ


লিকটীয়া বুদ্ধিজীৱীৰ পত্ৰ – জ্যোতিৰূপম দত্ত – ফটাঢোল\nশ্ৰদ্ধাৰ সম্পাদক মহোদয়,\nআন্তৰিক শ্ৰদ্ধা গ্ৰহণ কৰিব৷ আপোনাৰ দ্বাৰা সম্পাদিত আলোচনীখনৰ বাবে মই লেখা দিবলৈ নোৱাৰিম বুইছে৷ এইকেইদিনতে কৰিবলগীয়া বহুকেইটা জৰুৰী কাম আছে৷ গতিকে আপোনাৰ অনুৰোধ ৰক্ষা কৰিব নোৱাৰিম৷\nচেঃ! বৰ বেয়া কথা এটা হ’ল৷ আপোনাৰ আলোচনীখনৰ নামটোকেই পাহৰিলো নহয়! জানেই নহয়, মই বৰ ব্যস্ত লেখক৷ কেইবাখনো দৈনিক কাকতৰ প্ৰথম পৃষ্ঠাৰ এটা স্তম্ভ মোৰ বাবে ৰিজাৰ্ভ হৈয়েই থাকে৷ তাৰ উপৰিও আন কেইবাখন কাকত, আলোচনীত মোৰ দীঘলীয়া লেখা নিয়মীয়াকৈ প্ৰকাশ হয়৷ আন লেখকৰ বাবে পৃষ্ঠা সংখ্যা বা লেখাৰ কলেৱৰ নিৰ্দিষ্ট থাকে৷ পিছে মোৰ ক্ষেত্ৰত সেইবোৰ নিয়ম নচলে৷ কিবা কবলৈও কাৰো সাহস নাই৷ মুঠতে মই জাবৰে-জোঁথৰে যিহকেই নিলিখো কিয় প্ৰকাশ হবই৷ কিছুমান লেখা লিখি অঁতোৱাৰ পাছত মই নিজে পঢ়িও একোকে বুজি নাপাও৷ তাৰ পাছতো সেইটো লেখাৰ বিষয়েই কাকতত এসপ্তাহলৈ চিঠি-যুদ্ধ চলি থাকে৷\nএবাৰ এটা ঘটনা ঘটিছিল৷ কেইবাটাও লেখা লিখি মেজত থৈ দিওতে দুটা বেলেগ লেখাৰ পৃষ্ঠাবোৰ মিহলি হৈ গ’ল৷ পঠিয়াই দিওতে তেনেকৈয়ে পঠিয়ালো৷ কাকতে তাকেই ছপালে৷ তাকে পঢ়ি বহুতেই বাঃ বাঃ দিলে৷ যিমানেই জটিল হয় সিমানেই দাম বাঢ়ে হেনো! এনেকৈয়ে চলি আছো আৰু৷\nআচল কথাটো হৈছে লেখা প্ৰকাশ হবলৈ লেখাৰ মান নহয়, কাকত-আলোচনীৰ মালিক, সম্পাদক আদিৰ নাড়ী নক্ষত্ৰ বুজিব লাগে৷ তেৰাসৱে ভালপোৱা ধৰণে লিখিলেই কাম সিজে৷ ইয়াৰ বাহিৰেও আন এটা কাম কৰিব লাগে, যিটোত মই সিদ্ধহস্ত৷ লেখকে সদায় লবী পকাব লাগে, তেতিয়াহে সন্ধিৰ বাঁহবোৰ বুদ্ধিৰে কাটিব পৰা যায়৷ নহলে লেখা প্ৰকাশ নহয়৷ লবীত সক্ৰিয় ভূমিকা লৈ থাকিলে বঁটা-বাহন, বিনামুলীয়া ভ্ৰমণৰ সুযোগ আদিবোৰ আহিয়েই থাকে৷ আজিকালি টিভি চেনেল, কাকত, আলোচনী সকলোতে লবীৰ জোৰ৷ লবী পকায়েই বহুতে অডি, মাৰ্চিডিজ দৌৰাই ফুৰিব পৰা হৈছে৷ আনহাতে একেধৰণৰ কাম কৰি, একে পদত থাকিও বহুতৰে এতিয়াও পুৰণি, ভগা চাইকেলখনেই গতি হৈয়েই আছে৷\nসেইবাবেই মই যাকে, যতে, যেনেদৰে দৰকাৰ তেনেদৰে তৈলমৰ্দন কৰিবলৈ পাছ নুহুহকো৷ বিয়াগোম বিষয়া, ৰাজনেতাকে ধৰি দৰকাৰী সকলোকে সময়ে সময়ে তেল মাৰিব জনাটো এটা কলা৷ ওপৰ মহলত নিজৰ হাত থাকিলে আন একোলৈকে চিন্তা কৰিব লগা নহয়৷ এইটো গুণৰ বাবেই মই নিৰ্দিষ্ট মহলৰ পৰা বঁটা, সাহায্য, সা-সুবিধা আদিও নিয়মীয়াকৈ পাই থাকো৷\nটিভি চেনেলবোৰ অহাৰ পৰা হেনো কিতাপ-আলোচনীৰ বিক্ৰী কমি গ’ল৷ কিন্তু মোৰ ক্ষেত্ৰত দেখিছো যে মোৰ কাম বাঢ়িছেহে৷ মুঠেও কমি যোৱা নাই৷ মই আজিকালি টিভি চেনেলবোৰৰো এজন তত্বগধুৰ বিশ্লেষক৷ টিভি চেনেলত সৰস্বতী পূজাত সুন্দৰীসকলে পিন্ধা মেখেলা-চাদৰৰ পৰা যুদ্ধবিমানৰ কাৰিকৰী কৌশললৈ বিভিন্ন ক্ষেত্ৰত মই মোৰ পাৰ্গতালি জাহিৰ কৰো৷ চেনেলবোৰেও আমাকেই সৰ্বজান্তা বুলি ধৰে৷ আৰু এটা কথা অৱশ্যে৷ আগতে পাচলি বেপাৰী, চুবুৰীয়া, ৰিক্সাৱালা আদি সকলোৰে লগতেই মুখ খজুৱাইছিলো৷ পিছে আজিকালি টিভি চেনেলতেই সন্ধিয়াবেলা পোহাৰী চুপতিখন মেলো, হেঁপাহ পলুৱাই মুকলিকৈ সকলোৱে দেখা-শুনাকৈ ডিঙিৰ সিৰ ফুলাই গালি শপনিও পাৰো৷ ৰাইজেও হেনো সেইবোৰেই চাই ভালেই পায়৷ কষ্ট কৰি ভাবি চিন্তি লিখা মেলা কৰাতকৈ টিভি ষ্টুডিঅ’ত বহি এঘণ্টা কাজিয়া কৰাৰ সমান সুখ কতো নাই৷\nমই প্ৰশংসাও যাকে তাকে নকৰো৷ প্ৰশংসা কৰাৰ আগতে মোৰ লাভ লোকচানৰ অংকটো কৰি লও৷ মোৰ হতুৱাই কিতাপৰ পাতনি লিখাবলৈও বহু নতুন লেখক-লেখিকা আহে৷ পিছে হাতত সুদা কিতাপখন লৈ আহিলে মই সময় নাই বুলি ঘুৰাই পঠিয়াও৷ কিন্তু কিতাপৰ লগতে মালভোগ কল, বৰালী মাছ, পানীলাও, মিঠাই এইবোৰ বস্তু অনাসকলৰ কামটো কৰি দিও৷ পিছে সুন্দৰী লেখিকা সকলৰ ক্ষেত্ৰত কিছু এৰা-ধৰা কৰা যায় অৱশ্যে৷ বেছিভাগ সময়তে মই কিতাপখন নপঢ়াকৈয়ে পাতনিৰ নামত এক দুই পৃষ্ঠা লিখি দিও৷\nবহুতেই কয় যে লিখিবলৈ হ’লে পঢ়িবও লাগে৷ মই পিছে আজিকালি পঢ়িবলৈ সময়েই নাপাও৷ গতিকে যিহকে তিহকে লিখিলেও লেখাবোৰ বিশ্বাসযোগ্য কৰিবলৈ সদায়েই কিছুমান বুধি কৰো৷ লেখাবোৰত প্ৰায়েই বিদেশী লেখকৰ দুটামান উদ্ধৃতি দি দিও৷ কেতিয়াবা কোনোবা দেশৰ অৰ্থব্যৱস্থা, সামাজিক ব্যৱস্থা আদিৰ কোনেও নজনা তথ্য দুটামান দি দিও৷ সঁচাকৈ কবলৈ হ’লে সেই তথ্যবোৰ সেই দেশখনৰো কোনো লোকে নাজানে! মানে মই সেইবোৰ মই নিজেই তৈয়াৰ কৰি লেখাটোত ব্যৱহাৰ কৰো! মোৰো কাম সিজে, সকলোৱে মই বিৰাট পঢ়া-শুনা কৰা লোক বুলি ভাবে, গতিকে লেখাত ভুল ধৰিবলৈ সাহস নকৰে৷\nআনকি বানান, ব্যাকৰণ আদিৰ ক্ষেত্ৰটো মই বেছি গুৰুত্ব নিদিও৷ সঁচা কথাটো কবলৈ হ’লে মই বহু বানান, ব্যাকৰণৰ বিধি আদি নাজানোৱেই! আমাৰ এই মুলুকত আজিকালি এইবোৰলৈ কোনেও গুৰুত্ব নিদিয়া হ’ল৷ বহু কাকত-আলোচনীয়ে বানান, ব্যাকৰণ আদি লৈ বেছি মুৰ নঘমায়৷ পিছে মোৰেই ভাগ্য ভাল, কাকত-আলোচনীৰ কাৰ্য্যালয়সমূহত কাম কৰা প্ৰুফ ৰিডাৰসকল, উপ-সম্পাদকসকলৰ কৃপাত মোৰ এপাচিমান ভুল বানান, ভুল ব্যাকৰণেৰে লিখা লেখাবোৰো শুদ্ধকৈয়ে ছপা হয়৷ কেতিয়াবা মই ভুলকৈ লিখা বানান, বাক্য কিছুমানো তেৰাসৱে মোৰেই পণ্ডিতালি বুলি ভাবি মই লিখাধৰণেই প্ৰকাশ কৰি দিয়ে৷\nমোৰ এটা সুবিধা আছে যে মোৰ এটা শক্তিশালী স্তাৱক বাহিনী আছে৷ স্তাৱক বাহিনীৰ বহুকেইজনেই হ’ল অন্ধ ভক্ত৷ এইসকলে মোক ভগৱান জ্ঞান কৰে৷ মোৰ লেখাবোৰৰ কোনোবাই সমালোচনা কৰিবলৈ আগবাঢ়িলেই এইসকলে গালি-শপনি দি নিৰস্ত্ৰ কৰে৷ তথ্য, যুক্তিৰে আনৰ মতামত খণ্ডন কৰাৰ কথা বাদেই, পাৰিলে দুই এথাপৰ দি হলেও মোৰ সমালোচকসকলক চুপ কৰাবলৈ এওলোকে অনবৰতে ভৰি ডাঙিয়েই থাকে৷ পিছে মোৰ স্তাৱকবাহিনীৰ বহুতেই মোৰ লেখাবোৰৰ এটা আখৰো যে নপঢ়ে সেই কথাটোতো মই এশ শতাংশই নিশ্চিত!\nবিহু আহিলেই৷ বিহুৰ সময়ত মোৰ ব্যস্ততা বৰকৈ বাঢ়ে৷ মানে বিহু সংখ্যা বিশেষ আলোচনী, কাকতবোৰৰ বাবে কিবাকিবি লিখিবলৈ দিনে-নিশাই একাকাৰ কৰিব লগা হয়৷ মোৰ নামটোৰ বাবেই মোৰ পৰা লেখা খুজিবলৈ সকলোৰে হেতাওপৰা লাগে৷ এনেবোৰ সময়তে দুপইছা বেছিকৈ পোৱা যায়৷ এটা কথা শুনি আচৰিত পাওঁ, যে বহু লেখকে হেনো কাকত- আলোচনীত যথেষ্ট কষ্ট কৰি, সময় খৰচ কৰি, অধ্যয়ন কৰি বহু উন্নত লেখা লিখি এটকাও মাননি নাপায়৷ মোৰ পিছে ৰেট ফিক্স দেই! দৰ্জীয়ে কাপোৰ চিলোৱাৰ দৰে অ’ৰ-ত’ৰ পৰা এসোপামান অৰ্থহীন কথা জোৰাই লৈ লিখি পৃষ্ঠা ভৰ্তি কৰি দিলেই হ’ল, পা-পইছাখিনি ঘৰতেই দি যাব৷ আন লেখকে পইছা পোৱা নোপোৱা কথাক লৈ চিন্তা কৰিবলৈ মোৰ সময়ো নাই, ইচ্ছাও নাই!\nএইকেইদিন বৰ ব্যস্ত হৈ আছো৷ মানে এইখিনি সময়তে নিৰ্বাচনৰো বতৰ৷ নিৰ্বাচন আদিৰ সময়ত মোৰ দাম আৰু বেছি বাঢ়ে৷ মেল-মিটিঙলৈও নিমন্ত্ৰণ আহে৷ তাগিদাও বেছি হয়৷ মোৰ সুবিধামতেই পৃথিৱীৰ য’তমানে ওলোটা-ওভোতা যুক্তি দি চতুৰতাৰে সকলোকে প্ৰভাৱান্বিত কৰিবলৈ চাওঁ৷ কাক ভোট দিব লাগে, কাক ভোট দিব নালাগে, কোন ভাল মানুহ, কোন বেয়া মানুহ, কাক বিশ্বাস কৰিব লাগে, কাক নালাগে সেইবোৰ কথাও চতুৰতাৰে কৈ নিজৰ ন্যস্ত স্বাৰ্থ সিদ্ধি কৰিবলৈ চাওঁ৷\nএতিয়া আন বিশেষ একো কৰিব নোৱাৰিলেও নাক মোহাৰিয়েই আৰামত চলি আছো৷ মানে নাকটো মোহাৰিলেই বুধি ওলায়, সেইখিনিৰ লগতে কেতিয়াবা বিবেকো বিক্ৰী কৰো৷ এনেদৰেই জীৱিকা নিৰ্বাহ কৰি আছো৷\nগতিকে আপুনি বেয়া নাপাব৷ মই আপোনাৰ আলোচনীখনৰ বাবে লেখা দিব নোৱাৰিম৷\nকৃষ্ণ, ধুই পেলালে 🙄\nইমান ব্যস্ততাৰ মাজতো ইমান সুন্দৰ লিখা এটা লিখি দিলে, অফুৰন্ত সময় পালে আপুনি কি কৰিব হে দাদা।\nধুনিয়া দাদা.. পুৰা ধুই পেলালে\nসেইবুলি আমাক নেৰিবা৷ সমালোচকে কিবা কলে আমি স্তাৱক বাহিনী আছো নহয়! আমাৰ ছাৰক সমালোচনা কৰাৰ আগতে ছাৰৰ সমান হৈ লওক বুলি কৈ এনেকুৱা ফালি দিম নহয়, চিন্তাই নকৰিবা৷\nৱাহ ! মুখা খুলি দিলে\nসাংঘাটিক ব্যংগ জ্যোতি দা।\nসাংঘাটিক লিখিছে দেই দাদা..কৃষ্ণ\nসুন্দৰ লেখা। ভাল পালোঁ পঢ়ি।


ঘৰৰ ডিপ ফ্ৰীজত উদ্ধাৰ কুকুৰ, মেকুৰী, সাপকে ধৰি প্ৰায় ২০০ মৃত প্ৰাণী! কোন এই পাষণ্ড?\nApril 16, 2022 9:59 am\nঘৰৰ ডিপ ফ্ৰীজত উদ্ধাৰ কৰা হৈছে কুকুৰ, মেকুৰী আৰু সাপকে ধৰি প্ৰায় ১৮৩টা প্ৰাণীৰ মৃতদেহ। আমেৰিকা যুক্তৰাষ্ট্ৰৰ আৰিজোনাৰ বাসিন্দা মাইকেল পেট্ৰিক টাৰলেণ্ডৰ ঘৰৰ ভিতৰত উদ্ধাৰ কৰা হয় এই প্ৰাণীৰ মৃতদেহবোৰ।\nআৰক্ষীয়ে ইতিমধ্যে তেওঁক গ্ৰেপ্তাৰ কৰিছে আৰু তেওঁৰ পত্নী ব্ৰুকলিন বেকৰ সন্ধানত অভিযান চলাইছে।\nআৰক্ষীয়ে জানিবলৈ দিয়া মতে ৪৩বছৰীয়া টাৰলেণ্ডে নিজেই স্বীকাৰ কৰিছে যে ইয়াৰে কিছুমান প্ৰাণীক জীৱন্ত অৱস্থাতে শীতায়িত কৰা হৈছিল।\nলগতে পঢ়ক: যুদ্ধৰ খৱৰ: ইউক্ৰেইনৰ ৰাজধানী কীয়েভত ৯০০ অসামৰিক লোকৰ মৃতদেহ উদ্ধাৰ\nশনিবাৰে আন্তৰ্জাতিক সংবাদ মাধ্যম বিবিচিৰ এক প্ৰতিবেদনত এই তথ্য সদৰী কৰা হৈছে।\nবাতৰি অনুসৰি, ঘৰৰ ফ্ৰীজৰ পৰা ১৮৩টা প্ৰাণী উদ্ধাৰৰ এই ঘটনাত আমেৰিকাৰ নাগৰিকগৰাকীৰ বিৰুদ্ধে পশুৰ ওপৰত নৃশংসতাৰ বাবে মুঠ ৯৪টা অভিযোগ দাখিল কৰা হৈছে।\nস্থানীয় এক মহিলা বাসিন্দাৰ পৰা আৰক্ষীয়ে লাভ কৰা এক তথ্যৰ পিছতে টাৰলেণ্ডক গ্ৰেপ্তাৰ কৰা হয়। স্থানীয় বাসিন্দাগৰাকীয়ে আৰক্ষীক জনাইছিল যে তেওঁ বংশবৃদ্ধিৰ বাবে কিছুমান সাপ টাৰলেণ্ডৰ ওচৰত ৰাখিছিল। কিন্তু কেইমাহ ধৰি টাৰলেণ্ড সন্ধানহীন হৈ পৰে আৰু তেওঁ সাপবোৰ আৰু ওভতাই নাপালে।\nমহিলাগৰাকীয়ে আৰক্ষীক জনাইছে যে টাৰলেণ্ড আৰু তেওঁৰ পত্নীয়ে ঘৰটোৰ পৰা গুচি যোৱাৰ পিছতে ঘৰটোৰ মালিকে তেওঁৰ সৈতে যোগাযোগ কৰে। ঘৰটোৰ মালিকে ঘৰটো চাফা কৰাৰ সময়ত গেৰেজত বহু মৃত প্ৰাণীৰে ভৰ্তি হৈ থকা এটা ডিপ ফ্ৰীজ পায়। ইয়াতেই মহিলাগৰাকীয়ে থৈ যোৱা কিছু সাপো আছিল।\nলগতে পঢ়ক: নৰ্থ-ইষ্ট নাওত নিতুপৰ্ণ ৰাজবংশীৰ কাৰ্টুন\nআৰক্ষীয়ে জানিবলৈ দিয়া মতে শীতায়িত কৰি ৰখা এই প্ৰাণীবোৰৰ মাজত কাছ, জেঠী, চৰাই, এন্দুৰ, শহা আদিও আছিল। দহদিন পিছত টাৰলেণ্ড ঘৰটোলৈ উভতি অহাৰ খৱৰ লাভ কৰিয়ে আৰক্ষীক তেওঁক গ্ৰেপ্তাৰ কৰে।


Assamese : নীলা নৈ (Neela Noi)\nনীলা নৈ (Neela Noi)\nAuthor অপৰ্ণা গোস্বামী (Aparna Goswami)\nBook Code AB03\n১৯৯৬ আৰু ১৯৯৮ চন। এচাম উন্মত্ত মানুহৰ হাতত প্ৰাণ হেৰুৱাবলগা হৈছিল নামনি অসমৰ বহু আদিবাসী লোকে। সেই শিহৰণকাৰী হত্যাকাণ্ড আৰু পৰৱৰ্তী সময়ত শৰণাৰ্থী হিচাপে জীৱন নিৰ্বাহ কৰা শতাধিক পৰিয়ালৰ মমৰ্ন্তুদ জীৱন সংগ্ৰামৰ কাহিনীৰেই উপন্যাস ৰূপ নীলা নৈ। উপন্যাসখনত বৰ্ণিত হৈছে গোষ্ঠী সংঘাতৰ পৰৱৰ্তী সময়ত শৰণাৰ্থী মানুহখিনিৰ আলৈ-আহুকাল আৰু চৰকাৰী ব্যৱস্থাটোৰ দুঃসহ অৱহেলা আৰু সস্তীয়া ৰাজনীতিৰ কথা। ঔপন্যাসিকৰ উপস্থাপনৰ চমৎকাৰিত্ব আৰু ভাষাই উপন্যাসখনৰ বিষয়বস্তুক ভয়াৱহ দিনবোৰৰ প্ৰতিবেদন কৰি নাৰাখি, এক মানৱীয় আৱেদনেৰে সিক্ত সাধাৰণ মানুহৰ জীৱনগাথালৈ পযৰ্বসিত কৰিছে\nবিষয়বস্তুৰ আধাৰ সাম্প্ৰতিক সময়ৰ অসমৰ গোষ্ঠীসংঘর্ষৰ এক কৰুণ অধ্যায়। মূল ঘটনা যদিও কাল্পনিক, বাস্তৱ তথ্যক বিকৃত নকৰাকৈ কাহিনীভাগৰ আধাৰ কৰি লোৱা হৈছে। ছিন্নমূল এখন আদিবাসী গাঁৱৰ গাঁওবাসীৰ জীৱন সংগ্ৰাম দেখুওৱা হৈছে তেওঁলোকে চৰকাৰী মাটিত বাসভূমি বিচাৰি কৰা ব্যৰ্থ প্ৰচেষ্টা আৰু তাৰ কৰুণ পৰিণতিৰ মাজেৰে। এই ঠেৰুছিগা সমাজখনৰ একমাত্ৰ শিক্ষিত ব্যক্তি নিমু মাষ্টাৰ ইয়াৰ প্ৰধান চৰিত্ৰ আৰু তেওঁৰ সহমৰ্মী তিনিটা আন চৰিত্ৰৰ জীৱনচিত্ৰৰ মাজেৰে সংঘাতৰ স্বৰূপ উদঘাটন কৰিবলৈ চেষ্টা কৰা হৈছে।\nড০ হীৰেন গোহাঁই\n‘নীলা নৈ’ গোষ্ঠীসংঘষৰ্ৰ অন্যায় আৰু হিংসাই মূলোচ্ছেদ কৰা আৰু নিষ্ঠুৰভাৱে বিধ্বস্ত কৰা এটা বিশেষ জনগোষ্ঠীৰ একাংশ মানুহৰ অসহায় বেদনাৰ প্ৰতিফলন। তেওঁলোকে বহুদিন ধৰি চৰকাৰৰ পৰা প্ৰাপ্য সকাহ আৰু সমাধানৰ আশা কৰিও, শেষত দুৰ্নীতিগ্ৰস্ত আৰু জাতীয় উচ্চাত্মিকাত ওফন্দি থকা আমোলাৰ অৱহেলাৰ ফলত নিৰাশ হয়। তেওঁলোকৰ মাজত ডেকাবিলাক অধৈৰ্য আৰু বিবেচক বয়সক নেতৃত্বৰ প্ৰতি অবিশ্বাসী আৰু বিদ্ৰোহী হৈ, তেওঁলোককে ত্ৰোধান্ধ হৈ হত্যা কৰে। ভাৰতৰ তথাকথিত সমাজ ব্যৱস্থা আৰু ৰাজনীতিৰ চুকে-কোণে পুঞ্জীভূত হৈ থকা হতাশা দুখ-বেদনা আৰু মানৱতাৰ অৱমাননা কাহিনীত বিশ্বাসযোগ্য আৰু জীৱন্ত ৰূপত ধৰা পৰিছে। এইপিনৰ পৰা এইখন যথাৰ্থ উপন্যাস।\nজনগোষ্ঠীয় সংঘাত, উৎপীড়ন আৰু বিতাড়নৰ আজিৰ জটিল মানৱীয় সমস্যা, উদ্বাস্তুৰ মানৱীয় অধিকাৰ-চ্যুতিৰ কৰুণ জ্বলন্ত সমসাময়িক সমস্যাক বিষয়বস্তু কৰি লৈও ইয়াক উপন্যাসৰ কাঠামোত গঢ় দিব পৰা নগ’ল। বাস্তৱ-তথ্য আৰু সত্য-সাদৃশ্যতা থকা সত্ত্বেও ই এক ৰিপ’ৰ্টাজ ধৰণৰ বিবৃতি হৈ ৰ’ল ৷\nমাজে মাজে যন্ত্ৰণাত কেঁকাই উঠাৰ বাহিৰে চাঙীৰ মানুহটোৱে বেছিভাগ সময় সাৰ-সুৰ নোহোৱাকৈয়ে পৰি আছিল। মানুহটোৰ কেঁকনি-গেঠনি বেছি হ’লেই, কাষে কাষে গৈ থকা মানুহজনীৰ কান্দোনৰ মাত্ৰা চৰি যায়। আধা কটা ডিঙি এটা লৈ মানুহটো কিমান সময় জীয়াই থাকিব সেইটো কোৱা টান। তথাপি অকলশৰে মৰিব দিয়াতকৈ যি হয় নিজৰ চকুৰ আগতে ..!\nঅকল এই মানুহটোৱেইনে! দলটোত জখমী মানুহ যেন ভৰিহে পৰিছিল। ল’ৰা-ছোৱালী, মতা-মাইকী, বুঢ়া-বুঢ়ী। নিশাৰ ভয়ানক আক্ৰমণত থাউনি হেৰুওৱা মানুহজাকৰ দুখ-দুর্গতিৰ যেন কোনো অন্ত নাছিল। সৌৱা পিঠিত ভয়ানক আঘাতৰ বীভৎস ক্ষত লৈ, কোনোমতে জীয়াই থকা তিনি-চাৰি বছৰীয়া ল’ৰা এটাই মাকৰ কান্ধত শৰ দৰে পৰি আছে। দূৰৈৰ পৰা চালে ধৰিব নোৱাৰি মাকজনীয়ে জীয়াই থকা পুত্ৰক কঢ়িয়াইছে, নে পুত্ৰৰ শ কঢ়িয়াইছে। সিফালে হাতৰ টাঙোনত ভৰ দি কোনোমতে খুপি খুপি আগবঢ়া বুঢ়া এটাৰ বাওঁচকুৰ ওপৰেদি কপালত গামোচা এখনৰ বান্ধ। তেজেৰে টেপটেপীয়া গামোচাখনৰ তলেদি চকুপানীৰ দৰে তেজৰ ধাৰ। অলপ অচৰপ আহত মানুহখিনিৰ কথা বাদেই, হাত-ভৰিত গুলী লাগি বেয়াকৈ আহত মানুহবোৰেও শৰীৰে নাটানিলেও উপায়হীন অৱস্থাত, কোনোমতে আৰ-তাৰ গাত ধৰি আগবাঢ়িছিল ৷\nঅপৰ্ণা গোস্বামী সাহিত্য জগতত নতুন নাম। এক অৰ্থত- নীলা নৈ - এই প্ৰথমখন উপন্যাসেৰেই তেওঁ সাহিত্যজগতত কৰিছে সবল আৰু বিশেষত্বপূৰ্ণ আত্মপ্ৰকাশ। অপৰ্ণা গোস্বামীৰ জন্ম ১৯৮৩ চনত বৰপেটাত। ইংৰাজী সাহিত্যত স্নাতকোত্তৰ ডিগ্ৰীধাৰী অপৰ্ণাই স্কুলীয়া দিনৰ পৰাই লেখা-মেলাত জড়িত হৈ আছিল। গোস্বামীয়ে সম্প্ৰতি ৰঙিয়াৰ ছিমবায়’ছিছ একাডেমীত বিষয় শিক্ষয়িত্ৰী হিচাপে কাৰ্যনিৰ্বাহ কৰি আছে ৷\nঅৰ্গল খোলা প্ৰিয়ম্বদা (Argal Khola Priyambada)


Vancocin (Eli Lilly) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Vancocin (Eli Lilly) ar byavahar, ppali, parshwakriya, upkaar, kriya-pratikriya aaru satarkatabani\nVancocin (Eli Lilly) की जानकारी\nVancocin (Eli Lilly) ৰ লাভ আৰু ব্যৱহাৰসমূহ- Vancocin (Eli Lilly) Benefits & Uses in Assamese- Vancocin (Eli Lilly) ar laabh aaru byavaharsamuh\nVancocin (Eli Lilly) ৰ পালি আৰু সেয়া কেনেদৰে ল'ব- Vancocin (Eli Lilly) Dosage & How to Take in Assamese - Vancocin (Eli Lilly) ar paali aaru xeya kenedore lobo\nVancocin (Eli Lilly) ৰ পাৰ্শ্চক্ৰিয়াসমূহ- Vancocin (Eli Lilly) Side Effects in Assamese- Vancocin (Eli Lilly) ar parshwakriyasamuh\nVancocin (Eli Lilly) সংক্ৰান্ত সতৰ্কতাবাণীসমূহ- Vancocin (Eli Lilly) Related Warnings in Assamese- Vancocin (Eli Lilly) xonkranta xatarkatabanisamuh\nঅইন দৰৱৰ সৈতে Vancocin (Eli Lilly)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Vancocin (Eli Lilly) with Other Drugs in Assamese- Oinor xoite Vancocin (Eli Lilly) ar gurutor kriya-pratikriya\nVancocin (Eli Lilly) মতভেদসমূহ- Vancocin (Eli Lilly) Contraindications in Assamese- Vancocin (Eli Lilly) nishedhsamuh\nVancocin (Eli Lilly) ৰ বিষয়ে সততে সোধা প্ৰশ্নসমূহ- Frequently asked Questions about Vancocin (Eli Lilly) in Assamese- Vancocin (Eli Lilly) ar bikhoye satate xodha prashnasamuh\nখাদ্য আৰু মদৰ সৈতে Vancocin (Eli Lilly) ক্ৰিয়া-প্ৰতিক্ৰিয়া- Vancocin (Eli Lilly) Interactions with Food and Alcohol in Assamese- khadya aaru modor xoite Vancocin (Eli Lilly) kriya-pratikriya\nVancocin (Eli Lilly) ৰ লাভ আৰু ব্যৱহাৰসমূহ - Vancocin (Eli Lilly) Benefits & Uses in Assamese - Vancocin (Eli Lilly) ar laabh aaru byavaharsamuh\nVancocin (Eli Lilly) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVancocin (Eli Lilly) ৰ পালি আৰু সেয়া কেনেদৰে ল'ব - Vancocin (Eli Lilly) Dosage & How to Take in Assamese - Vancocin (Eli Lilly) ar paali aaru xeya kenedore lobo\nVancocin (Eli Lilly)-ৰ উপাদানসমূহ - Vancocin (Eli Lilly) Active Ingredients in Assamese - Vancocin (Eli Lilly)-ar upadaansamuh\nVancocin (Eli Lilly) ৰ পাৰ্শ্চক্ৰিয়াসমূহ - Vancocin (Eli Lilly) Side Effects in Assamese - Vancocin (Eli Lilly) ar parshwakriyasamuh\nগৱেষণাৰ ভিত্তিত, Vancocin (Eli Lilly) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVancocin (Eli Lilly) সংক্ৰান্ত সতৰ্কতাবাণীসমূহ - Vancocin (Eli Lilly) Related Warnings in Assamese - Vancocin (Eli Lilly) xonkranta xatarkatabanisamuh\nVancocin (Eli Lilly)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Vancocin (Eli Lilly) লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nVancocin (Eli Lilly)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই পাৰ্শ্ব-প্ৰতিক্ৰিয়াৰ কখা চিন্তা নকৰাকৈ Vancocin (Eli Lilly) ব্যৱহাৰ কৰিব পাৰে।\nবৃক্কত Vancocin (Eli Lilly) কি প্ৰভাৱ দেখা গৈছে?\nVancocin (Eli Lilly)ৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Vancocin (Eli Lilly) কি প্ৰভাৱ দেখা গৈছে?\nVancocin (Eli Lilly)ৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Vancocin (Eli Lilly) ৰ কি প্ৰভাৱ দেখা গৈছে?\nVancocin (Eli Lilly)ৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Vancocin (Eli Lilly)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Vancocin (Eli Lilly) with Other Drugs in Assamese - Oinor xoite Vancocin (Eli Lilly) ar gurutor kriya-pratikriya\nVancocin (Eli Lilly) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVancocin (Eli Lilly) মতভেদসমূহ - Vancocin (Eli Lilly) Contraindications in Assamese - Vancocin (Eli Lilly) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Vancocin (Eli Lilly) লোৱা অনুচিত যাতে -\nVancocin (Eli Lilly) ৰ বিষয়ে সততে সোধা প্ৰশ্নসমূহ - Frequently asked Questions about Vancocin (Eli Lilly) in Assamese - Vancocin (Eli Lilly) ar bikhoye satate xodha prashnasamuh\nএই Vancocin (Eli Lilly)-এ অভ্য়াস বা নিচাৰ সৃষ্টি কৰে নেকি?\nনহয়, আপনি Vancocin (Eli Lilly)ৰ প্ৰতি আসক্ত নহয়।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Vancocin (Eli Lilly) লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Vancocin (Eli Lilly) লোৱা উচিত।\nমানসিক ৰোগৰ চিকিত্সাৰ বাবে Vancocin (Eli Lilly) লৈ কোনো লাভ নাই।\nখাদ্য আৰু মদৰ সৈতে Vancocin (Eli Lilly) ক্ৰিয়া-প্ৰতিক্ৰিয়া - Vancocin (Eli Lilly) Interactions with Food and Alcohol in Assamese - khadya aaru modor xoite Vancocin (Eli Lilly) kriya-pratikriya\nখাদ্য আৰু Vancocin (Eli Lilly)ৰ ক্ৰিয়া-প্ৰতিক্ৰিয়া\nখাদ্যৰ সৈতে Vancocin (Eli Lilly) লোৱাট নিৰাপদ।\nমদ আৰু Vancocin (Eli Lilly)ৰ মাজৰ প্ৰতিক্ৰিয়া\nVancocin (Eli Lilly) আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nVancocin (Eli Lilly) ৰ অনুকল্প - Substitutes for Vancocin (Eli Lilly) in Assamese\nআপুনি বা আপোনাৰ পৰিয়ালৰ কোনোবাই Vancocin (Eli Lilly) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Vancocin (Eli Lilly) ব্যৱহাৰ কৰিছিল নেকি?\nআপুনি কিমান পৰিমাণে Vancocin (Eli Lilly) সেৱন কৰিছিল?\nআপুনি Vancocin (Eli Lilly) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Vancocin (Eli Lilly) সেৱন কৰে?


jyotirmoy chakraborty Latest Assam News jyotirmoy chakraborty, Taja Samachar - News18 Assam\nNews18 »jyotirmoy chakraborty\nWeight Loss : চেষ্টা কৰিলেও আপোনাৰ ওজন হ্ৰাস নহয় নেকি? তেন্তে আপুনি এই সাধাৰণ ভুলবোৰ কৰি আছে\nWeight Loss Tips : দৰাচলতে, শৰীৰ চৰ্চা হওক বা আহাৰ নিয়ন্ত্ৰণেই হওক, সকলোবোৰ এক নিৰ্দিষ্ট ছন্দ অনুসৰি কৰিব লাগে...\n| News18 Assam | April 5, 2022,3:44 pm IST\nRussia Ukraine War : বাট-পথতে হাত ভৰি বন্ধা মৃতদেহৰ শাৰী, ইউক্ৰেইনৰ বুচাত প্ৰকৃততে কি ঘটিছিল? হাড় হিম কৰা তথ্য...\nRussia Ukraine War : ইউক্ৰেইনৰ বাহিনীয়ে প্ৰতিৰোধ অব্যাহত ৰাখিছিল। অৱশেষত পাঁচ সপ্তাহৰ যুঁজৰ পিছত ৰাছিয়াৰ বাহিনীয়ে বুচা অঞ্চলৰ পৰা সেনা প্ৰত্যাহাৰ কৰে ।...\n| News18 Assam | April 4, 2022,9:14 pm IST\nWeight Loss Tips with Ice Cream: আইচক্ৰীম খাই হ্ৰাস হ'ব নেকি আপোনাৰ ওজন? জানক আৰু জনাওক\nIce Cream : বেছিভাগ লোকৰ আইচক্ৰীমৰ প্ৰতি দুৰ্বলতা আছে। কিন্তু আহাৰত আইচক্ৰীম খোৱা যাব নে? (Weight Loss Tips)...\n| News18 Assam | April 3, 2022,1:23 pm IST\nQatar World Cup 2022 : মেছি বনাম লেওয়ানডস্কি, ৰোনাল্ডোৰ সন্মুখত চুয়াৰেজ, চাওঁ আহক বিশ্বকাপ গ্ৰুপ !\nQatar World Cup 2022 : বিশ্বকাপৰ গ্ৰুপ পৰ্যায়ত (FIFA WORLD CUP 2022) কোনটো দলে কোনটো দলৰ লগত খেলিব তাৰ ৰূপৰেখা শুক্ৰবাৰে চূড়ান্ত কৰা হয় ৷ ফিফা বিশ্বকাপ ২০২২ (FIFA WORLD CUP 2022) ত মুঠ ৩২ টা দলে খেলিব ৷...\n| News18 Assam | April 2, 2022,9:51 am IST\nDhubri Minister Visit : ধুবুৰীত অভিভাৱক মন্ত্ৰী ৰণজিত কুমাৰ দাস, বিভিন্ন বিভাগৰ কামৰ পৰ্যালোচনা...\n| News18 Assam | March 27, 2022,8:05 pm IST\nBoat Capsized : ধুবুৰীৰ সমীপৰ চলাকুৰা নামৰ চৰাঞ্চলত যাত্ৰীবাহী আৰু মালবাহী নাওৰ মুখামুখি সংঘৰ্ষ\nBoat accident : সকলো যাত্ৰীৰে সুকলমে ব্ৰহ্মপুত্ৰৰ পৰা উদ্ধাৰ চলাকুৰাৰ ৰাইজৰ– তৎপৰতা এছডিআৰএফ বাহিনীৰ...\n| News18 Assam | March 26, 2022,9:51 pm IST\nFree WiFi at Railway Station : উচ্চ গতিৰ ইণ্টাৰনেটৰ বাবে লাখ লাখ লোকে ষ্টেচনত বহি থাকোঁতে ফেচবুক, হোৱাটছএপৰ দৰে প্লেটফৰ্মত যোগাযোগ বজাই ৰাখিব পাৰে...\n| News18 Assam | March 24, 2022,3:02 pm IST\nDiet For Women : আপুনি ডায়েটিং কৰি আছে? মহিলাসকলে কি আহাৰ একেবাৰে গ্ৰহণ কৰিব নালাগে?\nDiet For Women : বহুসময় বহুবাৰ চেষ্টা কৰা স্বত্বেও নিৰ্দিষ্ট কোনো ডায়েটত কোনোও লাভালাভ পোৱা নাযায়।...\n| News18 Assam | March 24, 2022,9:24 am IST\nSrilanka Crisis: গাখীৰৰ মূল্য ৭৯০ টকা, চাউলৰ প্ৰতি কিলোগ্ৰামত ৫০০ টকা, তীব্ৰ অৰ্থনৈতিক সংকটৰ মাজতে শ্ৰীলংকাৰ পৰা অহা শৰণাৰ্থীৰ ভাৰতত প্ৰৱেশ !\nSrilanka Crisis : কেঁচুৱাৰ গাখীৰৰ মূল্য ৭৯০ টকা, চাউলৰ প্ৰতি কিলোগ্ৰামত ৫০০ টকা, শ্ৰীলংকাৰ পৰা অহা শৰণাৰ্থীসকলৰ ভাৰতত প্ৰৱেশ। শীঘ্ৰেই ২,০০০ তকৈও অধিক শ্ৰীলংকাৰ শৰণাৰ্থী ভাৰতত প্ৰৱেশ কৰিব।...\n| News18 Assam | March 23, 2022,8:58 pm IST\nৰাজ্যৰ এজন যুৱকৰ অভিনৱ প্ৰয়াস ! পদব্ৰজে ৭৬ দিনত দৰঙৰ পৰা পালে ধুবুৰী ...\nDRUGS FREE ASSAM : ৰাজ্যৰ এজন যুৱকৰ অভিনৱ প্ৰয়াস , পদব্ৰজে ৭৬ দিনত দৰঙৰ পৰা পালে ধুবুৰী। প্ৰকৃতি সংৰক্ষণ, গঁড় হত্যা ৰোধ, ৰক্তদান আৰু ড্ৰাগছ মুক্ত সমাজ গঢ়াৰ বাবে জনসাধাৰণৰ মাজত সজাগতা বৃদ্ধিৰ প্ৰয়াস।...\n| News18 Assam | March 23, 2022,7:28 pm IST\nWeight Loss : সোনকালে ওজন হ্ৰাস কৰিব বিচাৰে নেকি? ঘৰতে প্ৰস্তুত কৰি সেৱন কৰক এই পানীয়\nWeight Loss : কিন্তু কিছুমান ঘৰুৱা টিপছ আছে যিয়ে মহৌষধৰ দৰে কাম কৰে।...\n| News18 Assam | March 22, 2022,2:15 pm IST\nHempseed Oil : কেৱল নিচা কৰিবলৈয়ে নহয়, আপুনি জানেনে ছালৰ যত্নত ভাং বা হেম্পচিড তেলে কেনেদৰে কাম কৰে?\nSkin Care Tips : ক্যানাবিছ উদ্ভিদত আশীটাতকৈও অধিক জৈৱিকভাৱে সক্ৰিয় ৰাসায়নিক পদাৰ্থ থাকে। যাৰ দুটা গুৰুত্বপূৰ্ণ উপাদান হৈছে টিএইচচি আৰু চিবিডি।...\n| News18 Assam | March 21, 2022,11:35 am IST\nBenefits of Ghee: কেৱল ভাতৰ লগতেই নহয়, স্বাস্থ্যৱান হৈ থাকিবলৈ পুৱাই খালী পেটত খাওক ঘিউ!\nআয়ুৰ্বেদ আৰু কবিৰাজ শাস্ত্ৰ বিশেষজ্ঞৰ মতে প্ৰতিদিনে পুৱা অলপ ঘিউ খালে বহুতো ৰোগ তথা শৰীৰৰ অসুস্থতা আঁতৰ হয়।...\n| News18 Assam | March 17, 2022,8:17 pm IST\nHealthy Lifestyle: কণী খালে কলেষ্টেৰল বৃদ্ধি হয় নেকি? দিনত কিমানটা কণী খাব লাগে জানেনে? গৱেষণাত নতুন তথ্য\nHow Many Eggs you Should eat : আনকি ডায়েবেটিচ থকা ব্যক্তিয়ে প্ৰতি সপ্তাহত ৬-১২ টা কণী খালেও হৃদৰোগৰ আশংকা বৃদ্ধি নহয়।...\n| News18 Assam | March 12, 2022,2:50 pm IST\nধুবুৰীত এখন ব্যতিক্ৰমী বিয়া, দৰাঘৰীয়া কেন্দ্ৰীয় মন্ত্ৰী, কইনাঘৰীয়া আকৌ আৰক্ষী!\nঅনুষ্ঠানত দৰাঘৰীয়াৰ হৈ উপস্থিত থাকি ভাৰত চৰকাৰৰ সংখ্যালঘূ মন্ত্ৰণালয়ৰ মন্ত্ৰী জন বাৰলাই আৰ্শীবাদ দিলে দৰা–কইনাক।...\n| News18 Assam | March 11, 2022,11:08 am IST


ক’ভিডত মৃত্যুৰ তথ্য লুকুৱাইছে নেকি ভাৰতে ? - VOICE 24x7\nসমগ্ৰ বিশ্বৰ বাবে অভিশাপ হৈ আহিছিল ক’ভিড মহামাৰী ৷ ২০১৯ বর্ষৰ শেষভাগৰ পৰা চীনত প্ৰথমে সংক্ৰমন ঘটা ক’ভিডৰ বাবে স্তব্ধ হৈ পৰিছিল সমগ্ৰ বিশ্ব ৷ এখনৰ পাছত আন এখন দেশত দিয়া হৈছিল লকডাউন ৷ ক’ভিডৰ দ্ৰুত সংক্ৰমনৰ বাবে ৰোগীৰ বাবে হাস্পতালত অভাৱ ঘটিছিল বিছনাৰ ৷ কাঢ়ি লৈ গৈছিল বহুজনৰ জীৱন-জীৱিকা ৷ ইয়াৰ মাজতে ভাৰত চৰকাৰে দাবী কৰি আহিছে যে দেশখনত অতি পাৰদর্শিতাৰে নিয়ন্ত্ৰণ কৰা হৈছে ক’ভিড পৰিস্থিতি ৷ প্ৰকৃতার্থত কেন্দ্ৰীয় চৰকাৰে সচাকৈয়ে সফল নে ক’ভিডৰ বিৰুদ্ধে যুঁজত ? বিশ্ব স্বাস্থ্য সংস্থাৰ শেহতীয়া প্ৰতিবেদনে সন্দিহান কৰি তুলিছে ভাৰত চৰকাৰৰ দাবীক ৷ লগতে চর্চিত হৈছে কেইবাটাও প্ৰশ্নৰ ৷ ক’ভিডত মৃত্যু হোৱা লোকৰ তথ্য লুকুৱাইছে নেকি ভাৰতে ?\nকিয়নো বিশ্ব স্বাস্থ্য সংস্থাৰ প্ৰতিবেদন অনুসৰি চৰকাৰৰ হিচাপতকৈ ১০ গুণ অধিক লোকৰ মৃত্যু হৈছিল ভৰতত ৷ বিগত প্ৰায় দুবছৰ ধৰি সংহাৰী ৰূপ লোৱা ভাৰতত চৰকাৰী হিচাপতকৈ অধিক লোকৰ মৃত্যু হোৱা বুলি সদৰী কৰিছে বিশ্ব স্বাস্থ্য সংস্থা চমুকৈ হুৱে ৷ সংস্থাৰ প্ৰতিবেদন অনুসৰি ২০২০-২০২১ বর্ষত ভাৰতত মৃত্যু হৈছিল ৪৭.৪ লাখ লোকৰ ৷ ইয়াৰ বিপৰীতে কেন্দ্ৰীয় চৰকাৰৰ হিচাপ অনুসৰি ২০২১ চনৰ শেষলৈ দেশত ক’ভিডত মৃত্যু হৈছে মাত্ৰ ৪.৮১ লাখ লোকৰ ৷ অর্থাৎ ভাৰত চৰকাৰৰ হিচাপতকৈ ‘হু’ৰ মতে ভাৰতত ২০২০-২০২১ বর্ষত ১০ গুণ অধিক লোকৰ মৃত্যু হৈছে ৷ কেবল ‘হু’ৱে নহয়, ইয়াৰ পূর্বে বিশ্বৰ আগশাৰীৰ সংবাদ পত্ৰ ৱাশ্বিংটন পোষ্টেও সন্দেহ প্ৰকাশ কৰিছিল ভাৰতত ক’ভিডত মৃত্যু হোৱা লোকৰ সংখ্যাৰ ওপৰত ৷ কিছুদিন পূর্বে এক প্ৰতিবেদনত তেওঁলোকে প্ৰকাশ কৰিছিল যে ভাৰতত চৰকাৰী হিচাপতকৈ কেইবাগুণ অধিক লোকৰ মহামাৰীত মৃত্যু ঘটিছে ৷ যাক লৈ ব্যাপক প্ৰতিক্ৰিয়াৰ সৃষ্টি হৈছিল ৷ ইপিনে, বৃহস্পতিবাৰে প্ৰকাশ কৰা প্ৰতিবেদন অনুসৰি ২০২০ চনতে ভাৰতত মৃত্যু হৈছে ৮.৩ লাখ লোকৰ ৷\nউল্লেখ্য যে দুদিন পূর্বে কেন্দ্ৰীয় চৰকাৰে ২০২০ বর্ষৰ জন্ম আৰু মৃত্যুৰ বার্ষিক তথ্য মুকলি কৰিছিল ৷ এই তথ্য অনুসৰি ২০১৯ বর্ষৰ তুলনাত ভাৰতত ২০২০ বর্ষত ৪.৫ লাখ অধিক লোকৰ মৃত্যু হৈছে ৷ কেন্দ্ৰীয় চৰকাৰৰ এই তথ্যৰ পাছতে ‘হু’ৰ প্ৰতিবেদন প্ৰকাশ পোৱাৰ লগে লগে সমগ্ৰ বিষয়টোক ৰহস্যৰ মাজলৈ ঠেলি দিছে ৷\nকেবল ভাৰততে নহয়, সমগ্ৰ বিশ্বতে অধিক লোকৰ মৃত্যুৰ আশংকা প্ৰকাশ কৰিছে ‘হু’ৱে ৷ সংস্থাৰ মতে বিশ্বজুৰি ক’ভিডত মৃত্যু হৈছে ১৫ নিযুত লোকৰ ৷ ৷ ইয়াৰ বিপৰীতে দেশসমূহে প্ৰকাশ কৰা তথ্য অনুসৰি বিশ্বত ক’ভিডত মৃত্যু হোৱা লোকৰ সংখ্যা মাত্ৰ ৬ নিযুত ৷ অর্থৎ বিশ্ব স্বাস্থ্য সংস্থাৰ তথ্য অনুসৰি সমগ্ৰ বিশ্বতে প্ৰকৃত হিচাপতকৈ দুগুণ লোকৰ মৃত্যু ঘটিছে ৷ ক’ভিডত মৃত্যু হোৱা লোকৰ সংখ্যা গণনাৰ বাবে এটা বিশেষ পদ্ধতি অৱলম্বন কৰি আহিছে বিশ্ব স্বাস্থ্য সংস্থাই ৷ এটা বর্ষত মৃত্যু হোৱা লোকৰ সংখ্যা আৰু মহামাৰী নহ’লে সেই একেটা বর্ষত সাম্ভাৱ্য মৃত্যুৰ সংখ্যাৰ ওপৰত নির্ভৰ কৰি এই তথ্য প্ৰকাশ কৰি আহিছে সংস্থটোৱে ৷\nঅৱশ্যে বিশ্ব স্বাস্থ্য সংস্থাৰ তথ্যক নাকচ কৰিছে ভাৰত চৰকাৰে ৷ ‘হু’ৰ তথ্যক ভূল আখ্যা দিছে কেন্দ্ৰীয় চৰকাৰে ৷ বিশ্ব স্বাস্থ্য সংস্থাই এই তথ্য প্ৰকাশ কৰাৰ পাছতে কেন্দ্ৰীয় স্বাস্থ্য মন্ত্ৰালয়ে এক বিবৃতিৰ জৰিয়তে এই তথ্য নাকচ কৰিছে ৷ এক বিবৃতিত মন্ত্ৰালয়ে কয় যে ক’ভিডৰ মৃত্যুৰ সংখ্যা গণনাৰ বাবে বিশ্ব স্বাস্থ্য সংস্থাই গ্ৰহন কৰা আর্হি মানি ল’ব পৰা নাযায় ৷ অৱশ্যে কোন সঁচা, কোন মিছা সেয়া সময়ে ক’ব ৷ ভাৰত চৰকাৰে ক’ভিডত হোৱা মৃত্যুৰ প্ৰকৃত সংখ্যা প্ৰকাশ কৰিছে নে , মৃত্যুৰ তথ্য লুকুৱাই ক’ভিড নিয়ন্ত্ৰনৰ ক্ষেত্ৰত সফলতা প্ৰদর্শন কৰিব বিচাৰিছে সেয়া বিতর্কৰ বিষয় ৷ কিন্তু ক’ভিড মহামাৰীয়ে বহুজনৰ আপোনজনক কাঢ়ি নি তেওঁলোকৰ জীৱনলৈ যে অমানিশা কঢ়িয়াই আনিছিল সেয়া আজিৰ বাস্তৱ সত্য ৷\nউচটনিমূলক মন্তব্য দি পাঞ্জাৱ আৰক্ষীৰ জালত বিজেপি নেতা


বাঘ আৰু হৰিণাৰ সাধু – অনুৰূপ মহন্ত – ফটাঢোল\nJuly 1, 2019 ভিন্নস্বাদ\t16 Comments\nবাঘ আৰু হৰিণাৰ সাধু – অনুৰূপ মহন্ত\nএখন ডাঙৰ হাবিত এটা বাঘৰ দল আছিল। বাঘ বোৰৰ মাজত সকলোতকৈ শক্তিশালীজন ৰজা আছিল আৰু তেওঁৰ ছত্র ছায়াতেই বাকী বিলাক বাঘে মিলাপ্ৰীতিৰে বাস কৰিছিল। সেই হাবি খনত বহুত বিলাক হৰিণাও আছিল। বাঘ বিলাকে ভোক লাগিলেই সেই হৰিণা বিলাক মাৰি খাইছিল।\nলাহে লাহে হাবি খনত হৰিণাৰ সংখ্যা কমি আহিছিল আৰু এদিন সকলো হৰিণা বাঘৰ মুখত পৰি মৃত্যু হ’ব বুলি হৰিণা সমাজত সকলোৰে চিন্তাৰ বিষয় হৈ পৰিছিল। এইটো বিষয়ত হৰিণা সমাজত এদিন এখন ডাঙৰ সভা অনুষ্ঠিত হ’ল। গোটেইখন হাবিৰে জাকে জাকে হৰিণা আহি সভাত যোগ দিলেহি। বুঢ়া হৰিণা এটাক সভাপতি পাতি সকলোৱে বাঘে হৰিণা খাই শেষ কৰিবলৈ লোৱাৰ বিষয়ত গভীৰ ভাৱে আলোচনা কৰিবলৈ ধৰিলে।\nবুঢ়া হৰিণা দুটামানে ক’লে, “বাঘ বিলাক মাংস ভোজী, তেওঁলোকে মাংস হিচাপে আমাক খাবই। গতিকে আমি বাঘ বিলাকৰ লগত সন্ধি কৰা উচিত। তেওঁলোকে যাতে যাকে তাকে যেতিয়াই তেতিয়াই নামেৰে তাৰ ব্যৱস্থা হিচাপে তেওঁলোকক কোৱা উচিত যে প্ৰতি দুদিনৰ মূৰে মূৰে আমি পাল পাতি পাতি তেওঁলোকৰ ওচৰলৈ আমাৰ মাজৰ পৰা এজনকৈ পঠিয়াম। তেনে কৰিলে আমি বিলাক বহুত দিনলৈ বাচি থাকিব পাৰিম।\nইয়াৰ প্ৰতিবাদ জনাই কিছুমান হৰিণাই ক’বলৈ ধৰিলে, “পুৰুষাণুক্ৰমে বলীয়ে দুর্বলীৰ ওপৰত অত্যাচাৰ চলাই আহিছে..এতিয়াৰ পৰা আৰু সেইয়া মানি লোৱা নহ’ব। আমি প্ৰতিবাদ কৰিম, ধৰ্ণা দিম।”\nকিছুমানে তাৰো ওপৰত গৈ ক’লে,”আমি সকলো হৰিণাই মিলি একগোট হৈ বাঘ বিলাকক আমাৰ শিঙেৰে খুচি মাৰি শেষ কৰিম, আৰু আমি বনৰ ৰজা হৈ নিজেই বন খন শাসন কৰিম। একতাৰ বল আমি দেখুৱাই দিম।”\nতেতিয়া বুঢ়া সভাপতি হৰিণাটোৱে মাত লগালে, “আজিলৈকে তোমালোক কোনোবাই শুনিছা নে যে, ক’ৰবাত হৰিণাই বাঘৰ হত্যা কৰি নিজেই ৰজা হৈ পৰিছে! এই বিলাক অবান্তৰ কথা চিন্তা নকৰিবা।”\nতেনেতে ডেকা হৃষ্টপুষ্ট হৰিণ এটাই মাত লগালে, “মই ভাবো আমাক এখন পৃথক ৰাজ্যৰ প্ৰয়োজন হৈছে। য’ত অকল আমিয়েই থাকিম, তাত বাঘ সোমাব নোৱাৰে। কেৱল আমাৰ ৰাজত্ব চলিব তাত। আৰু এই বিষয়ে আমি বাঘৰ ৰজাৰ লগত কথা পাতিম। কিন্তু তাৰ আগতে আমি বাঘৰ মনত আমাৰ বিষয়ে কি ভাব আছে জনাৰ প্ৰয়োজন।”\nসকলোৱে সেই ডেকা পাহোৱাল হৰিণাটোৰ কথাত সমৰ্থন জনালে।\nএতিয়া প্ৰশ্ন হ’ল, কোনে বাঘৰ খবৰ আনি তেওঁলোক দিব! বহুত ভাবি চিন্তি ঠিক কৰা হ’ল যে এই ডেকা হৰিণাটোকেই খুৱাই বুৱাই শকত কৰি তাৰ শিং দুটা খুলি তাক এটা বাঘৰ ছাল পিন্ধাই বাঘৰ দৰে ৰূপ দি বাঘৰ মাজলৈ পঠিওৱা হওঁক। তেওঁৱেই বাঘৰ মনৰ কথাবিলাক জানি আহক আৰু সকলোকে কওক।\nসকলো সন্মত হ’ল আৰু প্ৰতিটো হৰিণাই তেওঁলোকৰ নিৰ্বাচিত প্ৰতিনিধি জনক অভিনন্দন আৰু সম্বৰ্ধনা জনালে আৰু তেওঁলৈ খাদ্যৰ যোগাৰ কৰাত লাগিল। খাদ্যৰ নাতনিৰ দিনতো হৰিণা বিলাকে নিজে এসাজ নাখাইও সেই ডেকা হৰিণাটোক খুৱালে। আৰু কষ্ট নকৰাকৈ আৰামত খাই খাই ডেকা হৰিণাটো সোনকালেই যথেষ্ট শকত হৈ পৰিল।\nএদিন এটা গুহাৰ ভিতৰত এটা বাঘৰ মৃতদেহ পোৱা গ’ল, সম্ভৱ কোনোবা চিকাৰীয়ে তালৈ গুলি মাৰিছিল আৰু সি পলাই আহি গুহাত সোমাইছিল, তাতেই তাৰ মৃত্যু হ’ল। হৰিণা বিলাকে তাৰ ছালখন এৰুৱাই আনি আগৰ আঁচনি মতেই এই ডেকা হৰিণাটোক পিন্ধাই দিলে। দুই এদিন অলপ অসুবিধা পালেও হৰিণাটো সেইটো ৰূপত অভ্যস্ত হৈ পৰিল।\nসেই বেশেৰে এদিন হৰিণাটো বাঘ বিলাকৰ ওচৰ চাপিল। নতুন বাঘ এটা দেখি তেওঁলোকৰ মাজত প্ৰথমে সন্দেহ হৈছিল যদিও বাঘৰূপী হৰিণাটোৱে কলে যে- সি আগতে এইখন হাবিতে জন্ম হৈছিল। সৰুতেই মাকৰ লগত বেলেগ এখন হাবিলৈ গুচি গৈছিল। এতিয়া সেই হাবিত চিকাৰীৰ উৎপাতত বেছি হোৱাত সি তাৰ পৰা পলাই আহিছে!\nবাঘ বিলাকেও বিশ্বাস কৰি ললে আৰু তেওঁক নিজৰ লগৰে এজন বুলি আঁকোৱালি ললে।\nবাঘৰ মাজত বাঘ হৈ থাকি হৰিণাটোৱে বৰ আমোদ পাইছিল, সি নিজকে সকলোতকৈ শক্তিশালী বুলি ভাবিবলৈ ধৰিলে। বাঘৰ চাল-চলন, খাদ্য আদিতো অভ্যস্ত হৈ পৰিল। লাহে লাহে পাহৰি যাবলৈ ধৰিলে তাৰ উদ্দেশ্য।\nতেনেতে এদিন বাঘৰ ৰজাই চোৰাংচোৱা শিয়াল এটাৰ পৰা খবৰ পালে যে, হৰিণা বিলাকে বাঘৰ বিৰূদ্ধে বিদ্ৰোহ কৰিবলৈ ঠিক কৰিছে আৰু তেওঁলোকে পৃথক ৰাজ্য দাবী জনোৱাৰ সম্ভাৱনাও বাঢ়ি গৈছে। তেওঁলোকৰ মাজত এজনক বিৰোধী নেতাও বাচনি কৰা হৈছে। আৰু হৰিণা বিলাকে কোনোবা চোৰাংচোৱাও নিয়োগ কৰিছে।\nশিয়ালটোৱে কিন্তু গম পোৱা নাছিল বাঘৰ ভেশত যে হৰিণাৰ দলপতি তাতেই উপস্থিত আছিল।\nখবৰটো পাই বাঘৰ ৰজা গৰজি উঠিল। তেওঁৰ মনত হৰিণাৰ প্ৰতি থকা ঘৃণা সকলোৰে আগত প্ৰকাশ কৰিলে, আৰু এই বিদ্ৰোহ যিকোনো প্ৰকাৰে দমন কৰাৰ সিদ্ধান্ত ললে।\nডেকা হৰিণাটোৱে মনে মনে বৰ ভয় খালে, আৰু সেই ৰাতিয়েই তাৰ পৰা পলাই গৈ লগৰ বিলাকৰ মাজত উপস্থিত হ’ল গৈ।\nসকলোৱে আমাৰ মুখীয়া ঘূৰি আহিলে বুলি আনন্দিত হ’ল আৰু হৰিণাটোৰ সাহসৰ প্ৰশংসা কৰিবলৈ ধৰিলে। তাকে দেখি হৰিণাটোৰ মনৰ ভয় খিনি আঁতৰি গ’ল আৰু নিজৰ বীৰত্বৰ কথা কিছুমান মিছাকৈ কৈ সি সকলোৰে বাহঃ বাহঃ লুটিবলৈ ধৰিলে।\nহৰিণাটোৱে সকলোৰে আগত ক’লে, “আমি কোনো পধ্যেই বাঘৰ লগত মিলি একেখন হাবিত থকা সম্ভৱ নহয়, আমি পৃথক ৰাজ্য ল’বই লাগিব আৰু আমাৰ এই সংগ্ৰাম চলাই যাব লাগিব।”\nসকলো বিলাক হৰিণাই তেওঁলোকৰ দলপতিৰ কথাত হয় ভৰ দিলে..\nইফালে বাঘৰ ৰজাই কথাটো গম পালে যে বিৰোধী দলৰ ভাবি দলপতি তেওঁলোকৰ মাজতেই থাকি তেওঁলোকৰ বিষয়ে সকলো জানি গৈছে। এই কথাটো বনত ওলাই গ’লে সকলোৰে আগত বাঘ বিলাকৰ নাক উলিয়াব নোৱাৰা অৱস্থা হ’ব। সেই ভাবি বাঘৰ ৰজাই শিয়াল এটাক হৰিণাৰ ওচৰলৈ পঠালে আৰু বিৰোধী দলপতিক আলোচনাৰ বাবে মাতি পঠালে।\nসকলোবিলাক হৰিণাই খবৰটো শুনি বৰ আনন্দ পালে। তেওঁলোকৰ আশা পূৰণ হব, পৃথক ৰাজ্য পাব এই বিলাক ভাবি তেওঁলোকে তেওঁলোকৰ দলপতিক বাঘৰ ৰজাৰ লগত আলোচনা কৰিবলৈ সোনকালে যাবলৈ কলে। হৰিণাৰ ডেকা দলপতিয়ে পেটে পেটে বৰ ভয় খালে যদিও বেলেগ একো উপায় নেদেখি বাঘৰ ৰজাৰ ওচৰলৈ যাবলৈ সন্মত হ’ল।\nহৰিণাৰ দলপতি বাঘৰ ৰজাৰ ওচৰ পাওঁতে ৰজা নিজেই তেওঁক আগবঢ়াই নিবলৈ ওলাই আহিল। হৰিণাক এনেকুৱা সা সন্মান জনালে যেন হৰিণাটোৰ আগৰ কথা বাঘে একো নাজানেই। বাঘৰ ৰজাই হৰিণাক আদৰি নি তেওঁৰ লগতে আসন পাতি বহুৱালে। নানান সু স্বাদু ব্যঞ্জন খুৱালে। হৰিণাৰো এইবিলাক অভ্যাস হৈ গৈছিল। নিজৰ দুখীয়া প্ৰদেশ আৰু লগৰীয়া সকলৰ মাজত বৰ কষ্টেৰে হে তেওঁ এইকেইদিন পাৰ কৰিছিল।\nএনেদৰে কেইবাদিনো ৰাজকীয় সন্মান পোৱাৰ পাছত হৰিণাটোৱে কিয় তালৈ আহিছিল পাহৰিয়েই পেলালে। এইকথাটো ধৰিব পাৰি বাঘৰ ৰজাই হৰিণাক সুধিলে, “ইমান দূৰৰ পৰা আমাৰ লগত কি কথা পাতিবলৈ আহিছা কোৱা আক’!”\nহৰিণাই তেতিয়া ক’বলৈ ধৰিলে, “মহাৰাজ আমি আমাৰ প্ৰদেশত বৰ কষ্টত বসবাস কৰি আহিছো। বহুতৰে ঘৰত এসাজ খাই এসাজ খাবলৈ নাই। তাৰ মাজতে আপোনালোকে আমাক আক্ৰমণ কৰে, হত্যা কৰে, আন আন মাংসভোজী জীৱ, চিকাৰী আদিয়েও আমাক বধ কৰে। গতিকে আমাক এখন পৃথক ৰাজ্যৰ প্ৰয়োজন হৈছে, যত কেৱল আমি থাকিম আৰু আমিয়েই শাসন কৰিম।”\nবাঘেও জানিছিল হৰিণাই কি ক’ব আৰু কি বিচাৰিব। গতিকে আগৰ পৰাই বাঘে উত্তৰ ভাবিয়েই থৈছিল। বাঘে নম্ৰ ভাবেই কলে,\n“চোৱা, আমি বুজিব পাৰিছো তোমালোকৰ কিমান কষ্টৰ মাজত জীৱন অতিবাহিত হৈছে। সেয়ে তোমালোকৰ দাবী মই মানি লম, কিন্তু তোমালোকৰ জানো ৰাজ্য চলোৱাৰ অভিজ্ঞতা আছে? তোমালোকক এতিয়াই পৃথক ৰাজ্য দি দিলে চলাই খাব নোৱাৰিবা। সেয়ে মই ভাবো বহুত সংখ্যক হৰিণাক আমি ৰাজ্য চলাবলৈ প্ৰশিক্ষণ দিম, আৰু তাৰ পাছত…….\nহৰিণাটোৱে মাজতে মাত মাতিলে, “আমি ৰাজ্য চলাই খাব নোৱাৰিম বোলা কথাষাৰ মই কেতিয়াও মানি নলও। আমি একোখন ঘৰ ভালকৈ চলাও। গতিকে ৰাজ্যও চলাব পাৰিম। আমি ভালকৈ জানো আমাৰ প্ৰদেশ খনৰ উন্নতিৰ বাবে আমি কি কৰা উচিত, কি কৰা অনুচিত।”\nএইষাৰ শুনি যদিও বাঘৰ ৰজাৰ খং উঠিছিল, তথাপি সেইয়া প্ৰদৰ্শন নকৰি শান্ত ভাৱে কলে, “চোৱা, তুমি আজি ডেকা হৈ আছা বাবে হে এনেকৈ কৈছা। কাইলৈ পৰহিলৈ বুঢ়া হবা। তোমাৰ পত্নী আছে, কেইবাটাও সন্তান আছে। সকলোৰে ভৱিষ্যতৰ কথা এবাৰ ভাবি চোৱা। মই মাত্ৰ তোমাৰ আৰু তোমাৰ পৰিয়ালৰ ভালৰ বাবেইহে কৈছোঁ। তুমি সকলোৰে বাবে অকলে কিমান কৰিবা! মোৰ কথা যদি মানি চলা, তেন্তে তোমালোকৰ পৃথক ৰাজ্য লোৱাৰ কোনো প্ৰয়োজন নহব। মই আজিয়েই মোৰ সহযোগী সকলোকে কৈ দিম, কোনেও যাতে তোমাৰ সতি সন্ততিক যুগ যুগ ধৰি একো ক্ষতি নকৰে আৰু তুমিও নমৰা লৈকে মোৰ লগতে ৰজাৰ দৰে সুখ আৰু সন্মানেৰে জীৱন নিৰ্বাহ কৰিব পাৰিবা।”\nবাঘৰ লগত থাকি থাকি হৰিণাৰো ইতিমধ্যে ৰাজকীয় জীৱন বৰ ভাল লগা হৈছিল। জীৱনত একো কাম নকৰাকৈ আৰামত থাকিব পাৰিম বুলি ভাবি হৰিণাটোৱে বাঘৰ ৰজাৰ প্ৰস্তাৱ মানি ল’লে। হৰিণাটোৱে পাহৰি পেলালে তেওঁৰ প্ৰদেশৰ প্ৰজাৰ দুখ আৰু ত্যাগৰ কথা।\nবাঘৰ ৰজাৰ প্ৰস্তাৱত সন্মতি জনাই বাঘৰ ৰজাৰ ফালৰ পৰা আগবঢ়োৱা বহুত উপহাৰ লৈ হৰিণাটো নিজৰ প্ৰদেশলৈ ঘূৰি গ’ল। হৰিণাটোক দেখা পাই “আমাৰ নেতাই আমাৰ বাবে পৃথক ৰাজ্য লৈ ঘূৰি আহিছে, আজিৰ পৰা আমাৰ দুখ দূৰ হ’ল” বুলি সকলোৱে দলপতিক ঘেৰি ধৰিলে আৰু আনন্দত হাঁহি ফুৰ্তি কৰিবলৈ ধৰিলে।\nদলপতিয়ে তেতিয়া এটা তিলাৰ ওপৰত উঠি লৈ সকলোৱে শুনাকৈ ক’বলৈ ধৰিলে, “মোৰ মৰমৰ ভাই বন্ধু সকল, মই আজি আপোনালোকৰ আগত এটা নতুন কথা কবলৈ ওলাইছোঁ। আজিলৈকে আমি বাঘ বিলাকৰ পৰা বেলেগকৈ থাকিবলৈ তেওঁলোকৰ পৰা এখন পৃথক ৰাজ্যৰ দাবি জনাই আহিছিলোঁ। কিন্তু এইটোৱে ইয়াকেইহে বুজায় যে আমি তেওঁলোকৰ বিৰুদ্ধাচৰন কৰিছিলোঁ। যিহেতু তেওঁলোক আমাতকৈ অধিক শক্তিশালী, গতিকে তেওঁলোকৰ বিৰুদ্ধে গৈ আমি পৃথক ৰাজ্য পোৱা অসম্ভৱ। গতিকে আমি তেওঁলোকৰ লগত লগ হৈ হে পৃথক ৰাজ্য বিচৰা উচিত। সেই বাবে এইবাৰ মই বাঘৰ ৰজাৰ আগত কৈ আহিছোঁ যে, আমি তেওঁৰ লগতেই আছোঁ।”\nহৰিণাৰ দলপতিয়ে একেৰাহে কথা খিনি কৈ গ’ল। বেছিভাগ জনতাই হৰিণাটোৱে কি কৈছিল ভালকৈ বুজিয়েই পোৱা নাছিল, কিয়নো বাঘৰ মাজত থাকি থাকি হৰিণাটোৰ কথা বিলাকো বাঘৰ দৰেই হৈ গৈছিল। সাধাৰণ হৰিণা বিলাকে এইটো দেখি আচৰিত হৈ গৈছিল যে তেওঁলোকৰ সৈতে অন্তৰৰ বান্ধ থকা মৰমত ভাই জন ইমান সলনি হৈ গ’ল। এতিয়া তেওঁ কৈ আছে যে, “সকলোৱে হৰিণাৰ দৰে জীৱন এৰি বাঘৰ দৰে জীৱন হে গ্ৰহণ কৰা উচিত”।\nনিজৰ নিৰ্বাচিত নেতাৰ মুখত এইবিলাক কথা শুনি সকলো হৰিণা নিৰাশ আৰু হতাশ মনেৰে নিজ নিজ ঘৰলৈ উভতি গ’ল গৈ।\n(এটা পুৰণি আদিবাসী সাধুৰ ছাঁ লৈ)\n« এতিয়া বহুত ৰাতি — ঈশান জ্যোতি বৰা\nপ্ৰথম মৰমে যদি — তবিবৰ ৰহমান »\nএইটো বঢ়িয়া লিখিছে। সুন্দৰ ব্যংগ।\nবৰ সুন্দৰ লিখনি। পঢ়ি বহুত ভাল লাগিল অনুৰূপ।\nধন্যবাদ নিলাক্ষী বা\nসুন্দৰ, বঢ়িয়া লাগিল অনুৰূপ\nধন্যবাদ দাদা, কেৱল আপোনাৰ আৰু দিগন্ত দাক নিৰাশ নকৰোঁ বুলিয়েই লিখিলোঁ যেনে তেনে😁\nইংগিতৰ ব্যৱহাৰ খুবেই চিন্তাউদ্ৰেককাৰী হৈছে । ভাল পাইছোঁ পঢ়ি ।\nসাধুৰ জৰিয়তে সুন্দৰ ব্যংগ, ভাল লাগিল অনুৰূপ।\nভাল হৈছে অনুৰূপ…


সংগণক যন্ত্ৰৰ আৰু সাংকেতিকীকৰণ পদ্ধতি\nBy: নৱনাথ চহৰীয়া\nসংগণক যন্ত্ৰ (computer) টোৱে আচলতে একো নাজানে। যন্ত্ৰটোক শিকাব লাগে কি কাম কৰিব লাগে, কেনেকৈ কৰিব লাগে, কেতিয়া কৰিব লাগে ইত্যাদি প্ৰতিটো কথা। এবাৰ শিকাই দিয়াৰ পিচত সংগণক যন্ত্ৰই মানুহতকৈ অধিক ক্ষিপ্ৰতাৰে আৰু মানুহতকৈ অধিক নিয়াৰিকৈ কাম সম্পন্ন কৰিব পাৰে। প্ৰথমতে আমি সংগণক যন্ত্ৰটোক যিটো কাম কৰিবলৈ শিকাম, সেই কামটোৰ প্ৰণালীবদ্ধ সমাধান ছল-সংকেত পদ্ধতিৰ সহায়ত লিখি লওঁ। অধিক জটিল সমস্যা সমাধানৰ বাবে আমি প্ৰায়ে পৰিচলন-চিত্ৰৰ সহায় লওঁ। পৰিচলন-তালিকা বা পৰিচলন-চিত্ৰ বা বোঁৱতী-তালিকা বা বোঁৱতী-চিত্ৰ ছল-সংকেত পদ্ধতিৰ চিত্ৰৰূপ। ছল-সংকেতবোৰ সংগণক যন্ত্ৰক বুজাবৰ বাবে কিছুমান কৃত্ৰিম ভাষাৰ সহায় লোৱা হয়। ক্ৰমাগত ছল-সংকেতবোৰ বৰ্ণনা কৰি সংগণক যন্ত্ৰ়ই (লগতে আমি মানুহেও) বুজিব পৰাকৈ সংগণক ভাষাত (সংগণক যন্ত্ৰৰ ভাষা --> সংগণক ভাষা) লিখা উক্তিৰ সমষ্টিক সংগণক প্ৰ’গ্ৰেম (চুটিকৈ প্ৰ’গ্ৰেম) বোলে। আকৌ এটা বা তাতোকৈ অধিক স্বয়ংসম্পূৰ্ণ সংগণক প্ৰ’গ্ৰেমৰ সমষ্টিক ছফ্টওৱেৰ বুলি কওঁ। সংগণক যন্ত্ৰই বুজিব পৰা এই কৃত্ৰিম ভাষাবোৰক সাধাৰণতে তিনিটা বৰ্গত ভাগ কৰিব পাৰি।\nএতিয়া আহোঁ সাংকেতিকীকৰণ পদ্ধতিলৈ। সংগণক যন্ত্ৰই প্ৰধানতঃ সংখ্যাৰ সহায়ত আখৰ বা অন্য চিহ্নসমূহ সাঁচি থয়। অৰ্থাৎ একো একোটা সংখ্যাই একো একোটা আখৰক প্ৰতিনিধিত্ব কৰে। আমোদজনকভাৱে সংগণক যন্ত্ৰই কেৱল শূন্য আৰু এক অংক দুটাহে চিনিব বা বুজিব পাৰে অৰ্থাৎ যন্ত্ৰটোক শিকাবলৈ, বুজাবলৈ বা কিবা কৰিবলৈ আদেশ দিবলৈ হ’লে তাক আমি শূন্য আৰু একৰ কিছুমান ক্ৰমতহে ক’ব লাগিব। অৰ্থাৎ সংগণক যন্ত্ৰই মাজবাটতে আমি বুজি পোৱা আখৰসমূহ সংখ্যালৈ আৰু সংখ্যাসমূহ এক আৰু শূন্যৰ ক্ৰমলৈ সলনি কৰি লয়। উদাহৰণস্বৰূপে ইংৰাজী 'A' আখৰটোৰ সলনি ৬৫ আৰু ৬৫ক ১০০০০০১ লৈ সলনি কৰি লয়। গতিকে আমি 'A' টিপি দিলে ই ১০০০০০১ বুজি পায়। আমাৰ কাৰণে ৬৫ আৰু ১০০০০০১ একে সংখ্যা যদিও সংগণক বিজ্ঞানত এই সংখ্যাবোৰ কিছুমান মাত্ৰাত প্ৰকাশ কৰা হয়। যেনে-\n১) দ্বৈত মূলৰ সংখ্যা\n২) অষ্ট মূলৰ সংখ্যা\n৩) দহ মূলৰ সংখ্যা\n৪) ষোড়শ মূলৰ সংখ্যা ... ইত্যাদি।\nপোনপ্ৰথমতে সংগণক যন্ত্ৰৰ সকলো কাম ইংৰাজী ভাষাৰ (যিহেতু ইংৰাজী এটা আন্তঃৰাষ্ট্ৰীয় ভাষা) লগত ৰিজাই কৰা হৈছিল। উদাহৰণস্বৰূপে আমি ছবি-ফলিৰ কথাই ক’ব পাৰোঁ। এতিয়া ইংৰাজীৰ বাহিৰেও আন ভাষাসমূহৰ লগতো ৰিজোৱাৰ কাম কৰি আছে সংগণক বিজ্ঞানীসকলে। জনপ্রিয় সাংকেতিকীকৰণ পদ্ধতিসমূহৰ ভিতৰত-\n১) এ.এচ.চি.আই.আই. (এমেৰিকান ষ্টেন্ডাৰ্ড কোড ফৰ ইনফৰমেচন ইন্টাৰচেঞ্জৰ সংক্ষিপ্ত ৰূপ বা এচস্কী) হ'ল ইংৰাজী বৰ্ণমালাৰ ক্ৰমত ৰিজাই সজোৱা সাংকেতিকীকৰণ প্ৰক্ৰিয়া। ১৯৬০ চনত প্ৰকাশিত এই সাংকেতিকীকৰণ ক্ৰমটোৰ ভিত্তি আছিল টেলিগ্ৰাফিক সংকেত। এ.এচ.চি.আই.আই.-ৰ দুটা সংস্কৰণ আছে। এ.এচ.চি.আই.আই.-৭ আৰু এ.এচ.চি.আই.আই.-৮। ইয়াৰ প্ৰথম ৩২টা (০-৩১) সংকেট নিয়ন্ত্ৰণৰ বাবে, দ্বিতীয় ৩২টা (৩২-৬৪) সংকেত চিহ্নৰ বাবে, তৃতীয় ৩২টা সংকেত ইংৰাজী বৰফলাৰ বাবে আৰু চতুৰ্থ ৩২টা সংকেত ইংৰাজী সৰুফলা বাবে সংৰক্ষিত। সংগণক বিজ্ঞানীসকলে লিপি নিৰ্মাণৰ সময়ত অসমীয়া লিপিৰ প্ৰতিটো চিহ্ন এ.এচ.চি.আই.আই. সংকেতৰ ৩২-১২৭লৈ যিকোনো এটা সংখ্যা ৰিজাই লয়। এনেদৰে সজোৱা লিপিক এ.এচ.চি.আই.আই. লিপি বোলে।\n২)আই.এচ.চি.আই.আই. (ইণ্ডিয়ান ষ্টেন্ডাৰ্ড কোড ফৰ ইনফৰমেচন ইন্টাৰচেঞ্জৰ সংক্ষিপ্ত ৰূপ বা ইচস্কী ) হ'ল সাংকেতিকীকৰণ প্ৰক্ৰিয়াত ভাৰতীয় লিখন প্ৰণালীৰ প্ৰতিনিধি। আন অৰ্থত আই.এচ.চি.আই.আই.ক আমি ব্ৰাহ্মী ভিত্তিক দহটা ভাৰতীয় লিপিৰ বৰ্ণসমূহৰ অধি-সংহতি বুলিও ক’ব পাৰোঁ । এই প্ৰণালীটোৱে সামৰি লোৱা ভাৰতীয় ভাষাৰ বিভিন্ন লিপিসমূহ হ’ল- অসমীয়া, বঙালী, দেৱনাগৰী, গুজৰাটী, গুৰুমূখী, কানাড়া, মালায়ালাম, উড়িয়া, তামিল আৰু তেলুগু।\nসকলো ভাৰতীয় ভাষাৰ বৰ্ণক প্ৰতিনিধিত্ব কৰিব পৰাকৈ দহ লিপি মাৰি এক সংগণক লিপি সৃষ্টি কৰা এই উমৈহতীয়া সাংকেতিকীকৰণ প্ৰক্ৰিয়াৰ সুবিধাসমূহৰ ভিতৰত - লিপ্যান্তৰকৰণ, ভাষাৰ প্ৰযুক্তিগত দিশৰ উন্নয়ন... আদিয়েই প্ৰধান। এই সাংকেতিকীকৰণ প্ৰক্ৰিয়াৰ সাধাৰনতে দুটা সংস্কৰণ আছে। আই.এচ.চি.আই.আই.-৭ আৰু আই.এচ.চি.আই.আই.-৮। আই.এচ.চি.আই.আই.-৭ মানে ২^৭ = ১২৮ অৰ্থাৎ ইয়াৰ ০ৰ পৰা ১২৭লৈ মুঠ ১২৮টা বৰ্ণৰূপ থাকে। একেদৰে আই.এচ.চি.আই.আই.-৮ত (২^৮ = ২৫৬) ০ৰ পৰা ২৫৫লৈ মুঠ ২৫৬ টা বৰ্ণৰূপ থাকে। আই.এচ.চি.আই.আই.-৮ত ভাৰতীয় ভাষাৰ বৰ্ণৰূপৰ লগতে ইংৰাজী বৰ্ণৰূপও সন্নিহিত থাকে। ইয়াৰে প্ৰথম ১২৮টা (০ৰ পৰা ১২৭লৈ) বৰ্ণৰূপে ইংৰাজী ভাষাক আৰু দ্বিতীয় ১২৮টা (১২৮ৰ পৰা ২৫৫লৈ) বৰ্ণৰূপে ভাৰতীয় ভাষাৰ লিপিক প্ৰতিনিধিত্ব কৰে। উদাহৰণস্বৰূপে ইংৰাজী 'A' আখৰটো বুজাবৰ বাবে ৬৫ সংখ্যাটো, ইংৰাজী 'B' আখৰটো বুজাবৰ বাবে ৬৬ সংখ্যাটো সংৰক্ষিত থাকে। একেদৰে প্ৰতিটো আখৰ, প্ৰতিটো চিহ্ন বুজাবৰ বাবে একোটাকৈ সংখ্যা সংৰক্ষিত থাকে। একেদৰে ভাৰতীয় লিপিৰ প্ৰতিটো আখৰ, প্ৰতিটো চিহ্ন বুজাবৰ বাবেও একোটাকৈ সংখ্যা সংৰক্ষিত থাকে। (যেনে হিন্দী/অসমীয়া 'অ' বৰ্ণটোৰ বাবে ১৬৭ সংখ্যাটো, 'খ' বৰ্ণটোৰ বাবে ১৬৮ সংখ্যাটো ইত্যাদি)\n৩) ইউনিক’ড: ইউনিক’ড হৈছে একক, সৰলীকৃত আৰু বিশ্বজনীন কাৰিকৰী সাংকেতিকীৰণ মান। জ’ বেকাৰ, লী কলিনচ আৰু মাৰ্ক ডেভিচ নামৰ লোক তিনিজনে ১৯৮৯ চনত একক সাংকেতিকীৰণৰ বিষয়ে কাম কৰিবলৈ আৰম্ভ কৰি ১৯৯১ চনৰ শেষৰফালে সকলো লিপি/ভাষাৰ বাবে এক সৰলীকৃত, বিশ্বজনীন মান প্ৰকাশ কৰে। পিছলৈ এই মান সকলোৱে মানি লয় আৰু তেওঁলোকৰ অপেছাদাৰী সংগঠনটো ইউনিক’ড Consortium নামৰে জনজাত হয়। পিছলৈ এই অপেছাদাৰী সংগঠনটোত বিশ্বৰ প্ৰায়বোৰ দেশৰ প্ৰতিনিধিয়ে যোগদান কৰে। তথ্য মন্ত্ৰালয়, ভাৰত চৰকাৰ হ’ল ইউনিক’ড Consortiumত আমাৰ প্ৰতিনিধি। শেহতীয়াকৈ ইউনিক’ডে বিশ্বৰ ৯৩টা লিপিৰ ১,০৭,০০০টা বৰ্ণ/চিহ্নক সামৰি লৈছে৷\nআমাৰ 'ক' আখৰটো বুজাবৰ বাবে ইউনিক’ডত 'U+0৯৯৫' মান়টো সংৰক্ষিত আছে। অৱশ্যে আপুনি এই মানটো অসমীয়া 'ক' হিচাপে ইউনিক’ডত বিচাৰি নাপায়। কাৰণ আমাৰ অসমীয়া ভাষাৰ বাবে ইউনিক’ডত সুকীয়াকৈ এটা শ্ৰেণী নাই, বঙালী ভাষাৰ লগতেই আমাক আৰু মনিপুৰী ভাষাক ৰখা হৈছে। 'U+0৯৮0' ৰ পৰা 'U+0FF' লৈ শ্ৰেণীটো বঙালী ভাষাৰ বাবে সংৰক্ষিত। অসমৰ আন এটা স্বীকৃত ভাষা বড়োকো দেৱনাগৰী লিপিৰ ভিতৰত ৰখা হৈছে। বিশ্বৰ প্ৰতিটো বৰ্ণ/চিহ্ন ইউনিক’ডে (U+এটা ষড়মাত্ৰীয় সংখ্যা)ত আৰু প্ৰতিটো লিপি/ভাষাৰ বাবে এটা নিৰ্দিষ্ট শ্ৰেণী বান্ধি দিয়া থাকে। গতিকে যিকোনো এটা ইউনিক’ড মান পালে আমি তৎক্ষনাত ক’ব পাৰো যে মানটোৱে কি বৰ্ণ/চিহ্ন বুজায়, ই কোন ভাষাৰ আৰু ইয়াৰ নাম কি?\nবিশ্বজনীন বৰ্ণমালা(UCS: Universal Character Set)ৰ পৰিবৰ্ত্তিত ৰূপ(UTF: UCS Transformation Format)-ৰ আটাইতকৈ জনপ্ৰিয় সংস্কৰণটো হৈছে - ইউ. টি. এফ.-৮। বিশ্বজনীন বৰ্ণমালাৰ পৰিবৰ্ত্তিত ৰূপৰ আন সংস্কৰণবোৰৰ ভিতৰত ১) ইউ. টি. এফ. - ১ (UTF-1: UCS Transformation Format) ২) ইউ. টি. এফ. - ৪ (UTF-4: UCS Transformation Format), ৩) ইউ. টি. এফ. - ১৬ (UTF-16: UCS Transformation Format), ৪) ইউ. টি. এফ. - ৩২, (UTF-32: UCS Transformation Format) আদিয়েই প্ৰধান।


adhyapriya-dutta-wins-bronze-medal-in-national-art-festival-sivasagar-prodip-gogoi-manju-b– News18 assam\nব্ৰঞ্জৰ পদক জয় কৰি অসমলৈ গৌৰৱ কঢ়িয়াই আনিলে শিৱসাগৰৰ অধ্যাপ্ৰিয়া দত্তই, বিহু নৃত্যৰে জিনিলে জগত\n২০১৭-১৮ চনতে ভাৰত চৰকাৰৰ সাংস্কৃতিক মন্ত্ৰণালযৰ জলপানী লাভ কৰা নৃত্য পটিয়সী অধ্যাপ্ৰিয়া দত্তই নৃত্যৰ উপৰি খোল বাদন, চিত্ৰাংকন আদিৰ যোগেদিও প্ৰতিভাৰ উমান দিছে ।\nLast Updated : September 07, 2021, 15:19 IST\nশিৱসাগৰ গণকপটিৰ নিবাসী অধ্যাপ্ৰিয়া দত্ত নামৰ দশম শ্ৰেণীৰ ছাত্ৰী গৰাকীয়ে শেহতীয়াকৈ ভাৰত চৰকাৰে অনুষ্ঠিত কৰা ৰাষ্ট্ৰীয় "কলা উৎসৱ" প্ৰতিযোগিতাত বিহু নৃত্য প্ৰদৰ্শনেৰে তৃতীয় স্থান দখল কৰি অসমবাসীলৈ গৌৰৱ কঢ়িয়াই আনিছে।\nভাৰত চৰকাৰৰ মানৱ সম্পদ বিকাশ মন্ত্ৰণালয় আৰু শিক্ষা বিভাগৰ এনচিইআৰটি (NCERT)ৰ অধীনত আয়োজন কৰা হৈছিল এই কলা উৎসৱ প্ৰতিযোগিতা।\nত্ৰৈলোক্য দত্তৰ কন্যা অধ্যাপ্ৰিয়া দত্তই ৩১খন ৰাজ্যৰ প্ৰতিযোগীৰ মাজৰ পৰা ব্ৰঞ্জৰ পদক লাভেৰে মান ৰাখিলে অসমৰ।\nকভিড পৰিস্থিতিৰ বাবে এইবাৰ দিল্লীৰ নিৰ্দিষ্ট মঞ্চত "কলা উৎসৱ"ত অনুষ্ঠিত নকৰি ৰাজ্য সমূহত থকা দূৰদৰ্শন কেন্দ্ৰৰ দ্বাৰা প্ৰতিযোগী সকলৰ নৃত্য প্ৰদৰ্শন প্ৰচাৰ কৰিছিল আৰু সেইবিলাক নিদিষ্ট বিচাৰকে বিচাৰ কৰি ঘোষণা কৰিছিল ফলাফল। অধ্যাপ্ৰিয়া দত্তই গুৱাহাটী দূৰদৰ্শন কেন্দ্ৰৰ যোগেদি অংশগ্ৰহণ কৰিছিল কলা উৎসৱত।\n" কলা উৎসৱত" ব্ৰঞ্জৰ পদক লাভেৰে গৌৰৱ কঢ়িয়াই অনা অধ্যাপ্ৰিয়া দত্তই জনোৱা মতে প্ৰতিযোগিতাত অংশগ্ৰহণৰ পূৰ্বে দুদিন ঢোলৰ ওজা সোমনাথ বড়াই গাইড কৰিছিল বুলি সদৰি কৰিছে অধ্যাপ্ৰিয়া দত্তই।\nউল্লেখযোগ্য যে অধ্যাপ্ৰিয়া দত্তই আঢ়ৈ বছৰ বয়সৰ পৰাই সত্ৰীয়া নৃত্য, কথক নৃত্যকে ধৰি বিভিন্ন নৃত্যৰ প্ৰশিক্ষণ লোৱাৰ লগতে বিভিন্ন প্ৰতিযোগিতাত প্ৰদৰ্শন কৰি সাফল্য লাভ কৰি আহিছে। ২০১৭-১৮ চনতে ভাৰত চৰকাৰৰ সাংস্কৃতিক মন্ত্ৰণালযৰ জলপানী লাভ কৰা নৃত্য পটিয়সী অধ্যাপ্ৰিয়াই নৃত্যৰ উপৰি খোল বাদন, চিত্ৰাংকন আদিৰ যোগেদিও প্ৰতিভাৰ উমান দিছে ।\nআনহাতে কন্যাৰ সাফল্যত উৎফুল্লিত হৈ পৰিছে পিতৃ-মাতৃ। আনুষ্ঠানিক শিক্ষাৰ লগতে সাংস্কৃতিক ক্ষেত্ৰখনতো যাতে অধ্যাপ্ৰিয়া আগুৱাই যায় তাৰ বাবে সৰুৰে পৰা গুৰুত্ব দি অহা বুলি মন্তব্য কৰে পিতৃ ত্ৰৈলোক্য দত্তই।\nFirst published: September 07, 2021, 15:19 IST\nজীয়েকে চাকৰিৰ প্ৰথম দিনাই বছৰ পৰা পালে এনে এখন চিঠি, দেখি হতচকিত পিতৃ\nVicky Kaushal-Katrina Kaif wedding: উখল–মাখল বিকি–কেটৰিনাৰ বিয়া! উপস্থিত বন্ধু–বান্ধৱ, সমগ্ৰ পৰিয়াল, চিনি লওক বিকি–কেটৰিনাৰ পৰিয়ালৰ সদস্যসকলক\nVirat Kohli : এদিনীয়া ক্ৰিকেটত দুৰ্দান্ত ৰেকৰ্ড, তাৰ পিছতো কিয় অধিনায়কৰ পদৰ পৰা আঁতৰোৱা হ’ল কোহলীক?\nসঠিক কামৰ বাবে এখন যুদ্ধ- ডায়েবেটিক ৰেটিন’পেথীৰ বিৰুদ্ধে ভাৰত


ভাৰতৰ উচ্চতম ন্যায়ালয় - অসমীয়া ৱিকিপিডিয়া\n(উচ্চতম ন্যায়ালয়ৰ পৰা পুনঃনিৰ্দেশিত)\nউচ্চতম ন্যায়ালয়ৰ ছীল\n১ অক্টোবৰ ১৯৩৮\n(ফেডাৰেল কোৰ্ট অফ ইণ্ডিয়া)\n২৬ জানুৱাৰী ১৯৫০\nভগৱান দাস ৰোড, তিলক মাৰ্গ, নতুন দিল্লী, ভাৰত, ১১০০০১\n28°37′20″N 77°14′23″E / 28.622237°N 77.239584°E / 28.622237; 77.239584স্থানাংক: 28°37′20″N 77°14′23″E / 28.622237°N 77.239584°E / 28.622237; 77.239584\n৬৫ বছৰ বয়সলৈ\nयतो धर्मस्ततो जयः॥ (যত ধৰ্ম, তাতেই জয়)\n২৪ এপ্ৰিল ২০২১\nভাৰতৰ উচ্চতম ন্যায়ালয় বা ভাৰতৰ চুপ্ৰীম কোৰ্ট (ইংৰাজী: Supreme Court of India) হ'ল ভাৰতৰ সৰ্বোচ্চ বিচাৰ বিভাগীয় অধিকৰণ আৰু ভাৰতৰ সংবিধানৰ অধীনত সৰ্বোচ্চ আপীল আদালত। ই ভাৰতৰ সৰ্বোচ্চ সাংবিধানিক আদালত। সংবিধানৰ চতুৰ্থ ভাগৰ পঞ্চম অধ্যায় অনুসৰি ইয়াক গঠন কৰা হৈছিল। ভাৰতৰ উচ্চতম ন্যায়ালয় সাংবিধানিক পৰ্যালোচনাৰ অধিকাৰ প্ৰাপ্ত।\n↑ "Supreme Court of India". http://www.mapsofindia.com/government-of-india/judiciary/Supreme-Court.html। আহৰণ কৰা হৈছে: 2015-10-03.\n↑ "History of Supreme Court of India" (PDF). Supreme Court of India. http://supremecourtofindia.nic.in/supct/scm/m2.pdf। আহৰণ কৰা হৈছে: 30 August 2014.\n"https://as.wikipedia.org/w/index.php?title=ভাৰতৰ_উচ্চতম_ন্যায়ালয়&oldid=272308"ৰ পৰা অনা হৈছে\nএই পৃষ্ঠাখন ২৫ এপ্ৰিল, ২০২১ তাৰিখে ১৩:৪৬ বজাত অন্তিম সংশোধন কৰা হৈছিল।


NASAৰ বিজ্ঞানীসকলে চন্দ্ৰৰ পৰা অনা মাটিত উদ্ভিদৰ খেতি কৰিছে, এতিয়া পৰৱৰ্তী সময়ত কি হ'ব ? - nasa science news scientists grow plants in lunar dirt next stop moon– News18 assam\nHome » photogallery » world »NASAৰ বিজ্ঞানীসকলে চন্দ্ৰৰ পৰা অনা মাটিত উদ্ভিদৰ খেতি কৰিছে, এতিয়া পৰৱৰ্তী সময়ত কি হ'ব ?\nNASAৰ বিজ্ঞানীসকলে চন্দ্ৰৰ পৰা অনা মাটিত উদ্ভিদৰ খেতি কৰিছে, এতিয়া পৰৱৰ্তী সময়ত কি হ'ব ?\nবিজ্ঞানজগতৰ বাবে, চন্দ্ৰত জীৱনৰ সম্ভাৱনা সদায় আকৰ্ষণীয় হৈ আহিছে। সকলো দেশৰ বিজ্ঞানীসকলে চন্দ্ৰত জীৱন সম্ভৱ নে নহয় তাৰ ওপৰত গৱেষণা কৰি আছে। ইফালে, আমেৰিকা যুক্তৰাষ্ট্ৰৰ মহাকাশ সংস্থা নাছাই চন্দ্ৰৰ ধূলিত উদ্ভিদ ৰোপণৰ কাম কৰিছে। এই ধুলিবোৰ শেহতীয়াকৈ নাছাৰ এপোলো মহাকাশচাৰীসকলে তেওঁলোকৰ সৈতে আনিছিল। (সকলো ফটো-AP)\n| May 13, 2022, 20:18 IST\nবিজ্ঞানীসকলে চন্দ্ৰৰ পৰা অনা ধূলি-মাটিত উদ্ভিদ খেতি কৰিছে, যি হৈছে মানৱ ইতিহাসৰ প্ৰথম মাইলৰ খুঁটি আৰু চন্দ্ৰৰ বিষয়ে কৰা সকলো গৱেষণা।\nফ্লৰিডা বিশ্ববিদ্যালয়ৰ খাদ্য আৰু কৃষি বিজ্ঞান প্ৰতিষ্ঠানৰ ৰবাৰ্ট ফাৰেলে এইদৰে কৈছিল: "এপোলো লুনাৰ ৰেগোলিথত উৎপন্ন হোৱা উদ্ভিদবোৰে ট্ৰেন্সক্ৰিপ্টোম আগবঢ়ায়, যিবোৰে চন্দ্ৰৰ বিষয়ে কৰা সকলো গৱেষণাক এক নতুন ইতিবাচক দিশ প্ৰদান কৰিছে। ই প্ৰমাণ কৰে যে চন্দ্ৰৰ মাটিত উদ্ভিদবোৰ সফলতাৰে গজাব আৰু গজিব পাৰে।"\nৰবাৰ্ট ফেৰেল আৰু তেওঁৰ সহকৰ্মীসকলে এপোলো ১১ ৰ নীল আৰ্মষ্ট্ৰং আৰু বাজ এল্ড্ৰিন আৰু অন্যান্য মুনৱাকাৰৰ দ্বাৰা অনা চন্দ্ৰৰ মাটিত আৰবিডোপ্চিছৰ বীজ ৰোপণ কৰিছিল। ইয়াত গজা সকলো বীজ গজিছিল।\nচন্দ্ৰৰ মাটিক চন্দ্ৰ ৰেগোলিথ বুলিও কোৱা হয়, যি পৃথিৱীত পোৱা মাটিতকৈ মৌলিকভাৱে পৃথক। এপোলো ১১,১২ আৰু ১৭ অভিযানৰ সময়ত, চন্দ্ৰৰ পৰা মাটি অনা হৈছিল, য'ত উদ্ভিদ ৰোপণ কৰা হৈছে।\nএই সম্ভাৱনা এতিয়া বেছি দূৰ নহয়। আমোদজনকভাৱে, মহাকাশত কিবা এটা বৃদ্ধি কৰাৰ উদ্দেশ্য আৰু প্ৰয়াস কৰাৰ এইটো চীনৰ প্ৰথম প্ৰয়াস নাছিল। জানুৱাৰী ২০১৯ ত, যেতিয়া চীনৰ চাংগ'ই-৪ মহাকাশযান চন্দ্ৰপৃষ্ঠত উপনীত হৈছিল, ই ইয়াৰ সৈতে কপাহৰ বীজক কঢ়িয়াই লৈ গৈছিল।\nচন্দ্ৰত এইটো প্ৰথমবাৰৰ বাবে উদ্ভিদ খেতি কৰা হৈছে। চীনৰ ৰাষ্ট্ৰীয় মহাকাশ প্ৰশাসনে কৈছে যে পৰিৱৰ্তন-৪ অভিযানে কপাহ প্ৰকল্প এটা খেতি কৰাত সফল হৈছে।


আপুনি ব্যৱহাৰ কৰা মোবাইল এপ কিমান সুৰক্ষিত? জানক গৱেষকৰ তথ্য -\nHomeৰাষ্ট্ৰীয়আপুনি ব্যৱহাৰ কৰা মোবাইল এপ কিমান সুৰক্ষিত? জানক গৱেষকৰ তথ্য\nআপুনি ব্যৱহাৰ কৰা মোবাইল এপ কিমান সুৰক্ষিত? জানক গৱেষকৰ তথ্য\nআপুনি ব্যৱহাৰ কৰা মোবাইল এপ কিমান সুৰক্ষিত?\nনতুন দিল্লী : বিভিন্ন মোবাইল এপ্লিকেচনৰ ব্যৱহাৰ এতিয়া আমাৰ দৈনিন্দিন জীৱন যাত্ৰাৰ অংগ হৈ পৰিছে। জীৱনশৈলীৰ সৈতে জড়িত এপৰ লগতে মনোৰঞ্জনৰ এপলৈকে বিভিন্ন এপ আমি নিয়মীয়াকৈ ব্যৱহাৰ কৰি আহিছোঁ। কিন্তু আমি ব্যৱহাৰ কৰা এপবোৰ কিমান সুৰক্ষিত? এই এপবোৰে আপোনাৰ ব্যক্তিগত গোপন তথ্য সুৰক্ষিত কৰি ৰাখিব পাৰেনে? ফাদিল হ’ব পাৰে নেকি আপোনাৰ গোপন তথ্য? এই সম্পৰ্কত শেহতীয়াকৈ প্ৰকাশ পাইছে এক উদ্বেগজনক তথ্য।\nডিজিটেল সুৰক্ষা কোম্পানী ‘এভাষ্ট’ৰ প্ৰতিবেদনত প্ৰকাশ পাইছে আপোনাৰ এপবোৰৰ অসুৰক্ষিত হোৱাৰ ভয়ংকৰ তথ্য। প্ৰতিবেদনত প্ৰকাশ পোৱা তথ্য অনুসৰি ১৯,০০০তকৈও অধিক এণ্ড্ৰইড এপ অসুৰক্ষিত। এপবোৰৰ দুৰ্বলতাই আনকি এপ ব্যৱহাৰকাৰী লোকসকলৰ ব্যক্তিগত ডাটা হেক কৰি তাক উদ্দেশ্যপ্ৰণোদিত কামত প্ৰয়োগ কৰাৰ আশংকা থকাৰ কথাও প্ৰতিবেদনত প্ৰকাশ পাইছে পাইছে।\n‘এভাষ্ট’ৰ গৱেষকসকলে এণ্ড্ৰইড এপবিলাকৰ সুৰক্ষাৰ দিশতো অধ্যায়ন কৰিবলৈ ১৮০,৩০০ টাৰ অধিক প্লে ষ্টৰত সুলভ এপ নমুনা হিচাপে লৈছিল য’ত ১০% এপ অসুৰক্ষিত বুলি প্ৰকাশ পাইছে। ‘এভাষ্ট’-এ তেওঁলোকৰ এই অধ্যয়নৰ তথ্য গুগলৰ আগত প্ৰকাশ কৰিছে যাতে এই প্ৰস্তুতকাৰী প্ৰতিষ্ঠানবোৰক সংস্কাৰমুখী পদক্ষেপ লোৱাৰ বাবে পৰামৰ্শ দিব পাৰে। কিছুমান লাইফষ্টাইল, গেমিং, ফুড ডেলিভাৰী আৰু ইমেইল আদিকে ধৰি ভালেমান এপৰ ক্ষেত্ৰত তথ্যৰ অপব্যৱহাৰৰ কথা পোহৰলৈ আনিছে অধ্যয়নটোৱে। ইউৰোপ, দক্ষিণ-পূব এছিয়া, লেটিন আমেৰিকা আদিত এনে সমস্যাবোৰ প্ৰভাৱ অধিক বুলিও অধ্যয়নটোত কোৱা হৈছে।\nPrevious articleখানাপাৰাত ৰ’লাৰ স্কেটিং প্ৰতিযোগিতা, জানক সবিশেষ\nNext articleপ্ৰতিষেধকে ১১গুণ হ্ৰাস কৰে ক’ভিডত মৃত্যুৰ আশংকা


Aprepitant - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Aprepitant in Assamese\nAprepitant की जानकारी\nAprepitant ৰ লাভ আৰু ব্যৱহাৰসমূহ- Aprepitant Benefits & Uses in Assamese- Aprepitant ar laabh aaru byavaharsamuh\nAprepitant ৰ পালি আৰু সেয়া কেনেদৰে ল'ব- Aprepitant Dosage & How to Take in Assamese - Aprepitant ar paali aaru xeya kenedore lobo\nAprepitant ৰ পাৰ্শ্চক্ৰিয়াসমূহ- Aprepitant Side Effects in Assamese- Aprepitant ar parshwakriyasamuh\nAprepitant সংক্ৰান্ত সতৰ্কতাবাণীসমূহ- Aprepitant Related Warnings in Assamese- Aprepitant xonkranta xatarkatabanisamuh\nঅইন দৰৱৰ সৈতে Aprepitantৰ গুৰুতৰ ক্ৰিয়া-প্ৰতিক্ৰিয়া- Severe Interaction of Aprepitant with Other Drugs in Assamese- Oinor xoite Aprepitant ar gurutor kriya-pratikriya\nAprepitant মতভেদসমূহ- Aprepitant Contraindications in Assamese- Aprepitant nishedhsamuh\nAprepitant ৰ বিষয়ে সততে সোধা প্ৰশ্নসমূহ- Frequently asked Questions about Aprepitant in Assamese- Aprepitant ar bikhoye satate xodha prashnasamuh\nখাদ্য আৰু মদৰ সৈতে Aprepitant ক্ৰিয়া-প্ৰতিক্ৰিয়া- Aprepitant Interactions with Food and Alcohol in Assamese- khadya aaru modor xoite Aprepitant kriya-pratikriya\nAprepitant ৰ লাভ আৰু ব্যৱহাৰসমূহ - Aprepitant Benefits & Uses in Assamese - Aprepitant ar laabh aaru byavaharsamuh\nAprepitant তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAprepitant ৰ পালি আৰু সেয়া কেনেদৰে ল'ব - Aprepitant Dosage & How to Take in Assamese - Aprepitant ar paali aaru xeya kenedore lobo\nAprepitant-ৰ উপাদানসমূহ - Aprepitant Active Ingredients in Assamese - Aprepitant-ar upadaansamuh\nAprepitant ৰ পাৰ্শ্চক্ৰিয়াসমূহ - Aprepitant Side Effects in Assamese - Aprepitant ar parshwakriyasamuh\nগৱেষণাৰ ভিত্তিত, Aprepitant ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAprepitant সংক্ৰান্ত সতৰ্কতাবাণীসমূহ - Aprepitant Related Warnings in Assamese - Aprepitant xonkranta xatarkatabanisamuh\nAprepitant-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAprepitant গৰ্ভাবস্থাৰ সময়ত গ্ৰহণ কৰা সুৰক্ষিত।\nAprepitant-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Aprepitantৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Aprepitant গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Aprepitant কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Aprepitant গ্ৰহণ কৰিব পাৰে।\nযকৃতত Aprepitant কি প্ৰভাৱ দেখা গৈছে?\nকলিজা ৰ বাবে Aprepitant কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Aprepitant ৰ কি প্ৰভাৱ দেখা গৈছে?\nAprepitantৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Aprepitantৰ গুৰুতৰ ক্ৰিয়া-প্ৰতিক্ৰিয়া - Severe Interaction of Aprepitant with Other Drugs in Assamese - Oinor xoite Aprepitant ar gurutor kriya-pratikriya\nAprepitant তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAprepitant মতভেদসমূহ - Aprepitant Contraindications in Assamese - Aprepitant nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Aprepitant লোৱা অনুচিত যাতে -\nAprepitant ৰ বিষয়ে সততে সোধা প্ৰশ্নসমূহ - Frequently asked Questions about Aprepitant in Assamese - Aprepitant ar bikhoye satate xodha prashnasamuh\nএই Aprepitant-এ অভ্য়াস বা নিচাৰ সৃষ্টি কৰে নেকি?\nনহয়, Aprepitantয়ে অভ্যাসৰ সৃষ্টি নকৰে।\nনহয়, Aprepitant লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Aprepitant লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Aprepitantয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Aprepitant ক্ৰিয়া-প্ৰতিক্ৰিয়া - Aprepitant Interactions with Food and Alcohol in Assamese - khadya aaru modor xoite Aprepitant kriya-pratikriya\nখাদ্য আৰু Aprepitantৰ ক্ৰিয়া-প্ৰতিক্ৰিয়া\nখাদ্যৰ সৈতে Aprepitant লোৱাট নিৰাপদ।\nমদ আৰু Aprepitantৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Aprepitant লোৱাৰ পাৰ্শ্চক্ৰিয়াৰ বিষয়ে তথ্য নাই।\nআপুনি বা আপোনাৰ পৰিয়ালৰ কোনোবাই Aprepitant লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Aprepitant ব্যৱহাৰ কৰিছিল নেকি?\nআপুনি কিমান পৰিমাণে Aprepitant সেৱন কৰিছিল?\nআপুনি Aprepitant ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Aprepitant সেৱন কৰে?


ক’লৰিজৰ ' কুবলা খাঁ ' - এটি আলোচনা -(মালক্ষ্মী বৰঠাকুৰ ভাগৱতী) - সাহিত্য ডট অৰ্গ\n-মালক্ষ্মী বৰঠাকুৰ ভাগৱতী\nইংৰাজী ৰোমাণ্টিক আন্দোলনৰ অন্যতম পুৰুধা চেমুৱেল টেইলৰ ক’লৰিজ (Samual Tailor Coleridge) -ৰ ‘কুবলা খাঁ’ (Kubla Khan) এটি কালজয়ী কবিতা ৷ ক’লৰিজৰ অন্য দুটি অমৰ সৃষ্টি ‘ The Rime of Ancient Mariner’ আৰু ‘ Christabel’ -ৰ লগ\nতেএই কবিতাকো অতিপ্রাকৃত বা অলৌকিকতা (supernatural)-ৰ উৎকৃষ্ট নিদৰ্শন বুলিব পাৰি ৷ কবিতাটি ৰচিত হয় 1797 চনত কিন্তু প্রকাশ পায় 1816 চনতহে, কবিৰ ‘Christabel, Kubla Khan, and the Pains of Sleep‘ নামৰ কবিতা পুথিখনৰ সৈতে৷\nইংৰাজী সাহিত্যৰ বিস্ময় স্বৰূপ ‘কুবলা খাঁ’ প্রকৃতাৰ্থত এটা খণ্ডিত ( fragment) কবিতাহে | ইয়াৰ ৰচনাকালীন পৰিস্হিতিও বিস্ময়কৰ ৷ কবিতা পুথিখনৰ পাতনিতে তেওঁ কি পৰিস্হিতিত পৰি এই কবিতাটি ৰচনা কৰিছিল তাৰ বিশদ বিৱৰণ দিছে ৷ কবিয়ে কয় যে 1797 চনৰ গ্রীষ্মকালত তেওঁৰ শাৰীৰিক অসুস্থতাৰ হেতু ” … had retired toalonely farmhouse between Porlock and Linton, on the Exmore confines of Somerset and Devonshire …” | তাতে এদিন তেওঁ এটি বিষ নিৰাময়কাৰী ঔষধ সেৱন কৰে ৷ প্ৰসংগ্ৰক্ৰেম উল্লেখযোগ্য যে, সেই সময়ত তেওঁ Purchas’s Pilgrimage নামৰ পুথিৰ ” Here the Khan Kubla commandedapalace to be built ; andastately garden thereunto. And thus ten miles of fertile ground were enclosed withawall.” — কথা খিনি পঢ়ি আছিল ৷ পঢ়ি থাকোতেই তেওঁ সেই ঔষধৰ প্রভাৱত টোপনিত ঢলি পৰিল ৷ প্রায় তিনি ঘন্টা সময় তেওঁ টোপনিত নিমগ্ন হ’ল ৷ টোপনিতে তেওঁৰ মানসপটত দৃশ্যমান হ’ল যে,— সম্পূৰ্ণ জীৱন্ত প্রত্যয়েৰে তেওঁ দুশ-তিনিশ মান শাৰীৰ এটা কবিতা লিখি উলিয়াইছে ৷ ইতিমধ্যে তেওঁ সাৰ পালে আৰু লগে লগেই সমগ্র দৃশ্যাৱলীয়ে তেওঁৰ আগত জীৱন্ত ৰূপত ধৰা দিলে ৷ কবিয়েও বিলম্ব নকৰি সেই স্বপ্ন প্রদত্ত কবিতাটো বাস্তৱায়িত কৰাৰ মানসেৰে হাতত কলম তুলি ল’লে ৷ কিন্তু কিছু সময় লিখাৰ পিছতেই দুৰ্ভাগ্যবশতঃ Porlock – ৰ পৰা অহা এজন অভ্যাগতক তেওঁ আপ্যায়ন কৰিব লগা হ’ল আৰু সেই অভ্যাগতে তেওঁৰ প্রায় এঘন্টা মূল্যবান সময় কাঢ়ি ল’লে ৷ পুনৰ লিখা মেজলৈ উভতি আহি বিস্ময়চকিত কবিয়ে অনুভৱ কৰিলে যে প্রায় দহোটা মান শাৰীৰ বাদে বাকি সকলো খিনি সজীৱ স্মৃতিয়ে তেওঁৰ মানসপটত ছয়াঁময়াঁ ৰূপহে ধাৰণ কৰিছে ৷ সেই ছেগা-চোৰোকা স্মৃতিকেই তেওঁ ততাতৈয়াকৈ লিপিবদ্ধ কৰিলে যদিও সি পূৰ্বৰ ৰূপ নাপালে ৷ ফলত কবিতাটি ‘খণ্ডিত’ অবস্থাতে ৰৈ গ’ল ৷ কবিয়ে সেয়ে ইয়াক ‘খণ্ডিত’ বুলিছে আৰু লগতে ইয়াক এক ‘সপোন’ বুলিও অভিহিত কৰিছে ৷ সমগ্র ঘটনাৱলীৰ বাবে কবি পাঠক সমাজৰ ওচৰত ক্ষমাপ্রাৰ্থী আৰু আশাবাদী, যাতে — তেওঁলোকে কবিতাটিৰ কাব্যিক গুণাগুণৰ ওপৰত গুৰুত্ব নিদি ইয়াক কেৱল এক ‘ মনস্তাত্বিক কৌতূহল’ ( psychological curiosity ) হিচাপেহে গ্রহণ কৰে ৷ উল্লেখযোগ্য যে কবিয়ে এনেদৰে উল্লেখ কৰি নোযোৱাহেঁতেন কোনো পাঠক-সমালোচক বা সাহিত্যানুৰাগীয়ে এই কবিতাটি অসম্পূৰ্ণ বুলি নাজানিলে হেঁতেন ৷ এই কাব্য সংকলনখনত তেওঁ লৰ্ড বায়ৰণ ( Lord Byron)- ৰ প্রতিও কৃতজ্ঞতা প্রকাশ কৰিছে৷ কাৰণ তেওঁৰ তাগিদা তথা অনুৰোধত এই কবিতাটিয়ে ছপা ৰূপ গ্ৰহণ কৰিলে৷\nচীনৰ পৰাক্রমী সম্রাট ছেংগীজ খাঁৰ নাতিয়েক কুবলা খাঁই জেনেদু ( Xanadu) নামে ঠাইত ( বৰ্তমান চীনৰ Shantung প্রদেশত) তেওঁৰ বাবে এটি আটকধুনীয়া প্রমোদভৱন নিৰ্মাণ কৰিবলৈ আদেশ দিলে ৷ ভৱনটো নিৰ্মাণ কৰিবলৈ কোৱা হ’ল আলফ ( Alph ) নামৰ এখন পৱিত্র নদীৰ পাৰত ৷ এই নদীখন মানুহৰ দৃষ্টিয়ে ঢুকি নোপোৱা সুগভীৰ সুৰংগৰ মাজেৰে বৈ গৈ এনে এখন সাগৰত পৰিছেগৈ য’ত সূৰ্যৰ পোহৰ নপৰে ৷ দহমাইল জোৰা এডোখৰ উৰ্বৰা ভূমি সুদৃশ্য প্রাচীৰ আৰু দূৰ্গেৰে আৱৰি ৰখা হৈছে ৷ এই ভূ-খণ্ড মনোমুগ্ধকৰ বাগিচা, অকোৱা-পকোৱা নিজৰা আৰু সুগন্ধি ফুলেৰে জাতিষ্কৃত গছ বিৰিখেৰে আবৃত ৷ তদুপৰি তাত আছে পৰ্বতেৰে আগুৰা কিছুমান সেউজীয়া বননি, যিবিলাক পৰ্বতৰ দৰেই প্রাচীন আৰু যাৰ মাজে মাজে আছে সূৰ্যৰ সোনালীকিৰণ পৰি চিকমিকাই উঠা একোডৰা সেউজ কোমল ঘাঁহনি ৷\nকিন্তু সবাতোকৈ বিস্ময়কৰ হ’ল— এটি অতি গভীৰ, ৰহস্যময় আৰু ‘ৰম্য’ (romantic) গিৰিখাদ(chasm)৷ এই গিৰিখাদ চিডাৰ (ceder) গছেৰে আগুৰা পাহাৰ খনৰ মাজেৰে হেলনীয়া হৈ নামি গৈছে ৷ এই ৰহস্যময় ঠাইডোখৰতেই শুনিবলৈ পোৱা যায় জোনৰ স্তিমিত পোহৰত নিজৰ পিশাচ-প্রেমিক (demon lover) -ৰ সন্ধানৰত কোনোবা নাৰীৰ কৰুণ বিলাপ ৷ এই গিৰিখাদটোৰ পৰাই একেৰাহে আৰাও কৰি নিৰ্গত হৈছে এক তীব্রবেগী জলস্রোত ৷ প্রচণ্ড বেগেৰে উঠা-নমা কৰা তাৰ ঢৌ বিলাকে কঢ়িয়াই আনিছে শিলৰ কিছুমান সৰু-বৰ টুকুৰা ৷ এই জলস্রোতেই ৰূপ লৈছেহি স্রোতস্বিনী আলফৰ — যি ক্রমাৎ একা-বেকা গতিৰে বননি-সমভূমিৰ মাজেৰে বৈ গৈ সেই গভীৰ আৰু অন্ধকাৰ সুৰংগত সোমাইছেগৈ আৰু তাৰ মাজেদিয়েই প্রচণ্ড শব্দ কৰি সেই অন্ধকাৰচ্ছন্ন, মৃতপ্রায় (lifeless) সাগৰত মিলিছেগৈ ৷ নদীৰ সোঁতৰ সেই প্রচণ্ড হো-হোঁৱনিৰ মাজতেই যেন কুবলাই শুনিবলৈ পাইছে তেওঁৰ পূৰ্বপুৰুষ সকলে অনাগত কোনো যুদ্ধ সম্পৰ্কে কৰা ভৱিষ্যতবাণী !\nকুবলাৰ প্রমোদভৱনৰ প্রতিবিম্ব পৰিছেহি আলফ নদীৰ ঢৌত, নদীৰ মাজত ৷ তাৰ পৰাই শুনিবলৈ পোৱা গৈছে তীব্রবেগী সেই জলস্রোতৰ পৰা নিৰ্গত শব্দ আৰু সুৰংগত প্রতিধ্বনিত বিভিন্ন শব্দৰ সংমিশ্রণত সৃষ্টি হোৱা সংগীতৰ মূৰ্চ্ছনা ৷ এই মূৰ্চ্ছনা যিমানেই আশ্চৰ্যকৰ, সিমানেই আশ্চৰ্যকৰ দৃশ্যমান হোৱা কুবলাৰ সেই প্রমোদভৱনটি — যিটোৰ সৰ্বোচ্চ চূড়াটো সূৰ্যৰ প্রখৰ কিৰণেৰে তপ্ত অথচ ভিতৰখন বৰফময় গহ্বৰ সদৃশ শীতল !\nসেই অৱস্থাতে কবিৰ মনলৈ আহিছিল তেওঁ এবাৰ সপোনতে ডালসিমৰ (dulcimer) নামৰ বাদ্য সহিতে দেখা পোৱা ৰূপহী এগৰাকী৷ তাই এবিছিনিয়া দেশৰ আছিল আৰু ডালসিমৰত সুৰ তুলি তাই আব’ৰা পৰ্বত (Mount Abora) সম্পৰ্কে এটি গীত গাই আছিল৷ সেই সংগীতৰ মূৰ্চ্ছনা ইমানেই চিত্তাকৰ্ষক আছিল যে, কবিয়ে যদি সেই সুৰ নিজৰ কাব্যত পুণৰোজ্জীৱিত কৰিব পাৰিলেহেঁতেন তেন্তে তেওঁ এক অনাবিল সুখ অনুভৱ কৰিব পাৰিলেহেঁতেন ৷ সেই সুখানুভূতিৰে তেওঁ যি কাব্য ৰচিলেহেঁতেন, সেই কাব্যৰ দ্বাৰা কুবলাৰ প্রমোদভৱনটিক কল্পনাৰ আকাশত প্রদৰ্শন কৰিব পাৰিলেহেঁতেন ৷ তেওঁৰ সেই কবিতা যিয়ে পঢ়িলেহেঁতেন তেওঁৰ মানসচক্ষুত সেই বিলাসী ভৱনটো জীৱন্ত হৈ ধৰা দিলেহেঁতেন ৷ তেতিয়া তেওঁক সকলোৱে দৈৱিক অনুপ্রেৰণাৰে অনুপ্রাণিত ব্যক্তি বুলি গণ্য কৰিলেহেঁতেন ৷ তেওঁৰ চকুৰ দীপ্তি আৰু উন্মাদপ্রায় অৱস্থা দেখি সকলো বিস্ময়াভিভূত হ’লহেঁতেন আৰু নিজকে তেওঁৰ সংস্পৰ্শৰ পৰা নিলগাই ৰাখিলেহেঁতেন ৷ কবিৰ সন্মোহন শক্তিৰ প্রভাৱৰ পৰা ৰক্ষা পৰিবলৈ তেওঁলোকে কবিক তিনিবাৰ প্রদক্ষিণ কৰিলেহেঁতেন ৷ সকলোৱে ভাবিলেহেঁতেন, কবিয়ে স্বৰ্গীয় সুধা পান কৰি দৈৱিক শক্তি লাভ কৰিছে আৰু সেই দৈৱিক শক্তিৰে মহিয়ান কবিৰ প্রভাৱৰ পৰা নিজকে মুক্ত কৰিবলৈ সকলোৱে তেওঁক দেখা মাত্রেই ভয় আৰু ভক্তিৰে চকু মুদিলেহেঁতেন ৷\nকবিতাটিৰ আলোচনা :\nওপৰে ওপৰে চালে ‘কুবলা খাঁ’ এটি খণ্ডিত কবিতাযেনেই বোধ হয় ৷ ইয়াৰ প্রথম খণ্ডত আছে এটি প্রাসাদৰ বৰ্ণনা যিটোৰ বিষয়ে কবিয়ে আগতে শুনিছে; দ্বিতীয় খণ্ডত কবিয়ে সপোনত দেখা পোৱা এগৰাকী গায়িকাৰ কথা উল্লেখ কৰিছে আৰু শেষ খণ্ডটিত এগৰাকী কবিৰ কথা কোৱা হৈছে যি গৰাকী ক’লৰিজৰ কাল্পনিক সৃষ্টি ৷ কিন্তু প্রকৃতাৰ্থত কুবলা খাঁ কবিতাটিক কেতিয়াও এটা অসংলগ্ন বা খেলিমেলি কবিতা বুলিব নোৱাৰি ৷ বৰং কবি মনৰ প্রচুৰ কল্পনা-বিলাসিতা, ৰহস্যময়তা, চিত্ৰধৰ্মিতা, ইন্দ্রিয়গ্রাহিতা আৰু সুৰ-মাধুৰ্যৰ অপুৰ্ব সমন্বয় ঘটা এই কবিতাক ইংৰাজী সাহিত্যৰ এক অন্যতম সুশৃংখলিত আৰু স্থিৰ (concentrated) কবিতা আখ্যা দিব পাৰি ৷\nবিশিষ্ট সমালোচক চি,এইচ, হাৰফ’ৰ্ডে (C.H. Harford) ৰমন্যাসবাদৰ বিষয়ে নিজৰ মত ব্যক্ত কৰিছে—”Romanticism is the extraordinary development of imaginative sensibility” – অৰ্থাৎ কবিতা হ’ল ” কল্পনা শক্তিৰ অনন্য সাধাৰণ বিকাশ৷’’ এই উক্তিৰ আধাৰতে কুবলা খাঁ -ক এটা উৎকৃষ্ট ৰোমাণ্টিক কবিতা আখ্যা দিব পাৰি৷ “কল্পনা শক্তিৰ অনন্য সাধাৰণ বিকাশ” হয়তো এই কবিতাতকৈ আন কোনো কবিতাতে হোৱা নাই ৷ জেনেদু এখন কাল্পনিক ঠাই ৷ কুবলা খাঁ যদিও এটি ঐতিহাসিক চৰিত্ৰ, ইতিহাসৰ পৰা ফালৰি কাটি আহি এই চৰিত্ৰই ইয়াত এক কাল্পনিক সাজ পৰিধান কৰিছে ৷ কবিতাটিত মূলতঃ তেওঁক এজন স্বপ্নদ্রষ্টা স্থপতিবিদ হিচাপে অংকণ কৰা হৈছে ৷ কবিতাটিৰ আৰম্ভণিতে আছে কুবলা-ৰ বিস্ময়কৰ বিলাসী ভৱনটোৰ বৰ্ণনা, যিটো বাস্তৱত সম্ভৱ নহয় – কল্পনাৰ বা সপোনৰ পৃথিৱীতহে সম্ভৱ :\nA stately pleasure – dome decree :\nThrough caverns measureless to men\nA sunny pleasure dome with caves of ice ! ”\nকবিতাটিত ব্যৱহৃত ‘ৰম্য গিৰিখাদ'(romantic chasm), ‘দানৱ প্রেমিক’ (demon lover), ‘অনামী নাৰীৰ আৰ্ত বিলাপ’ (woman wailing) আদিও প্রখৰ কল্পনাপ্রসূত৷ একা-বেকাকৈ বৈ যোৱা নিজৰা, সুগন্ধি ফুলেৰে আমোলমোল গছ-লতিকা, সূৰ্যৰ কিৰণৰ পৰশত চিকমিকাই উঠা ঘাঁহনি, প্রচণ্ড বেগেৰে প্রৱাহমান জলস্রোতৰ ঢৌৱে কঢ়িয়াই অনা শিলৰ সৰু-বৰ টুকুৰা— প্রাকৃতিক সৌন্দৰ্যৰ এই মনোৰম বৰ্ণনাই কবিতাটিক অধিক ইন্দ্রিয়গ্রাহী কৰি তুলিছে৷ তদুপৰি, সূৰ্যৰ পোহৰ নপৰা সমুদ্র (sunless sea), মৃতপ্রায় (ঢৌবিহীন) সাগৰ (lifeless ocean), সূৰ্যৰ প্রখৰ কিৰণেৰে তপ্ত চূড়া ( sunny pleasure dome ), বৰফময় গহ্বৰ (caves of ice) আদিৰ ধাৰণাও কবিৰ ৰোমাণ্টিক কল্পনা-প্রৱণতাৰ অভূতপূৰ্ব নিদৰ্শন ৷ কবিতাটিৰ শেষাংশত দৈৱিক সুধা পান কৰি অনুপ্রাণিত কবিৰ যি চিত্ৰ অংকণ কৰা হৈছে, সেয়া পুৰামাত্ৰাই ৰোমাণ্টিক৷ কবিয়ে নিজকে এজন অলৌকিক শক্তি সম্পন্ন, দৈৱিক শক্তিৰে মহীয়ান ব্যক্তি হিচাপে উপস্থাপন কৰাটোও প্রৱল ৰোমাণ্টিক অনুভূতি-প্রৱণতাৰেই পৰিচায়ক৷\nঅতিপ্রাকৃত বা অলৌকিকতাৰ আধিপত্য ক’লৰিজৰ কবিতাৰ অন্যতম ৰোমাণ্টিক বৈশিষ্ট্য ৷ কুবলা খাঁ-ৰ নিম্নোক্ত শাৰী কেইটাই ইয়াৰ উদাহৰণ :\n” A savage place ! as holy and enchanted\nBy woman wailing for her demon-lover ! ”\nঅৱশ্যে কবিৰ ‘The Rime of Ancient Mariner’ আৰু ‘Christabel’-ৰ নিচিনাকৈ কুবলা খাঁ-ত অলৌকিকতাৰ ইমান বেছি প্রয়োগ হোৱা নাই৷ তথাপি কবিতাটিৰ আৰম্ভণিৰ পৰা শেহলৈকে- ‘জেনেদু’ নামটো উল্লেখ কৰাৰ পৰা কবিৰ চাৰিওফালে সকলোৱে তিনিবাৰ প্রদক্ষিণ কৰালৈকে – অলৌকিকতাৰ মৃদু চলন পৰিলক্ষিত হয় ৷ অৱশ্যে কুবলা খাঁক এটি অলৌকিক কবিতা বোলাতকৈ এটি ‘সপোন’ কবিতা বোলাহে শ্রেয় ৷ কবিতাটিত সৃষ্টি কৰা অলৌকিক মায়াজালে পাঠকৰ মনত আতংকৰ পৰিবৰ্তে সৃষ্টি কৰে এক সোনালী সপোনৰ আৱেশ৷ মুঠতে অলৌকিকতাৰ প্রয়োগ ক’লৰিজৰ কবিতাৰ একক বৈশিষ্ট্য৷ এই বাশিষ্ট্যটি এই কবিতাটিটো সাৰ্থকভাৱে ৰক্ষিত হৈছে৷ প্রাকৃতিক আৰু অলৌকিক – এই দুই উপাদানৰ সমাহাৰেই কবিৰ সৃষ্ট-কৰ্মৰ স্বকীয়তা আৰু ইয়াত ৰহণ সানিছে কবিৰ অনন্য সাধাৰণ কল্পনা প্রৱণতাই ৷\nকুবলা খাঁ-ৰ প্রতীকী তাৎপৰ্যও লক্ষণীয় ৷ ‘জেনেদু’ নামটোৱে এক দূৰত্বক (remoteness) নিৰ্দেশ কৰিছে৷ ঠাইখন যেন বহু দূৰৈৰ, এক ‘অন্য পৃথিৱীৰ’ ৷ ‘আলফ’ নদীখন মানৱ জীৱনৰ প্রতীক হিচাপে লোৱা হৈছে৷উদ্যানৰ মাজেৰে আলফে অকোৱা-পকোৱা গতি লৈছে আৰু ইয়াৰ দ্বাৰা মানুহৰ জীৱনত অন্তৰ্নিহিত গুঢ়তত্ত্ব আৰু ইয়াৰ সন্ধান দেখুওৱা হৈছে৷ নদীখন ৰহস্যময় সুৰংগৰ মাজেৰে বৈ গৈ এখন সূৰ্যৰ পোহৰ নপৰা সাগৰত পৰিছেগৈ৷ এই সূৰ্য-বিহীন সাগৰেই হৈছে ‘মৃত্যু’, য’ত জীৱন নাটৰ যৱনিকা পৰে৷ নদীৰ সোঁতৰ প্রচণ্ড হো-হোঁৱনিৰ মাজত কুবলাই তেওঁৰ পূৰ্ব-পুৰুষৰ যি কণ্ঠস্বৰ শুনিবলৈ পাইছে, সেই কণ্ঠস্বৰ হৈছে মানুহৰ জীৱনৰ অভিজ্ঞতাৰ কণ্ঠস্বৰ৷ কুবলাৰ প্রমোদভৱনটো বৈপৰিত্যৰ সংমিশ্রণত গঢ়ি উঠা এক আশ্চৰ্য – ইয়াৰ সৰ্ব্বোচ্চ চূড়াটো সূৰ্য্যৰ প্রখৰ কিৰণেৰে ধৌত আৰু ভিতৰখন বৰফময় গুহাসদৃশ শীতল৷মহান শিল্পকৰ্মও এনেকুৱাই – জীৱনৰ সাৰভাগ ইয়াত লিপিবদ্ধ আৰু জীৱন হৈছে পৰস্পৰ বিৰোধী অভিজ্ঞতাৰ সংমিশ্রণ ৷\nকুবলা খাঁ-ত ছন্দৰীতি অনিয়মীয়া৷ তথাপি ইয়াৰ প্রত্যেকটো শাৰীতে অনুভৱ হয় এক অনুপম সুৰৰ লহৰ ৷ কবিতাটিৰ শেহৰ শাৰীকেইটা এই সুৰ-মাধুৰ্যৰেই প্রতীক :\n” His flashing eyes, his floating hair !\nAnd drunk the milk of Paradise. ”\n( ইংৰাজী আৰু অসমীয়া ভাষাত লিখিত বিভিন্ন গ্রন্থৰ সহায় লোৱা হৈছে)\n← জীৱনৰ নাটক (-উদ্দীপ তালুকদাৰ)\nদীঘে দীঘে গ’ল বুলিহে-(হিমজ্যোতি তালুকদাৰ) →\nসংখ্যাতত্ব আৰু কেলেণ্ডাৰ — নয়নদীপ ডেকা বৰুৱা\nমই বৰ ভাল পাইছো..সুন্দৰ প্ৰচেষ্টা মাক্ষ্মী বৰঠাকুৰ ভাগৱতী……!!!!\nইংৰাজী ৰোমাণ্টিক আন্দোলনৰ সফলতাই তোমাক দোলাদিয়ক !!


চফ কেৱল এবিধ মুহুদি নে? - ডা০ ভূপেন শইকীয়া - সাহিত্য ডট অৰ্গ\nশিৰোনামত উল্লিখিত প্ৰশ্নটোৰ সমিধান আনৰ দৰে মোকো লাগে৷ সেয়ে তথ্য অনুসন্ধান কৰোঁতে অৱগত হোৱা কথাখিনিৰ ভাগ পাঠকলৈকো আগবঢ়ালোঁ৷ বিগত কালত মানব দেহত আৰু প্ৰয়োগশালাৰ জীৱৰ দেহত পৰীক্ষা কৰি পোৱা কেইটিমান নিৰ্ভৰযোগ্য তথ্য এনেধৰণৰ:\n(১) চফ নাইবা ইয়াৰ তেল ৪সপ্তাহ সেৱন কৰিলে পুৰুষ আৰু মহিলা উভয়ৰে মানসিক উদাসীনতা (ডিপ্ৰেচন) আঁতৰ হয়৷\n(২) পাকস্থলীৰ ঘাঁ শুকাবলৈ ধৰে৷ বমি, ওকালি আৰু বদহজমী আঁতৰ হয়৷\n(৩) চফে বেক্টেৰিয়া আৰু শেলুৱৈৰ বিকাশ ৰোধ কৰি বীজাণুনাশকৰ ভূমিকা পালন কৰা দেখা গৈছে৷ ১৮৬০চনত আমেৰিকাৰ গৃহযুদ্ধৰ সময়ত মৌৰিন হেলষ্ট্ৰম নামৰ নাৰ্চে চফক ’এণ্টিচেপ্তিক’ দৰৱ হিচাবে ব্যৱহাৰ কৰিছিল৷\n(৪) ৩৩০মিলিগ্ৰাম চফ দিনে ৩বাৰ খালে ৰজোনিবৃতিৰ (মেনোপ’জ) সময়ত দেখা দিয়া অস্বাভাবিক গৰম লগা (Hot flushes) নোহোৱা হয় অন্ততঃ ৭৫ শতাংশ মহিলাৰ৷\n(৫) ৪৫দিন ডায়েবেটিক এন্দুৰত পৰীক্ষা কৰি পোৱা গ’ল যে চফে ইনচুলিনৰ সক্ৰিয়তা বঢ়ায় আৰু এইদৰে তেজৰ চুগাৰ নিয়ন্ত্ৰণ কৰে৷\n(৬) চফত থকা এণ্টিঅক্সিডেণ্টে সংক্ৰমণ হ্ৰাস কৰে আৰু ৰোগ প্ৰতিৰোধ ক্ষমতা বঢ়ায়৷\nচফৰ বৈজ্ঞানিক নাম হ’ল- Pimpinella Anisum৷ বংশ হ’ল Apiaceae family – ধনীয়া, গাজৰ আদি একে পৰিয়ালৰ সদস্য৷ ইংৰাজীত Anise seed বোলে৷ চফ হ’ল বৰ্ষজীৱী সৰু আকৃতিৰ (সাধাৰণতে ৩ফুট মান উচ্চতাৰ) উদ্ভিদ৷ ইয়াত থোপাথুপিকৈ লগা ফুলৰ বৰণ বগা৷ সংস্কৃতত সেয়ে ইয়াক ’শ্বেতপুষ্প’ বোলে৷ চফৰ গুটি কিছুমান মিহি, আন কিছুমান তুলনামূলক ভাবে মোটা৷ চফ গছে ১০ডিগ্ৰী ছেলচিয়াচলৈকে বতৰৰ তাপমান সহ্য কৰিব পাৰে৷\nকি কি উপাদান চফত পোৱা যায়?\nএক টেবুল চামুচত ৭গ্ৰাম চফ ধৰে৷ প্ৰতি ৭গ্ৰামত থকা উপাদানসমূহ এনেধৰণৰ: প্ৰটিন ১গ্ৰাম, কাৰ্বোহাইড্ৰেট ৩গ্ৰাম, ফেট ১গ্ৰাম, ফাইবাৰ ১গ্ৰাম৷ ইয়াত অন্তৰ্নিহিত থকা খনিজসমূহ হ’ল আইৰণ, কেলচিয়াম, ক’পাৰ, মেগনেচিয়াম, মেংগানিজ, প’টেচিয়াম আৰু ফচফৰাচ৷ চফত থকা এনিথ’লে (Anethole) নামৰ ৰাসায়নিক পদাৰ্থৰ বাবেই চফৰ বিশিষ্ট সুবাস নিৰ্গত হয়৷ আকৌ এই পদাৰ্থৰ বাবেই পেনক্ৰিয়াজৰ সক্ৰিয়তা বৃদ্ধি পায় ফলত চফ ডায়েবেটিজ নিয়ন্ত্ৰণত সহায়ক হয়৷ বজাৰত চফ উপলব্ধ হয় চফগুটি, পাউদাৰ, চাহৰ পেকেট হিচাবে আৰু তেলৰ ৰূপত৷\nবুৰঞ্জীয়ে জনোৱামতে চফৰ প্ৰাথমিক উৎপত্তি স্থল হ’ল দক্ষিণ-পূৱ এচিয়া আৰু ভূমধ্য সাগৰীয় অঞ্চল৷ পৰৱৰ্তী সময়ত ইউৰোপলৈ ইয়াৰ খেতি প্ৰসাৰিত হয়৷ আজিৰ দিনত সৰ্বাধিক চফ উৎপাদন কৰা দেশ হ’ল চীন, ভিয়েটনাম আৰু ভাৰতবৰ্ষ৷ আমাৰ দেশৰ অৰুণাচল প্ৰদেশত চফৰ বুজন পৰিমাণৰ খেতি হয়৷ অতি পুৰণি দিনৰ পৰা চফক বনৌষধ, খাদ্যৰ মছলা হিচাবে, মুখ শুদ্ধিৰ সামগ্ৰী আৰু মদজাতীয় পদাৰ্থত সুবাস দিবলৈ ব্যৱহাৰ কৰি অহা হৈছে৷\nউপকাৰিতা আৰু প্ৰয়োগৰ তালিকা:\n• পাকপ্ৰণালীৰ ক্ষেত্ৰত- পেটৰ এচিডিটি, গেছ, বদহজমী, শৌচ-কচা কমোৱাত উপকাৰী৷\n• ৰক্ত সঞ্চালনৰ উন্নতি ঘটাই শাৰীৰিক, মানসিক ক্লান্তিবোধ আঁতৰ কৰে৷\n• মস্তিষ্কৰ ক্ৰিয়াৰ উন্নয়ন ঘটায় আৰু ডিপ্ৰেচন দূৰ কৰে৷\n• হৃদৰোগীৰ ক্ষেত্ৰত প্ৰাকৃতিক বিষহাৰকৰ ভূমিকা পালন কৰে৷ ফলত বুকুৰ ধপধপনি আৰু উচ্চ ৰক্তচাপ কমোৱাত সহায়ক হয়৷\n• চফৰ তেলে ব্ৰণ কমায়৷ দাগ আঁতৰায় আৰু ছালৰ উজ্জ্বলতা বঢ়ায়৷\n• তেজৰ বৰ্ধিত চুগাৰ নিয়ন্ত্ৰণত চফ সহায়ক সিদ্ধ হৈছে৷\n• চফৰ তেলে চুলি সৰা কমায় আৰু নতুন চুলি গজাত সহায় কৰে৷\n• মহিলাৰ মাহকীয়াৰ সময়ত হোৱা বিষ, প্ৰসৱকালীন কষ্ট হ্ৰাস কৰে৷ চফৰ চাহৰ সেৱনে মাতৃদুগ্ধৰ পৰিমাণ বঢ়ায়৷\n• সানমিহলি প্ৰয়োগ: – বহুতো দৰবত, লিপষ্টিকত, টুথপেষ্টত চফ মিহলোৱা হয়৷ আকৌ মহ-ডাহ খেদা, কীট আঁতৰ কৰা স্প্ৰেত চফৰ তেল মিহলোৱা হয়৷\nব্যৱহাৰৰ ক্ষেত্ৰত লবলগীয়া সতৰ্কতা:\nকোনোলোকৰ কাচিৎ চফ গ্ৰহণ কৰিলে এলাৰ্জি দেখা দিলে ইয়াৰ সেৱন এৰাই চলিব৷\nহৰমোনজনিত টিউমাৰত (উদাহৰণ ব্ৰেষ্ট কেঞ্চাৰ, অভেৰিয়ান টিউমাৰ) আৰু জৰায়ুৰ এণ্ডমেট্ৰিয়চিচ ৰোগত ভোগা ৰোগীয়ে চফৰ ব্যৱহাৰ পৰিহাৰ কৰিব৷\nগৰ্ভনিৰোধক পিল ব্যৱহাৰ কৰা মহিলাই চফ কমকৈ লোৱা বাঞ্ছনীয়৷\nটেমফিক্সেন(Tamoxifen) নামৰ বক্ষৰ কৰ্কট ৰোগত ব্যৱহাৰ কৰে দৰব চফৰ সৈতে একেলগে লোৱা নিষেধ৷ কিয়নো ড্ৰাগ ইণ্টাৰএক্সনৰ সম্ভাৱনা থাকে৷\nমোখনিত কেইটিমান ঘৰুৱা চিকিৎসা পদ্ধতি:\n১- চফ আৰু মিচিৰি একেলগে চূৰ্ণ কৰি কুহুমীয়া গৰম পানীত মিহলাই নিয়মীয়াকৈ সেৱন কৰিলে পুৰণি কৌষ্ঠ ৰোগ আঁতৰ হয়৷\n২- চফ আৰু মিচিৰি একেলগে চূৰ্ণ কৰি কুহুমীয়া গৰম গাখীৰত মিহলাই খালে দৃষ্টি শক্তিৰ উন্নতি হয়৷\n৩- চফ আৰু মৌজোল একেলগে মিহলাই খালে কাহ, চৰ্দি, ব্ৰকাইটিচ আদিৰ উপশম হয়৷\n৪- চফ আৰু আজৱাইন উতলাই মৌজোলৰ সৈতে খালে শ্বাসজনিত ৰোগীয়ে উপকৃত হয়৷\n← অসমীয়া ভ্ৰমণ সাহিত্যৰ নৱতম সংযোজন “ধৰাৰ দিহিঙে-দিপাঙে” — মীনাক্ষী বৰুৱা\nব’ৰাগী বসন্ত মন ব’ৰাগী- নূপুৰ হাজৰিকা →\nমন, তোমাক কিমান বুজি পাওঁ! এটা মনস্তাত্তিক বিশ্লেষণ (ড. লোচন শইকীয়া)


Published on March 12, 2019 | News Source: হর্ষজিৎ কলিতা\nযোৱা সপ্তাহত দৈনিক জনমভূমিত মোৰ এটা প্রবন্ধ প্রকাশ হওঁতে ডিব্রুগড় জিলাৰ এজন বয়সিয়াল মিচিং ভদ্রলোকে মোক লেখাটো পঢ়ি শুভেচছা জনাবলৈ ফ’ন কৰিলে৷ কথাই কথাই লেখাৰ আনুষংগিকভাৱে অন্য কথালৈ আমাৰ আলোচনাৰ বিষয় ঢাল খালে৷ ৰাজনীতি, সমাজনীতি, জাতিৰ ভৱিষ্যৎ আদি অন্যান্য দিশৰ আলোচনাৰ মাজতেই হঠাৎ ভদ্রলোকজনে কথা প্রসংগত ক’লে– ‘যদিও আমি অসমীয়া নহয় তথাপি আমি নিজকে অসমীয়া বুলিয়েই ভাবোঁহ্ল’ কথাটোৱে লগে লগে মোৰ চিন্তাশক্তিত আঘাত কৰিলে– তাৰমানে আজিকোপতি অসমৰ এই ভূখণ্ডৰ একাংশ মানুহে নিজকে বৰ অসমীয়া বুলি ভাবিব পৰা পৰিৱেশ এটাৰ সৃষ্টি হোৱা নাই নেকি? কিহৰ বাবে এই অনৈক্যতা, জাতিগত বিভেদ?\nশুভাকাংক্ষী মিচিং ভদ্রলোকজনৰ কথাই মোৰ বাবে কথাবোৰ আৰু এবাৰ নতুনকৈ ভাবিবলৈ বাধ্য কৰালেহ্ল মিচিংসকলৰ দৰে অসমৰ সৰু-বৰ আন জনগোষ্ঠীসকল তথা পমুৱা মুছলমান আৰু খিলঞ্জীয়া মুছলমানসকল বাৰু অসমীয়া নহয় নেকি? অসমত বাস কৰা ক্ষুদ্র ক্ষুদ্র এই জনজাতিসকলে নিজকে বৃহত্তৰ অসমীয়া জাতিৰ অংশ বুলি নভবাৰ কাৰণ কি? যদি সেয়াই হয় তেন্তে অসমত অসমীয়া কোন?\nঅসমীয়া কোন? একবিংশ শতিকাৰ দ্বিতীয় দশকৰ অন্তিমটো বছৰত ভৰি দি এটা জাতিৰ জাতীয়তাবাদ তথা জাতীয় পৰিচয়ৰ সংজ্ঞা বিচৰাটো নিশ্চয়কৈ বহু পৰিমাণে হাস্যকৰ আৰু বাতুলামি৷ কিন্তু আজিৰ এই লেখাটোৰ স্বার্থত আমি অসমীয়া জাতীয়তাবাদ আৰু জাতীয়তাবোধৰ সংজ্ঞা বিচৰাটো নিশ্চয়কৈ গুৰুত্বপূর্ণহ্ল ১৯৩০ চনত সেই সময়ৰ বিখ্যাত বাঙালী পণ্ডিত সুনীতি কুমাৰ চট্টোপাধ্যায়ে এখন ৰাজহুৱা সভাত মন্তব্য কৰিছিল– ‘যাদেৰ ঘৰোয়া ভাষা বাঙালী তাৰাই বাঙালী’৷ অর্থাৎ যিসকলে ঘৰত বাংলা ভাষাত কথা কয় তেওঁলোকেহে বাঙালী৷ এই সূত্রতেই আমি অম্বিকাগিৰী ৰায়চৌধুৰীৰো এষাৰ বক্তব্যৰ উদ্ধৃতি দিব পাৰোঁ, তেওঁ কৈছিল– ‘অসমীয়াৰ ভাগ্যৰ লগত সাঙোৰ খাই অসমত স্থায়ী হৈ বসবাস কৰা বাহিৰৰ যিয়েই নোহোৱা, তুমি আত্মস্থিত হোৱা৷’ সুনীতি চট্টোপাধ্যায়ৰ বাঙালী মানুহৰ সংজ্ঞাৰ দৰে অসমীয়া জাতিসত্তাৰ ক্ষেত্রতো আমি তেনে এক মতামতেই দিব পাৰোঁ৷ অর্থাৎ সি যি জাতি, ধার্মিকেই নহওক যদি অসমক পিতৃভূমি, মাতৃভূমি বা ধর্মভূমি বুলি আঁকোৱালি লৈছে আৰু অসমীয়া ভাষাক ঘৰুৱা ব্যৱহার্য ভাষা বুলি ব্যৱহাৰ কৰিছে তেৱেঁই অসমীয়া৷\nঅসমীয়া জাতিসত্তাৰ এনে এক সুসংগঠিত সূত্রৰ আলোচনাৰ পিছৰ পর্যায়ত আমি আকৌ মিচিং ভদ্রলোকজনৰ কথাৰ প্রসংগলৈ উভতি আহিছোঁ৷ এনেধৰণৰ পৰিস্থিতিত বহু সমত আমাৰ মনত প্রশ্ন হয়– অসমত বাস কৰিও অসমৰ হাৱা-পানীৰে পুষ্ট হৈয়ো অসমৰ ক্ষুদ্র ক্ষুদ্র এই জনজাতি-জনগোষ্ঠীসমূহে বৃহত্তৰ অসমীয়া জাতিৰ ভিতৰত নিজকে কিয় অন্তর্ভুক্ত নকৰে? মিচিং, বড়ো, মটক, কছাৰী, কার্বি আদি ক্ষুদ্র জনগোষ্ঠীসমূহে তেওঁলোকৰ গোষ্ঠীগত বিভিন্নতাক সামৰি বৃহত্তৰ অসমীয়া জাতিৰ অংশ নহয় বুলি ভবাটো বা নিজকে অসমীয়া বুলি নাভাবি বড়ো, মিচিং আদি ক্ষুদ্র ভাষিক গোষ্ঠীৰে নিজৰ পৰিচয় দিয়াটো নিশ্চয়কৈ যথেষ্ট দুখৰ খবৰ৷\nকিন্তু এইক্ষেত্রত মূল অসমীয়া বুলি ভবা কোঁচ, কলিতা, আহোমসকলৰো যথেষ্টখিনি কৰণীয় আছে৷ অসমৰ বাকী অধিবাসীসকলে এই জনজাতিসমূহলৈ এতিয়াও তির্যক দৃষ্টি, অনুসূচিত মনোভাব আদি পোষণ কৰি আহিছে৷ সামাজিক সমতাৰ পৰা এই জনগোষ্ঠীসমূহক আঁতৰাই ৰখাৰ পৰা আদি কৰি অনা অসমীয়া এক মনোভাব পোষণ কৰাৰ বাবে এই জনগোষ্ঠীসমূহেও বৃহত্তৰ অসমীয়া জাতিৰ মজ্জাৰ পৰা নিজকে নিজে আঁতৰি আহিবলৈ বাধ্য হৈ পৰিছে৷\nঅসমৰ কলা-সাহিত্য-সংস্কৃতিৰ পৰা আদি কৰি অসমৰ ৰাজনৈতিক, সামাজিক, অর্থনৈতিক ক্ষেত্রখনলৈ চাৰিওফালে বিভিন্ন জনগোষ্ঠী, পমুৱা মুছলমান আদিয়ে ৰাজত্ব কৰি আছে৷ তেওঁলোকৰ মহান কর্মৰাজি অবিহনে বৃহত্তৰ অসমীয়া জাতি যথেষ্ট পৰিমাণে আধৰুৱা হৈ পৰিব৷ এই ৰাজ্যৰ গৌৰৱময় ইতিহাস কেতিয়াও বাঘ হাজৰিকা বা চেমচন ইংতিৰ দেশপ্রেম অবিহনে পূর্ণ হ’ব নোৱাৰে৷ গতিকে অসমক পিতৃভূমি, মাতৃভূমি, ধর্মভূমি, কর্মভূমি বুলি ভবা প্রতিজন অসমীয়াৰ মহান অমল আত্মোৎসর্গ আৰু জাতিপ্রাণ চৰিত্রৰ দূ্যতিৰে এই ভূমিৰ বৃহত্তৰ অসমীয়া জাতি আলোকিত হোৱাৰ প্রয়োজনীয়তা আছে, অন্যথা বৃহত্তৰ অসমীয়া চিৰদিন এটা সংজ্ঞালব্ধ অর্থহীন ধাৰণাতকৈ বেলেগ একো নহ’বহ্ল\nফ’ন : ৯১০১৫৪৫২৯৫\nDidn't need to convince Salman for cameo: Shah Rukh Khan\nকংগ্রেছে ছপ্ত বছৰে কেৱল লুণ্ঠনহে চলালে : মুখ্যমন্ত্রী\nঅৱশেষত অখিল গগৈক গ্রেপ্তাৰ\nলালুকত ইনছাছ ৰাইফলসহ ডকাইত ধৃত\nদেৱালীৰ চিক৲মিক৲ পোহৰ আৰু ধিক৲মিক৲ চিন্তা\nবাইহাটাত লিগেচ‌ি ডাটা জালিয়াতিৰ অভিযোগ, সোধ-পোচৰ বাবে তিনিজনক আটক\nAround 110 dead from hunger in drought in Somalia\nগণ সত্যাগ্রহত উত্তাল লখিমপুৰ\nAll Rights Reserved 2019 © The Janambhumi | Total visits : 9485040